
PROFETERNE  TALER 


John  Taylor  -  om  åbenbaring 


Vi  tror  at  det  er  nødvendigt  for 
mennesker  at  kommunikere 
med  Gud,  at  de  skal  have 
åbenbaring  fra  ham,  og  hvis  de  ikke 
lader  sig  påvirke  af  Helligåndens  in- 
spiration kan  de  ikke  vide  noget  om 
Gud. 

Jeg  er  ligeglad  med  hvor  lærd  et 
menneske  er  eller  hvor  langt  han  har 
rejst  omkring.  Jeg  er  ligeglad  med 
hvilke  talenter  han  har,  hvor  intelli- 
gent eller  genial  han  er,  hvilket  univ- 
ersitet han  har  studeret  ved,  hvor  om- 
fattende synspunkter  eller  meninger 
han  har  om  andre  ting,  for  der  er  visse 
ting  han  ikke  kan  forstå  uden  at  have 
Guds  And  -  og  det  viser  nødvendig- 
heden af  princippet  om  at  det  er  nød- 
vendigt at  få  åbenbaringer.  Ikke  åben- 
baringer fra  tidligere  tider,  men  nuti- 
dige og  omgående  åbenbaringer  som 
vil  lede  og  føre  dem,  der  får  dem,  på 
alle  stier  i  livet  her,  og  til  evigt  liv  her- 
efter. 
Der  er  temmelig  mange  mennesker 


-  også  af  dem  der  hævder  at  være 
kristne  -  som  er  ret  ironiske  ved  tan- 
ken om  nutidig  åbenbaring.  Hvem 
har  nogen  sinde  hørt  om  en  sand  reli- 
gion uden  kommunikation  med 
Gud?  Det  er  for  mig  det  mest  absurde 
mennesker  kan  komme  i  tanke  om. 
Jeg  er  ikke  forundret  over  den  megen 
udbredte  skepsis  og  vantro,  når  folk 
almindeligvis  afviser  princippet  om 
nutidig  åbenbaring.  Jeg  er  ikke  for- 
undret over  at  så  mange  mennesker 
behandler  religion  med  foragt  og  si- 
ger at  det  ikke  er  værd  at  beskæftige 
sig  med  for  intelligente  væsener,  for 
uden  åbenbaring  er  religion  en  hån  og 
en  farce. 

Hvis  min  religion  ikke  førte  mig  til 
Gud,  satte  mig  {forbindelse  med  ham, 
og  udlagde  principperne  om  udøde- 
lighed og  evigt  liv  for  mig,  så  ville  jeg 
ikke  have  noget  med  den  at  gøre. 

Princippet  om  nutidsåbenbaring  er 
derfor  selveste  grundlaget  for  vor  reli- 
gion. Den  kristne  verden  afviser  nu- 


tidsåbenbaring, og  siger  at  vi  har  til- 
strækkeligt i  Bibelen.  Jeg  husker  at  jeg 
i  mine  unge  dage  ransagede  Bibelen 
meget  flittigt.  Det  er  en  herlig  bog  at 
studere,  og  jeg  kan  oprigtigt  anbefale 
vore  unge  mænd  og  piger,  og  vore 
ældre  mænd  og  kvinder,  at  gøre  det. 
„I  ransager  skrifterne,"  sagde  Jesus, 
„fordi  I  mener  i  dem  at  have  evigt  liv; 
og  det  er  dem,  som  vidner  om  mig" 
(Joh.  5:39). 

Jeg  vil  ikke  alene  ransage  de  skrifter 
vi  har  nu,  men  jeg  vil  også  ransage 
enhver  åbenbaring  som  Gud  har 
givet,  som  han  giver  nu  og  som  han 
vil  give  for  at  vejlede  sit  folk,  og  jeg  vil 
ære  Giveren  og  ligeledes  dem  som 
han  gør  brug  af,  som  redskaber  til  at 
udsende  og  forkynde  disse  princip- 
per. Og  jeg  vil  lade  mig  styre  af  de 
principper  som  findes  i  hans  hellige 
ord.  □ 


Fra  Journal  of  Discourses,  16:373-376, 
1.  februar,  1874. 


Budskab  fra  Det  øverste  Præsidentskab 

Invitation  til  ophøjelse 


Præsident  Thomas  S.  Monson 

Andenrådgiver  i  Det  øverste  Præsidentskab 


Folk  har  travlt  overalt.  Jetdrevne 
flyvemaskiner  transporterer  deres 
kostbare  menneskelast  tværs  over 
kontinenter  og  umådelige  have.  Aftaler 
skal  holdes,  turistattraktioner  vinker, 
og  venner  og  familie  venter  på  at  et  be- 
stemt fly  skal  ankomme .  På  de  moderne 
motorveje,  med  et  utal  af  kørebaner,  kø- 
rer millioner  af  biler  med  millioner  af 
mennesker,  i  en  tilsyneladende  endeløs 
strøm  fra  solopgang  til  solnedgang,  fra 
øst  til  vest,  fra  syd  til  nord. 

Mon  denne  hektiske  menneskestrøm 
nogen  sinde  får  ende?  Vil  menneskene 
med  denne  forrygende  fart  i  livet  nogen 


Sker  det  mon  nogen  sinde  at 

moderne  mennesker  stopper  op 

i  den  hektiske  travlhed  og 

mediterer  et  øjeblik  -  eller 

tænker  over  den  evige  sandhed? 


sinde  stoppe  op  et  øjeblik  for  at  medite- 
re eller  tænke  over  de  evige  sandheder? 
Sammenlignet  med  de  evige  sand- 
heder er  spørgsmålene  om  daglig  leve- 
vis temmelig  trivielle.  Hvad  skal  vi  have 


til  middag?  Går  der  en  god  film  nogen 
steder  i  aften?  Har  du  set  tv-program- 
met?  Hvor  skal  vi  tage  hen  på  lørdag? 
Alle  disse  spørgsmål  har  vist  sig  at  være 
helt  uden  betydning  i  krisesituationer, 
når  en  af  vore  kære  kommer  til  skade, 
når  et  familiemedlem,  som  ellers  er  ved 
godt  helbred,  får  smerter,  eller  når  det 
ser  ud  som  om  livet  er  ved  at  få  ende  - 
måske  endda  alt  for  tidligt.  Således  kan 
man  hurtigt  adskille  sandhed  og  livets 
trivialiteter.  Menneskets  sjæl  vender 
sig  mod  Himlen  i  sin  søgen  efter  et  gud- 
dommeligt svar  på  livets  vigtigste 
spørgsmål:  Hvor  kommer  vi  fra?  Hvorfor 


V. 


er  vi  her?  Hvor  går  vi  hen  efter  dette  liv? 
Svarene  på  disse  spørgsmål  kan  vi  ikke 
finde  i  skolebøger,  ved  at  ringe  til  oplys- 
ningen, slå  plat  eller  krone  eller  i  en  ek- 
samensopgave med  flere  svarmulighe- 
der. Disse  spørgsmål  overskrider  det 
jordiske.  De  hører  evigheden  til. 

„Før  jeg  danned  dig ..." 

Hvor  kommer  vi  fra?  Dette  spørgsmål 
vil  uundgåeligt  opstå  i  folks  tanker,  hvis 
deres  forældre  eller  bedsteforældre  ik- 
ke har  fortalt  dem  det,  når  de  hører  et 
spædbarns  første  skrig.  Man  forundres 
over  barnet  der  er  så  fuldendt  skabt.  De 
små  bitte  tæer,  de  fine  små  fingre,  den 
smukke  hovedform,  for  ikke  at  tale  om 
det  man  ikke  kan  se  -  blodcirkulatio- 
nen, fordøjelses-  og  nervesystemerne, 
der  er  så  forunderligt  og  altsammen  vid- 
ner om  en  guddommelig  skaber. 

Herrens  ord  kom  til  profeten  Jeremi- 
as: „Før  jeg  danned  dig  .  .  .  kendte  jeg 
dig;  før  du  kom  .  .  .  helliged  jeg  dig,  til 
profet  for  folkene  satte  jeg  dig"  (Jer. 
1:5).  Denne  direkte  erklæring  til  et  men- 
neske kunne  lige  så  vel  have  lydt  til  en- 
hver af  os. 

Apostlen  Paulus  sagde  til  athenerne 


på  Areopagushøjen  at  vi  „er  af  Guds 
slægt"  (Ap.G.  17:29).  Når  vi  nu  ved  at 
vore  fysiske  legemer  er  vore  jordiske 
forældres  slægt,  må  vi  omhyggeligt  un- 
dersøge hvad  Paulus  mener  med  sine 
ord.  Herren  har  erklæret  at  „ånden  og 
legemet  er  menneskets  sjæl"  (L&P 
88:15).  Det  er  vor  ånd  der  er  Guds 
slægt.  Den  der  skrev  Hebræerbrevet 
henviser  til  Gud  som  „åndernes  Fader" 
(Heb.  12:9).  Gud  er  selv  en  sjæl,  der  be- 
står af  ånd  og  et  legeme  af  kød  og  ben,  li- 
ge så  håndgribeligt  som  et  menneskes. 
Han  er  en  opstanden,  herliggjort,  op- 
højet, alvidende,  almægtig  person,  og 
hans  ånds  magt  og  indflydelse  kan  være 
alle  steder.  Han  regerer  i  Himlene  og  på 
jorden  og  over  alt  deri.  Alle  menneskers 
ånder  er  hans  bogstavelige  „sønner  og 
døtre,  født  af  (ham)".  (L&P  76:24). 

Apostlen  citerer  noget  vigtigt  som 
Frelseren  sagde  om  det  førjordiske  liv: 
„Hvad  da,  om  I  får  at  se,  at  Menneske- 
sønnen stiger  derop,  hvor  han  var  før?" 
(Joh.  6:62).  Og  endvidere:  „Ingen  er 
steget  op  til  Himmelen,  undtagen  han, 
som  steg  ned  fra  Himmelen"  (Joh. 
3:13). 

Med  hensyn  til  sit  udseende,  så  ligner 
Jesus  enhver  af  os.  Der  blev  ofte  spurgt: 


„Er  han  ikke  tømmermandens  søn?" 
(Matt.  13:55).  Selv  lige  før  Jesus  afslutte- 
de sin  jordiske  mission  måtte  forræde- 
ren, Judas,  udpege  ham,  for  ellers  kun- 
ne de,  der  ville  skade  ham,  ikke  skelne 
ham  fra  de  andre  i  gruppen.  Er  det 
svært  at  fatte  en  førjordisk  tilværelse, 
når  vi  er  skabt  i  Guds  billede  og  Jesu  før- 
jordiske tilværelse  så  tydeligt  er  be- 
skrevet? 

Når  vi  læser  i  skrifterne  kan  vi  se  at  in- 
spirerede digtere,  for  at  kunne  fatte  det- 
te, har  skrevet  bevægende  om  dette  em- 
ne, der  ligger  udenfor  den  menneskeli- 
ge fatteevne. 

Den  engelske  digter  William  Words- 
worth  har  givet  udtryk  for  denne  sand- 
hed i  følgende: 

Vor  fødsel  er  kun  en  søvn  og  en  glemsel, 

den  sjæl,  som  løfter  sig  med  os, 

vort  livs  stjerne 

har  sin  oprindelse  andetsteds 

og  kommer  fra  det  fjerne; 

ikke  i  det  fuldstændig  glemte, 

og  ikke  i  yderste  nøgenhed, 

men  som  voksende  skyer  af  herlighed 

kommer  vi 

fra  Gud,  som  er  vort  hjem. 

Vor  hjemlige  amme  gør  alt,  hvad  hun  kan, 


N, 


I  yf ødte  børn  er  et 
eksempel  på  total 
afhængighed  i  deres 
legemlige  behov  for  næring 
og  sjælens  behov  for 
kærlighed.  Mødre  sørger 
for  begge  dele. 


for  at  hendes  fosterbarn,  hendes  beboer, 

mennesket, 

skal  glemme  de  herligheder  han  har  kendt, 

og  kejserlige  palads,  hvorfra  han  kom. 

(„Ode  on  Intimations  of  Immortality", 

Et  Stort  Og  Forunderligt  Værk.  s.  281). 

En  anden  skribent  beskriver  en  ny- 
født som  „en  sød,  ny  blomst  på  menne- 
skeheden, der  er  kommet  frisk  fra  Guds 
eget  hjem  for  at  blomstre  her  på  jor- 
den". 

Forældre  kigger  beundrende  på  deres 
lille  nyfødte  eller  tager  et  af  deres  større 
børn  i  hånden,  mens  de  tænker  over  de- 
res ansvar  for  at  undervise,  inspirere, 
give  råd  og  vejledning,  og  være  et  ek- 
sempel. Og  mens  forældrene  forundres 
stiller  børnene,  og  især  de  unge,  dette 
gennemtrængende  spørgsmål:  „Hvor- 
for er  vi  her?"  De  stiller  det  i  reglen  i 
tavshed  til  deres  sjæl,  som  omformer 
det  til:  „Hvorfor  er  jeg  her?" 


Illustreret  af  Robert  Barret 


„I  min  Faders  hus  . . ." 


Hvor  må  vi  være  taknemmelige  fordi 
en  viis  Skaber  skabte  en  jord  og  satte  os 
på  den,  med  et  glemslens  slør  over  vo- 
res tidligere  tilværelse,  så  vi  kan  gøre  er- 
faringer under  prøvetiden,  få  mulighed 
for  at  bevise  hvem  og  hvad  vi  er,  og  kva- 
lificere os  til  at  modtage  alt  det  som  Gud 
har  beredt  for  os.  Det  er  klart  at  det 
egentlige  formål  med  vort  liv  på  jorden 
er  at  vi  skulle  have  et  legeme  af  kød  og 
ben  og  opnå  en  erfaring,  som  vi  kun 
kunne  få  ved  at  være  væk  fra  vore  him- 
melske forældre.  På  tusindvis  af  områ- 
der har  vi  det  privilegium  at  vi  selv  kan 
vælge.  Her  lærer  vi  af  erfaring.  Vi  lærer 
at  skelne  mellem  godt  og  ondt.  Vi  lærer 
at  se  forskellen  mellem  det  bitre  og  det 
søde .  Vi  lærer  at  vore  beslutninger  afgør 
vor  endelige  skæbne. 

Paulus  lærte  filipperne  at  mennesket 
er  kaldet  til  at  „arbejde  på  (sin)  egen 
frelse  med  frygt  og  bæven"  (Filip.  2:12), 
og  Mesteren  gav  os  en  rettesnor,  der  er 
kendt  som  den  gyldne  regel:  „Alt  hvad 
I  vil,  at  menneskene  skal  gøre  mod  jer, 
det  samme  skal  I  gøre  mod  dem"  (Matt. 
7:12). 

Hvis  vi  adlyder  Guds  bud  og  befalin- 
ger vil  vi  kvalificere  os  til  det  hus  som 
Jesus  omtaler,  idet  han  siger:  „I  min 
Faders  hus  er  der  mange  boliger  ...  for 
at  hvor  jeg  er,  dér  skal  også  I  være"  (Joh. 
14:2-3). 

Når  vi  tænker  på  noget  så  vidtræk- 
kende, vil  vi  fundere  over  en  nyfødts 
hjælpeløshed.  Vi  finder  intet  bedre  eks- 
empel på  total  afhængighed.  Legemet 
har  brug  for  næring  og  sjælen  for  kær- 
lighed. Moderen  sørger  for  begge  dele. 
Gud  svigter  ikke  den  svangre  under 
hendes  mission,  mens  hun  vandrer  „i 
dødsskyggens  dal"  (SI.  23:4)  ved  Guds 
hånd,  for  at  I  og  jeg  kunne  komme  til 
jorden.  De  uvurderlige  børn  vil  blive 
budt  velkommen  af  ivrigt  ventende  fa- 
milier. 


„Levendegjort  i  Kristus" 


For  lang  tid  siden  rådede  profeten 
Mormon  sin  søn,  Moroni,  til  at  forkyn- 
de „omvendelse  og  dåb  for  dem,  som  er 
ansvarlige  og  kan  begå  synd;  ja,  lær  for- 
ældrene, at  de  må  omvende  sig  og  blive 
døbt  og  være  ydmyge  som  deres  små 
børn,  og  da  skal  de  alle  blive  frelst  tilli- 
gemed deres  små  børn. 

Og  deres  små  børn  behøver  ingen 
omvendelse,  ej  heller  dåb.  Se,  dåben  er 
til  omvendelse  for  at  opfylde  budene  og 
få  syndsforladelse. 

Men  små  børn  er  levendegjort  i  Kri- 
stus" (Moroni  8:10-12). 

Herren  har  sørget  for  at  vi  blev  privili- 
geret  mellem  fødslen  og  8-årsalderen, 
hvor  vi  bliver  ansvarlige  og  det  kræves 
af  os  at  vi  lader  os  døbe. 

En  kendt  amerikansk  forfatter,  dr. 
Glenn  Doman,  har  skrevet:  „Det  ny- 
fødte barn  er  næsten  en  nøjagtig  kopi  af 
en  tom  computer,  selv  om  det  på  næ- 
sten enhver  måde  står  langt  over  en  så- 
dan .  .  .  Det  der  puttes  i  barnets  hjerne 
de  første  otte  år  af  dets  liv,  vil  formo- 
dentlig blive  der"  (How  to  Teach  Your  Ba- 
by to  Read,  s.  43,  45.  The  Better  Baby 
Press,  Philadelphia,  1979). 

Et  barns  første  leveår  bør  benyttes  til 
at  lægge  en  fast  evangelisk  grundvold, 
som  livet  kan  bygges  på.  Byg  en  grund- 
vold som  kan  bestå  i  evighederne,  og 
den  vil  kunne  modstå  jordelivets  fristel- 
ser og  prøvelser. 

Nu  kunne  forældre  meget  vel  spørge: 
„Hvad  skal  vi  lære  vore  børn?"  „Hvilke 
sandheder  får  størst  konsekvenser?" 
Tro  er  det  første  princip  som  vore  kost- 
bare børn  skal  lære  -  en  blivende  tro  på 
Gud,  vor  evige  Fader,  og  hans  Søn,  Je- 
sus Kristus.  Paulus  skrev  til  hebræerne: 
„Thi  vi  fik  det  glædelige  budskab  for- 
kyndt lige  så  vel  som  de;  men  det  ord, 
der  lød,  hjalp  dem  ikke,  fordi  det  ikke 
ved  tro  blev  tilegnet  af  dem,  der  hørte 
det"  (Heb.  4:2). 


For  flere  år  siden  skrev  en  avis  i  Salt 
Lake  City  en  nekrolog  over  en  af  mine 
nære  venner  -  en  mor  og  hustru  som 
døden  tog  tidligt  i  livet.  Jeg  kom  til  be- 
gravelsen sammen  med  en  masse  andre 
mennesker,  som  var  samlet  for  at  kon- 
dolere den  nedbrudte  ægtemand  og  de 
moderløse  børn. 

Pludselig  genkendte  det  mindste 
barn,  Kelly,  mig  og  tog  mig  i  hånden. 
„Kom,"  sagde  hun,  og  hun  førte  mig 
hen  til  kisten  hvor  hendes  elskede  mors 
legeme  lå.  „Jeg  græder  ikke,  bror  Mon- 
son,  og  det  skal  du  heller  ikke.  Min  mor 
fortalte  mig  tit  om  døden  og  livet  hos 
vor  himmelske  Fader.  Jeg  er  min  mors 
og  fars.  Vi  skal  allesammen  være  sam- 
men igen." 

Jeg  så  gennem  mine  tårer  et  yndigt 
smil,  fyldt  med  tro.  Min  lille  veninde, 
som  greb  min  hånd,  vil  aldrig  opleve  en 
håbløs  solnedgang.  Hun  fik  støtte  i  sit 
urokkelige  vidnesbyrd  om  at  livet  fort- 
sætter på  den  anden  side  af  graven. 
Hun,  hendes  far  og  søskende  kunne,  li- 
gesom alle  der  som  dem  er  forvisset  om 
denne  guddommelige  sandhed,  erklæ- 
re for  verden:  „Om  aftenen  gæster  os 
gråd,  om  morgenen  frydesang"  (SI. 
30:6) 

Ud  over  læren  om  tro  lægger  vi  vægt 
på  omvendelsesprincippet.  „Vend  om 
og  omvend  eder  fra  alle  eders  overtræ- 
delser, at  de  ikke  skal  blive  eder  årsag  til 
skyld"  (Ez.  18:30),  erklærede  Ezekiel  i 
fordums  tid.  Hans  opfordring  lød  til 
mennesker  overalt  og  til  alle  tider  -  hold 
op  med  det  forkerte  og  før  i  stedet  en 
retfærdig  levevis. 

Dernæst  er  der  det  råd  som  Herren 
gav  Nikodemus:  „Ingen  kan  komme 
ind  i  Guds  rige,  hvis  han  ikke  bliver  født 
af  vand  og  Ånd"  (Joh.  3:5).  Herren,  Je- 
sus Kristus,  viste  os  eksemplet  da  han 
blev  døbt  af  Johannes  i  Jordanfloden.  Vi 
følger  den  vej  som  han  anviste. 

Vi  ved  at  det  er  nødvendigt  at  vi  får 
håndspålæggelse  af  dem  der  har  myn- 


dighed til  give  den,  så  vi  kan  modtage 
Helligånden.  Som  Lukas  skriver  om 
Filips  mission  i  Samaria:  „Da  apostlene 
i  Jerusalem  hørte,  at  Samaria  havde  ta- 
get imod  Guds  ord,  sendte  de  Peter  og 
Johannes  derhen,"  og  de  „lagde  hæn- 
derne på  dem,  og  de  fik  Helligånden" 
(Ap.G.  8:14-17). 

Undervisningen  i  disse  vigtige  prin- 
cipper gives  bedst  af  familien,  og  det  er 
i  hjemmet  man  bedst  lærer  dem. 

Hvad  er  et  hjem? 

Et  tag  til  at  skærme  mod  regnen. 

Tire  vægge  til  at  skærme  mod  vinden. 

Et  gulv  til  at  skærme  mod  kulden. 

Jo  -  men  et  hjem  er  mere  end  det: 

Det  er  et  lille  barns  latter,  en  mors  sang, 

en  fars  styrke. 

Det  er  varme,  kærlige  hjerter, 

lys  i  glade  øjne,  godhed,  loyalitet, 

kammeratskab. 

Hjemmet  er  børns  første  skole 

og  deres  første  kirke. 

Det  er  der  de  lærer  hvad  der  er  rigtigt, 

godt  og  venligt. 

Det  er  her  de  søger  trøst  når  de  slår  sig 

eller  bliver  syge. 

Det  er  her  sorger  fortælles  og  udviskes. 

Det  er  her  man  respekterer  og  elsker 

far  og  mor. 

Det  er  her  børn  er  velkomne. 

Det  er  her  penge  ikke  er  nær  så  vigtige 

som  kærlighed  og  godhed. 

Det  er  et  hjem.  Gud  velsigne  det. 

(Ernestine  Schumann-Heink). 

Livet  går  videre.  Børn  bliver  unge  og 
modne,  så  langsomt  at  vi  næsten  ikke 
bemærker  det.  Vi  ved  af  erfaring  at  vi 
har  brug  for  himmelsk  hjælp  på  livets 
vej. 

Vi  elsker  inspirerede  tanker: 

Gud  er  Fader. 
Mennesker  er  søskende. 


Livet  er  en  mission  - 

og  ikke  en  karriere. 

(Ældste  Stephen  L.  Richards). 

Gud,  vor  Fader,  og  Jesus  Kristus,  vor 
Herre,  har  afmærket  vejen  til  fuldkom- 
menhed. De  vinker  af  os  at  vi  skal  følge 
de  evige  sandheder  og  blive  lige  så  fuld- 
komne som  de  er.  (Matt.  5:48;  3  Ne. 
12:48).  Vi  husker  den  lovkyndige  som 
spurgte:  „'Mester,  hvilket  bud  i  loven 
er  det  største?' 

Han  svarede  ham:  ,Du  skal  elske  Her- 
ren din  Gud  af  hele  dit  hjerte,  af  hele  din 
sjæl  og  af  hele  dit  sind. 

Dette  er  det  største  og  første  bud. 

Der  er  et  andet,  som  er  dette  ligt:  Du 
skal  elske  din  næste  som  dig  selv.'" 
(Matt.  22:36-39). 

Paulus  sammenlignede  livet  med  et 
væddeløb,  hvor  målet  klart  er  defineret. 
Han  tilskyndede  de  hellige  i  Korint  såle- 
des: „Ved  I  ikke,  at  de,  der  løber  på 
væddeløbsbanen,  ganske  vist  alle  lø- 
ber, men  kun  én  får  sejrsprisen?  Løb  så- 
ledes, at  I  kan  vinde  den!"  (1  Kor.  9:24). 

Hold  ud  til  enden 

Lad  os  ikke  i  vor  nidkærhed  glemme 


prædikerens  vise  råd:  „Hurtigløberen 
er  ikke  herre  over  løbet  eller  heltene 
over  kampen"  (Præd.  9:11).  Det  er  fak- 
tisk den  der  holder  ud  til  enden  som  får 
prisen. 

Når  jeg  tænker  på  livet  som  et  vædde- 
løb, kommer  jeg  i  tanke  om  en  anden 
slags  væddeløb  som  vi  havde  lige  fra 
barndommen.  Da  jeg  var  10  år  tog  mine 
kammerater  og  jeg  vores  lommeknive 
og  skar  små  både  af  blødt  piletræ .  Derpå 
satte  vi  et  lille  trekantet  stykke  bom- 
uldstøj på  som  sejl,  og  så  kunne  de  drive 
ned  ad  Provo  floden.  Så  løb  vi  langs 
flodbredden,  mens  vi  så  de  små  både, 
der  somme  tider  blev  hjulpet  godt  på 
vej  af  strømmen,  mens  de  til  andre  tider 
sejlede  stille  og  roligt,  efterhånden  som 
de  kom  ud  på  dybere  vand. 

Under  kapsejladsen  lagde  vi  mærke 
til  at  den  ene  af  bådene  førte  foran  de 
øvrige  hen  mod  målstregen.  Pludselig 
kom  den  ind  i  en  strømhvirvel,  hvorpå 
den  tippede  over  og  kæntrede.  Så  blev 
den  hvirvlet  rundt  og  rundt,  ude  af 
stand  til  selv  at  finde  tilbage  til  hoved- 
strømmen. Til  sidst  lå  den  uroligt  ved 
bredden  midt  i  andet  vraggods  og  hang 
fast  i  det  grønne  mos. 

Barndommens   legetøj  sbåde    havde 


ingen  køl,  som  kunne  gøre  dem  stabile, 
ingen  ror  som  kunne  styre  dem  og  in- 
gen energi.  De  førtes  uundgåeligt  med 
strømmen  -  den  vej  der  gjorde  mindst 
modstand. 

Vi  har,  i  modsætning  til  legetøj  sbåde, 
guddommelige  egenskaber  som  kan 
vejlede  os  på  vor  rejse.  Vi  kommer  ikke 
til  jorden  for  at  drive  med  livets  strøm, 
men  vi  har  magt  til  at  tænke,  ræssonere 
og  opnå  resultater.  Vi  forlod  vort  him- 
melske hjem  og  kom  til  jorden  -  som  re- 
ne og  uskyldige  børn. 

Vor  himmelske  Fader  har  ikke  sendt 
os  ud  på  vor  evige  sejlads  uden  midler 
til  at  modtage  vejledning,  som  kan  sikre 
os  at  vi  kommer  helskindet  tilbage.  Ja  - 
jeg  taler  om  bøn.  Jeg  taler  også  om  den 
lille  hviskende  stemme,  som  vi  alle 
modtager  indvendig.  Men  jeg  glemmer 
heller  ikke  de  hellige  skrifter,  som  er 
skrevet  af  søfartskyndige,  for  hvem  det 
lykkedes  at  krydse  det  hav  som  også  vi 
skal  krydse. 

„Kom ...  og  følg  mig" 

Det  kræves  at  vi  gør  os  personlige  an- 
strengelser hver  især.  Men  hvad  kan  vi 
gøre  for  at  være  forberedt?  Hvordan 

a  jeg  var  dreng 
sejlede  mine  kammerater 
og  jeg  om  kap  med  vore 
små  både  på  floden,  hvor 
de  forliste,  hvis  de  ingen 
hjælp  fik. 


kan  vi  sørge  for  at  vi  anløber  den  kaj, 
som  vi  har  bestemt  os  til? 

For  det  første  må  vi  se  målet  for  os. 
Hvad  er  formålet?  Profeten  Joseph 
Smith  gav  følgende  råd:  „Lykke  er  for- 
målet og  hensigten  med  vort  liv  og  vil 
blive  det  endelige  resultat,  dersom  vi 
vandrer  ad  den  vej,  der  fører  dertil,  og 
denne  vej  eller  sti  er  dyd,  oprigtighed, 
trofasthed,  hellighed  og  efterlevelse  af 
alle  Guds  bud  og  befalinger"  (Profeten 
Joseph  Smiths  Lærdomme,  s.  306-307).  I 
denne  ene  sætning  får  vi  ikke  kun  et  vel- 
defineret mål  men  også  et  middel  til  at 
nå  det. 

For  det  andet  må  vi  blive  ved  med  at 
gøre  os  anstrengelser.  Har  I  lagt  mærke 
til  at  det  er  når  menneskene  har  været 
mest  optaget  af  at  gøre  noget  formåls- 
tjenligt, at  de  har  nydt  størst  glæde  af 
deres  kontakt  med  Gud:  Da  Mesteren 
viste  sig  for  sine  disciple  på  vej  til  Em- 
maus,  den  barmhjertige  samaritaner  på 
vej  til  Jeriko,  ja  selv  da  Nephi  var  på  vej 
tilbage  til  Jerusalem. 

For  det  tredie  skal  vi  passe  på  ikke  at 
afvige  fra  den  kurs  vi  har  besluttet  os  til. 
Vi  vil  møde  vejforgreninger  og  sving  på 
livets  vej.  Vi  vil  uundgåeligt  komme  ud 
for  at  vor  tro  vil  blive  prøvet  og  vi  vil  til 


tider  blive  fristet.  Vi  kan  simpelthen  ik- 
ke tillade  os  den  luxus  at  gå  omveje,  for 
nogle  omveje  fører  til  ødelæggelse  og 
åndelig  død. 

Lad  os  holde  os  fra  det  moralske  kvik- 
sand der  truer  os  på  alle  sider,  fra  syn- 
dens kastevinde  og  uinspirerede  filo- 
soffers understrøm. 

For  det  fjerde  må  vi  være  villige  til  at 
betale  prisen  for  at  få  gevinsten.  Lad  os 
huske  på  hvordan  Saul,  som  forfulgte 
de  hellige,  blev  til  undersøgeren  Paulus 
og  hvordan  fiskeren  Peter  blev  en  apo- 
stel med  stor  åndelig  magt. 

Vor  ældre  Broder,  selveste  Herren, 
bør  være  vort  eksempel  i  vort  livsløb. 
Som  lille  dreng  gav  han  kodeordet: 
„Vidste  I  ikke,  at  jeg  bør  være  i  min  Fa- 
ders hus?"  Og  som  voksen  underviste 
han  i  barmhjertighed,  kærlighed,  lydig- 
hed, opofrelse  og  hengivenhed.  Hans 
opfordring  er  den  samme  til  dig  og  mig: 
„Kom  .  .  .  og  følg  mig." 

Er  døden  en  afslutning? 

Under  vor  jordiske  mission  kommer 
vi  ud  for  tidspunkter  med  snubien,  smil 
der  falmer,  sygdomssmerter  -  ja,  vi  op- 
lever somre  der  går  på  hæld,  efterår  der 


kommer,  kolde  vintre  der  indfinder  sig 
og  død. 

Ethvert  tænksomt  menneske  har  sagt 
følgende  til  sig  selv,  som  Job  i  fordums 
tid  gav  udtryk  for:  „Om  manden  dog 
døde  for  atter  at  leve"  (Job  14:14).  Selv 
om  vi  forsøger  at  få  dette  ud  af  vore  tan- 
ker, vil  det  altid  vende  tilbage.  Døden 
kommer  til  alle  mennesker.  Den  kom- 
mer til  den  gamle  med  den  usikre  gang. 
Den  kalder  mennesker,  som  knap  er  nå- 
et halvvejs  gennem  deres  livsrejse,  og 
den  lader  ofte  små  børns  latter  for- 
stumme. 

Men  er  der  et  liv  efter  døden?  Eller  er 
døden  afslutningen  på  det  hele?  Dette 
spørgsmål  fik  jeg  stillet  af  en  ung  ægte- 
mand og  far  som  lå  for  døden.  Jeg  slog 
op  i  Mormons  Bog  på  Alma,  og  læste 
følgende  ord  for  ham:  „Angående  sjæ- 
lens tilstand  mellem  døden  og  opstan- 
delsen: Det  er  blevet  mig  kundgjort  af 
en  engel,  at  alle  menneskers  ånder,  så 
snart  de  forlader  dette  dødelige  legeme, 
ja,  alle  mennesker  ånder,  hvad  enten  de 
er  gode  eller  onde,  bliver  bragt  hjem  til 
den  Gud,  som  gav  dem  livet. 

Og  da  sker  det,  at  deres  ånder,  som  er 
retfærdige,  indføres  i  en  lyksaligheds 
tilstand,  som  kaldes  paradis,  en  hvilens 


I  eg  trøstede  den  unge, 
^døende  mand  ved  at  læse 
nogle  skriftsteder  for  ham 
fra  Mormons  Bog  om  livet 
efter  døden. 


tilstand,  en  fredens  tilstand,  hvori  de 
skal  hvile  fra  al  deres  besvær  og  fra  al  be- 
kymring og  sorg"  (Alma  40:11-12). 

Vi  ved  fra  det  der  står  i  skriften  at  Kri- 
stus selv  forkyndte  for  ånderne  som  var 
i  fængsel,  mens  han  legeme  lå  i  graven. 
Peter  siger:  „Thi  også  Kristus  døde  én 
gang  for  synder,  en  retfærdig  for  uret- 
færdige, for  at  han  kunne  føre  jer  til 
Gud.  Han  led  døden  i  kødet,  men  blev 
vakt  til  live  i  ånden, 

i  hvilken  han  også  drog  hen  og  prædi- 
kede for  de  ånder,  der  var  i  forvaring" 
(1  Pet.  3:18-19). 

Lige  før  sin  død  sagde  Jesus  til  sine 
apostle:  „Sandelig,  sandelig  siger  jeg 
eder:  den  time  kommer,  ja,  er  nu,  da  de 
døde  skal  høre  Guds  Søns  røst,  og  de, 
som  hører  den,  skal  leve"  (Joh.  5:25). 
Og  igen  fra  Peters  brev:  „  Thi  derfor  blev 
evangeliet  forkyndt  også  for  døde,  for  at 
de  vel  skulle  dømmes  på  legemet,  som 
mennesker  dømmes,  men  leve  i  ånden, 


ligesom  Gud  lever"  (1  Pet.  4:6). 

Da  Jesu  legeme  havde  ligget  i  graven  i 
tre  dage,  kom  hans  ånd  atter  ind  i  ham. 
Stenen  blev  rullet  til  side  og  den  op- 
standne Forløser  kom  frem,  iklædt  et 
udødeligt  legeme  af  kød  og  ben. 

„Hån  er  opstanden" 

Svaret  på  Jobs  forhåbning:  „Om  man- 
den dog  døde  for  atter  at  leve! "  kom,  da 
Maria  og  de  andre  nærmede  sig  graven 
og  så  to  hvidklædte  mænd,  som  talte  til 
dem.  Da  mændene  opdagede  at  de 
pligtopfyldende  besøgende  var  kom- 
met for  at  salve  Herrens  legeme  sagde 
de:  „Hvorfor  leder  I  efter  den  levende 
blandt  de  døde?  Han  er  ikke  her,  men 
han  er  opstanden"  (Luk.  24:5-6). 

Der  er  givet  mange  vidnesbyrd  om 
den  opstandne  Herre,  til  trøst  og  forstå- 
else, blandt  andet  disse  tre: 

Først    apostlens    Paulus':    „Kristus 

døde  for  vore  synder,  efter  skrifterne  . . . 

han  blev  begravet  ...  er  opstået  på 
den  tredje  dag  .  .  . 

han  blev  set  af  Kefas,  derefter  af  de 
tolv  .  .  . 

(han  blev)  set  af  over  fem  hundrede 
brødre  på  én  gang  .  .  . 

derefter  blev  han  set  af  Jakob,  der- 
næst af  alle  apostlene, 

men  sidst  af  alle  blev  han  set  også  af 
mig  som  det  ufuldbårne  foster"  (1  Kor. 
15:3-8). 

Det  andet  vidnesbyrd  kommer  fra 
2500  af  hans  andre  får.  Det  står  i  Mor- 
mons Bog  -  endnu  et  vidne  om  Kristus: 
Den  opstandne  Herre  „talte  til  dem  og 
sagde: 

Stå  op  og  kom  hen  til  mig,  så  I  kan 
stikke  jeres  hænder  i  min  side  og  føle 
naglegabene  i  mine  hænder  og  i  mine 
fødder,  så  I  kan  vide,  at  jeg  er  Israels 
Gud  og  hele  jordens  Gud,  som  har  lidt 
døden  for  verdens  synder. 

Og  mængden  trådte  frem  og  stak 
hænderne  i  hans  side  og  følte  arrene  ef- 
ter naglerne  i  hans  hænder  og  i  hans 
fødder;  og  dette  gjorde  de,  den  ene  efter 
den  anden,  indtil  de  alle  var  gået  frem, 
og  de  så  med  deres  egne  øjne  og  følte 
med  deres  egne  hænder,  og  nu  vidste 
de  med  sikkerhed  og  bar  vidnesbyrd 
derom,  at  det  var  ham,  om  hvem  profe- 
terne havde  skrevet,  at  han  skulle 
komme. 

Og  da  alle  var  kommet  frem  og  selv 
havde  set  det,  råbte  de  alle  som  med  een 
stemme  og  sagde: 

Hosianna!  Velsignet  være  den  aller- 
højeste Guds  navn!  Og  de  faldt  ned  for 
Jesu  fødder  og  tilbad  ham"  (3  Nephi 
11:13-17). 

Det  tredie  vidnesbyrd  er  Joseph 
Smiths:  „Og  nu,  efter  de  mange  vidnes- 
byrd, som  er  blevet  givet  om  ham,  er 
dette  det  sidste  (seneste)  vidnesbyrd, 
som  vi  giver  om  ham:  at  han  lever! 

Thi  vi  så  ham  ved  Guds  højre  hånd, 
og  vi  hørte  røsten,  som  vidnede,  at  han 
er  Faderens  Enbårne, 


at  ved  ham,  gennem  ham  og  af  ham, 
eksisterer  og  skabtes  verdener,  og  at  de- 
res indbyggere  er  sønner  og  døtre,  født 
af  Gud"  (L&P  76:22-24). 

Alle  skal  opstå 

Apostlen  Paulus  konkluderede:  „Thi 
ligesom  alle  dør  i  Adam,  således  skal 
også  alle  levendegøres  i  Kristus"  (1  Kor. 
15:22).  Som  følge  af  Kristi  sejr  over  gra- 
ven, skal  vi  alle  opstå.  Det  er  sjælenes 
forløsning.  Paulus  skrev: 

„Der  er  .  .  .  jordiske  legemer;  men  de 
himmelskes  glans  er  af  én  art,  de  jordi- 
skes af  en  anden. 

Solen  har  sin  glans,  månen  sin  glans: 
stjerne  er  forskellig  fra  stjerne  i  glans. 

Således  er  det  også  med  de  dødes  op- 
standelse" (1  Kor.  15:40-42). 

Vi  søger  at  opnå  celestial  herlighed. 
Vi  ønsker  at  bo  hos  Gud.  Vi  ønsker  at 
blive  medlem  af  en  evig  familie.  Sådan- 
ne velsignelser  må  fortjenes .  Hvis  vi  op- 
når høje  karakterer  på  jorden  vil  vi  bestå 
med  ære. 

Men  der  er  skabt  en  udvej  for  dem  der 
er  døde  uden  at  kende  sandheden.  De 
trofaste,  som  endnu  lever,  kan  udføre 
hellige  ordinanser  for  de  døde  som  ven- 
ter på  det.  Der  ligger  templer,  som  vi 
kalder  Herrens  huse,  spredt  rundt  om- 
kring i  landet.  Det  går  som  profeten  Eli- 
as vidnede  om  -  fædrenes  hjerter  er 
vendt  til  børnenes  og  børnenes  til  fæd- 
renes (se  L&P  110:14-15).  Ingen  vil 
blive  nægtet  noget  -  alle  får  mulighed 
for  evige  velsignelser. 

Hvor  er  vi  kommet  fra  ?  Hvorfor  er  vi  her? 
Hvor  kommer  vi  hen  når  vi  er  døde?  Disse 
universelle  spørgsmål  behøver  ikke 
længere  at  stå  ubesvaret.  Jeg  vidner  fra 
min  inderste  sjæl  og  i  al  ydmyghed  om 
at  det  er  sandheden  jeg  her  har  frem- 
lagt. Vor  himmelske  Fader  fryder  sig 
når  vi  holder  hans  bud  og  befalinger. 
Han  er  også  interesseret  i  det  barn  der  er 
gået  tabt,  den  modtræbende  teenager, 
den  vildfarne  unge,  forsømmelige  for- 


ældre. Han  siger  kærligt  til  dem  -  ja  til 
enhver:  „Kom  tilbage.  Kom  ind.  Kom 
hjem."  Jeg  beder  til  at  hele  menneske- 
heden vil  acceptere  denne  guddomme- 
lige indbydelse  til  at  blive  ophøjet.  □ 


(Fra  en  tale  der  blev  afholdt  til  en  fireside 
for  undersøgere  og  udsendt  via  satellit  den 
1.  marts  1984). 


Ideer  til  hjemmelærere 

Punkter  som  kunne  fremhæves.  Hvis 
du  synes  kan  du  fremlægge  nogle  af 
følgende  punkter  under  dine 
hjemmelærerbesøg: 

1. 1  skriften  kan  vi  læse  om 
grundene  til  at  vi  er  her  på  jorden. 

2.  Præsident  Monson  siger  at  „det 
første  princip  vi  skal  lære  vore 
kostbare  børn  er  troens  princip". 

3.  Gennemgå  profeten  Joseph 
Smiths  udtalelse  om  lykke.  Hvordan 
kan  vi  anvende  denne  kundskab  i  vort 
liv? 

4. 1  skrifterne  gives  der  en 
beskrivelse  af  det  førjordiske  liv  og 
den  verden  vi  bestræber  os  på  at 
komme  til  i  livet  efter  dette. 

Hjælp  til  samtale 

1.  Fortæl  hvad  du  personligt  mener 
om  den  kundskab  vi  har  om  hvor  vi 
kommer  fra,  hvorfor  vi  er  her  og  hvor 
vi  kommer  hen  efter  dette  liv. 

2.  Hvilken  hjælp  er  det  for  os  i 
hverdagen  at  vi  forstår  den  evige 
plan? 

3.  Er  der  skriftsteder  eller  citater  i 
denne  artikel,  som  familien  eventuelt 
kunne  tænke  sig  at  tale  om? 

4.  Ville  denne  samtale  blive  mere 
vellykket,  hvis  du  talte  med  husets 
overhoved  før  besøget? 


I  mange  år  var  de  benklæder,  jeg 
holdt  allermest  af,  et  par  bomulds- 
ben  klæder,  som  jeg  fik  af  mine  for- 
ældre et  år  til  jul.  Jeg  havde  dem  på  lige 
så  tit  jeg  havde  mulighed  for  det. 

En  dag  havde  jeg  dem  på  da  jeg  un- 
derviste i  engelsk  i  vort  computerloka- 
le. Mens  jeg  sad  ved  computeren  kom 


Mine  yndlings- 
benklæder  var  et  par 
brune  bomulds- 
benklæder  jeg  havde 
fået  til  jul  et  år  af 
mine  forældre. 


jeg  ved  et  uheld  til  at  presse  mine  ben 
op  under  computerbordet,  hvor  jeg 
kunne  mærke  at  der  sad  noget  meget 
klistret .  Da  j  eg  langsomt  trak  benene  til 
mig  så  jeg  at  mine  yndlingsbukser  sta- 
dig sad  fast  til  bordet  ved  hjælp  af  nog- 
le lange  tråde  af  frisk,  lyserødt  tygge- 
gummi. Jeg  blev  meget  irriteret  og 


gjorde  mine  bukser  fri  af  det  klæbrige 
tyggegummi  under  bordet,  hvorpå  jeg 
gjorde  mit  bedste  for  at  få  fjernet  det  fra 
mine  bukser.  Det  lykkedes  mig  at  få 
det  meste  af  tyggegummiet  af,  men  der 
forblev  en  klæbrig,  grå-lyserød  plet  på 
mine  bukser. 
Jeg  fik  hurtigt  eleverne  til  at  forlade 

klassen,  og  da  jeg  gik  holdt  jeg  min 
mappe  over  pletten,  hvorpå  jeg  hurtigt 
kørte  hjem  for  at  få  hjælp.  „Min  kone 
ved  hvordan  man  ordner  det, "  tænkte 
jeg.  Og  det  gjorde  hun.  „Du  må  hellere 
tage  dem  af  og  sende  dem  til  rensning 
-  jeg  håber  de  kan  få  tyggegummiet 
af, "  sagde  hun.  „Men  lad  være  med  at 
vente  dig  for  meget." 

Jeg  fulgte  hendes  råd,  tog  bukserne 
af  og  sendte  dem  på  renseriet.  Sidst  på 
ugen  fik  jeg  mine  bukser  tilbage,  uden 
spor  af  tegn  på  min  kamp  med  tygge- 
gummiet. Jeg  var  lykkelig.  Nu  havde 
jeg  fået  mine  yndlingsbukser  tilbage. 

Efter  den  oplevelse  har  jeg  været  me- 
re forsigtig  med  mine  bukser,  og  gjort 
hvad  jeg  kunne  for  at  undgå  noget  der 
kunne  plette  eller  flænge  dem.  Jeg  er 
især  omhyggelig  når  jeg  sætter  mig 
ved  et  bord.  Jeg  undersøger  først  om 
der  skulle  sidde  tyggegummi  under- 
neden. Men  jeg  har  opdaget  at  uanset 
hvor  påpasselig  jeg  er,  så  bliver  mine 
benklæder  alligevel  en  lille  smule 
snavsede,  og  jeg  må  sørge  for  re- 
gelmæssigt at  få  dem  renset  for  at  de 
kan  være  pletfri  og  se  pæne  ud. 

For  nylig  blev  jeg  klar  over  at  det  er 
med  mennesker  som  med  benklæder. 
De  bliver  også  let  snavsede  eller  plette- 
de, og  deres  pletter  er  somme  tider 


mer  mig  at  vi  viser  os  værdige  på  to  væ- 
sentlige måder.  For  det  første  gør  vi 
vort  bedste  for  at  afvise  muligheden 
for  at  synde.  For  det  andet  styrker  vi 
vor  forpligtelse  til  at  holde  budene,  når 
vi  bliver  urene  på  grund  af  uvidenhed 
eller  svaghed,  idet  vi  benytter  omven- 
delsens princip  som  blev  muliggjort  på 
grund  af  Frelserens  forsoning.  Dette 
gør  vi  ved  at  ydmyge  os  og  følge  de 
foreskrevne  trin  til  fuldstændig  om- 
vendelse. 

Når  vi  ærer  vor  himmelske  Fader  og 
vore  hellige  pagter  ved  at  afstå  fra  at 
synde,  så  kan  vi  også  ære  ham  og  vore 
pagter  ved  at  omvende  os,  når  vi  har 
syndet.  På  den  måde  kan  vi  få  tilgivel- 
se af  vor  himmelske  Fader,  og  når  det 
er  sket  kan  vi  vende  tilbage  til  vort  tidli- 
gere, syndfri  stade,  på  samme  måde 
som  jeg  til  sidst  fik  mine  bom- 
uldsbenklæder  tilbage  i  deres  tidligere 
uplettede  stand. 

I  Alma  kapitel  34  kan  vi  læse  at  Amu- 
lek  lærer  at  „dette  liv  er  tiden,  da  men- 
neskene skulle  berede  sig  til  at  møde 
Gud;  ja,  dette  livs  dag  er  den  dag,  da 
menneskene  skal  udføre  deres  arbej- 
de" (vers  32).  Han  advarer  os  mod  at 
udsætte  vor  omvendelse  og  råder  os  til 
at  benytte  dette  liv  i  størst  muligt  om- 
fang, så  vi  kan  drage  nytte  af  det  „  store 


„Derfor  befaler  jeg  dig,  at  omvende 
dig.  Ja,  omvend  dig,  at  jeg  ikke  skal  slå 
dig  med  min  munds  ris,  med  min  vre- 
de og  min  harme,  og  dine  lidelser  blive 
svære  -  hvor  svære  ved  du  ikke,  hvor 
gruelige  ved  du  ikke,  ja,  hvor  tunge  at 
bære,  begriber  du  ikke! 

Thi  se,  jeg,  Gud,  har  lidt  dette  for  al- 
le, for  at  de,  som  vil  omvende  sig,  ikke 
skal  lide. 

Men  dersom  de  ikke  vil  omvende 
sig,  må  de  lide,  ligesom  jeg. 

Og  mine  lidelser  gjorde,  at  selv  jeg, 
Gud,  den  største  af  alle,  skælvede  af 
smerte  og  blødte  fra  hver  pore  og  led 
både  på  legeme  og  sjæl  og  ønskede,  at 
jeg  ikke  skulle  drikke  den  bitre  kalk. 

Dog,  ære  være  Faderen,  jeg  tømte 
den  og  fuldendte  mine  forberedelser 
for  menneskenes  børn"  (vers  15-19). 

Således  underviser  skrifterne  os  ty- 
deligt i  at  vi  skal  omvende  os  for  ikke  at 
blive  fastlåst  i  vore  synder,  som  vi  så 
selv  i  den  sidste  ende  kommer  til  at  lide 
for,  uden  Frelserens  guddommelige 
indgriben.  Skrifterne  og  vore  nutidså- 
benbaringer  lader  os  ikke  uvidende 
omomvendelsesprocessen.  Her  kan  vi 
læse  både  instruktioner  og  eksempler 
på  de  nødvendige  trin,  for  at  forsonin- 
gens rensende  kraft  kan  virke  i  vort  liv. 

I  Bibelen  er  der  for  eksempel  mange 


OMVENDELSE 

Pletrensning  af  vore  åndelige  klæder 


endnu  mere  klæbrige  og  vanskeligere 
at  fjerne  end  tyggegummi. 

Ingen  er  uimodtagelige  for  eller  sik- 
ret mod  synd.  Det  er  naturligt  i  denne 
verden  og  formålet  med  vor  eksistens 
her  er,  at  vi  hver  især  lærer  at  skelne 
mellem  ondt  og  godt,  så  vi  kan  bevise 
at  vi  er  værdige  til  at  komme  tilbage  til 
vor  himmelske  Fader.  Det  forekom- 


og  sidste  offer",  som  han  omtaler  tidli- 
gere i  kapitlet  (se  vers  14).  Han  advarer 
os  og  siger  at  dersom  vi  ikke  gør  det  vil 
vi  blive  „djævelens  ånd  undergivet" 
(vers  35),  og  afskåret  fra  at  have  Her- 
rens ånd  hos  os.  Herren  advarer  os 
endvidere  kraftigt  i  sin  bevægende 
henvisning  til  sine  lidelser,  i  Lære  og 
Pagter  afsnit  19: 


historier  om  omvendelse.  I  Det  gamle 
Testamente  kan  vi  læse  om  hele  byer, 
som  Guds  profeter  kaldte  til  omven- 
delse fra  deres  synder.  I  modsætning 
til  Nineves  (Jonas)  omvendelse  blev 
Sodoma  og  Gomorra  tilintetgjort,  for- 
di der  end  ikke  var  10  retfærdige  men- 
nesker (1  Mos.  18:20-33;  19:1-26). 
I  Det  nye  Testamente,  som  handler 

om  Kristi  mission  og  de  efterfølgende 
apostles  mission,  står  en  masse  ek- 
sempler på  omvendelse.  I  lignelserne 
om  det  mistede  får,  om  den  tabte  sølv- 
mønt og  den  fortabte  søn  -  som  alle 
står  i  Lukas  kapitel  15  -  fremhæves  den 
store  glæde  som  ligger  i  omvendelsen, 
og  når  en  synder,  der  har  omvendt  sig, 
bliver  retfærdig.  Vi  kan  desuden  læse 
beretningen  om  Paulus'  mirakuløse 
omvendelse,  og  om  hvilken  positiv 
ændring  der  kan  indtræffe  hos  et  men- 
neske der  er  under  Helligåndens  ind- 
flydelse (Ap.G.  9:1-31,  22:1-16). 

I  Mormons  Bog  har  vi  Alma  den  yng- 
res og  Mosiahs  sønners  omvendelse- 
shistorie (se  Mosiah  27  og  Alma  36),  og 
den  ligner  meget  Paulus'  historie,  der 
er  bare  flere  detaljer  om  smerten  og 
glæden  ved  at  omvende  sig.  Enos'  hi- 
storie er  et  eksempel  på  hvor  vigtig  op- 
rigtig og  kraftig  bøn  er,  for  at  få  tilgivel- 
se for  sine  synder  (Enos  1-8).  I  beret- 
ningen om  Kristi  besøg  i  Amerika 
(3  Nephi  10:18-19;  11-28:12)  kan  vi  læ- 
se hvordan  de  havde  fred  og  velstand  i 
200  år  (4  Nephi),  hvorefter  ugudelig- 
heden vendte  tilbage,  hvilket  til  sidst 
førte  til  den  nephitiske  nations  under- 
gang (se  Mormon  1-8,  Moroni  9).  Det- 
te viser  nødvendigheden  af,  hele  tiden 
at  være  ydmyg  og  omvende  sig. 

Dertil  kommer  omvendelseshistori- 
erne i  Lære  og  Pagter  og  Den  kostelige 
Perle,  hvor  vi  kan  læse  om  den  betyde- 
lige kamp  profeten  Joseph  Smith  måtte 
udkæmpe  for  at  omvende  sig  og  overv- 
inde sine  synder.  Vi  har  desuden  man- 
ge nutidsberetninger  om  omvendelse- 
sprincippet  og  den  indvirkning  det 
kan  have  på  vor  tilværelse.  De  findes 
for  eksempel  i  generalkonferencetaler 
og  Stjernen.  Og  endelig  har  vi  de  vid- 
nesbyrd vi  bærer  for  hinanden,  som 
vidner  om  omvendelsens  velsignelser 
i  almindelige  menneskers  tilværelse. 

Det,  vi  lærer  gennem  disse  kilder,  er 
at  omvendelsen  nødvendigvis  må 
foregå  i  seks  trin.  For  det  første  må  vi 
erkende  vor  synd.  Dernæst  må  vi  nære 
det  som  Paulus  kalder  „bedrøvelse  ef- 
ter Guds  sind"  over  vores  synd.  For 
det  tredie  må  vi  høre  helt  op  med  at  be- 


gå den  synd  mere.  For  det  fjerde  må  vi 
indrømme  vores  synd  og  råde  bod  på 
den  så  godt  vi  kan.  For  det  femte  må  vi 
erstatte  det  forkerte  vi  gjorde  med  en 
god  gerning  og  påny  forpligte  os  til  at 
holde  budene.  Og  for  det  sjette  må  vi 
søge  en  sidste  tilgivelse  for  vor  synd. 
Lad  mig  illustrere  denne  proces  i  et 
personligt  eksempel. 

Da  jeg  gik  i  gymnasiet  fik  jeg  den  for- 
færdelige vane  at  jeg  bandede.  Mine 
venner  talte  et  dårligt  sprog,  og  selv 
om  jeg  i  begyndelsen  holdt  mig  fra  det 
gav  jeg  til  sidst  efter.  Året  efter  fyldte 
jeg  16  år,  og  da  blev  jeg  klar  over  at  det 
var  en  alvorlig  synd  jeg  begik.  Jeg  er 
sikker  på  at  jeg  fik  inspiration  gennem 
Helligånden  som  arbejdede  med  min 
samvittighed,  for  da  jeg  fik  denne  for- 
ståelse var  det  som  om  jeg  næsten  blev 
helt  omsluttet  af  en  mørk  fornemmelse 
af  min  syndighed,  og  jeg  besluttede 
mig  til  at  omvende  mig  og  aldrig  mere 
bande .  Nu  var  jeg  kommet  igennem  de 
to  første  trin  mod  omvendelse  -  jeg 
havde  erkendt  min  synd  og  sørgede 
dybt  over  den. 

Nu  gik  jeg  i  gang  med  at  gennemføre 
en  nøje  plan  for  at  rense  mit  sprog,  idet 
jeg  koncentrerede  mig  om  det  tredie, 
fjerde  og  femte  trin  i  omvendelsespro- 
cessen.  Jeg  undgik  at  være  sammen 
med  de  særlige  venner,  som  bandede, 
til  fordel  for  andre,  mest  kirkemedlem- 
mer, og  brugte  andre  ord  for  at  fortælle 
hvad  jeg  ville  sige.  Ind  imellem  glemte 
jeg  det  naturligvis,  men  til  sidst  nåede 
jeg  dertil  hvor  jeg  helt  kunne  undgå  at 
bande. 

Da  det  var  lykkedes  mig  at  rense  min 
mund  for  de  nederdrægtige  ord,  gik  jeg 
videre  for  også  at  rense  mine  tanker  for 
dem.  Hver  morgen  bad  jeg  om  styrke 
og  i  mine  aftenbønner  aflagde  jeg  rap- 
port om  min  fremgang,  idet  jeg  altid 
gentog  min  bøn  om  tilgivelse  for  min 
synd.  Jeg  fortalte  mine  kammerater  om 
mine  anstregelser  og  bad  dem  tilgive 
mig  at  jeg  tidligere  havde  talt  et  så 
grimt  sprog.  De  var  meget  forstående 
og  hjælpsomme. 

Da  det  omsider  lykkedes  mig  at  styre 
min  tunge  og  mine  tanker,  fornemme- 


de jeg  hvordan  jeg  havde  været  igen- 
nem alle  de  nødvendige  trin  for  at  kun- 
ne modtage  den  sidste  tilgivelse  -  hvil- 
ket er  at  tilgive  sig  selv.  Men  jeg  måtte 
vente  et  stykke  tid  før  jeg  kunne  gen- 
nemføre det  sidste  trin,  ligesom  jeg 
måtte  vente  på  at  få  mine  benklæder 
fra  rensning.  Så  en  aften,  da  jeg  var 
kommet  i  seng  efter  at  have  bedt,  fik 
jeg  gennem  Anden  denne  dejlige  for- 
nemmelse som  fortalte  mig  at  jeg  var 
tilgivet.  Jeg  følte  stor  glæde  efter  min 
åndelige  rensning,  og  denne  glæde  var 
langt  dybere  end  den  lettelse  jeg  følte 
da  mine  yndlingsbukser  var  blevet 
rene. 

Nu  -  15  år  efter  -  er  det  somme  tider 
svært  for  mig  at  tro  at  jeg  nogen  sinde 
har  talt  et  så  grimt  sprog.  Jeg  kan  selv- 
følgelig godt  huske  at  jeg  gjorde  det, 
men  jeg  føler  ikke  den  smerte  som  jeg 
gj orde  dengang,  fordi  j eg  ved  at  jeg  har 
fået  tilgivelse,  netop  fordi  jeg  aldrig 
har  genoptaget  den  samme  synd. 

Det  er  naturligvis  ikke  alle  synder 
man  kan  klare  på  så  kort  tid,  og  alvorli- 
gere synder  skal  biskoppen  involveres 
i.  Men  omvendelsesprocessen  er  nød- 
vendigvis den  samme,  og  man  kan  væ- 
re lige  så  sikker  på  at  få  en  tilgivelse 
som  holder.  Nogle  synder  er  ikke  så  al- 
vorlige som  min,  da  jeg  bandede,  og  de 
kan  klares  på  en  dag  eller  en  uge,  som 
led  i  vore  forberedelser  til  at  deltage  i 
nadveren  og  forny  vore  pagter  -  en 
mulighed  for  regelmæssig  åndelig 
rensning.  Det  vigtigste  vi  skal  huske  er 
at  vi  kan  holde  os  rene  fra  denne  ver- 
dens synder  ved  at  benytte  os  af  om- 
vendelsesprincippet,  som  giver  os  håb 
midt  i  selv  den  dybeste  fortvivlelse. 
„Kom,  lad  os  gå  i  rette  med  hinanden, 
siger  Herren.  Er  eders  synder,  som 
skarlagen,  de  skal  blive  hvide  som  sne; 
er  de  end  røde  som  purpur,  de  skal 
blive  som  uld"  (Es.  1:18). 

Må  vi  alle  få  del  i  disse  velsignelser 
gennem  vor  trofasthed  både  i  at  være 
retfærdige  og  omvende  os,  og  må  vi 
omsider  indse  at  vi  gennem  vor  trofast- 
hed her  på  jorden  i  den  sidste  ende  kan 
få  den  velsignelse  at  komme  tilbage  til 
vor  himmelske  Fader.  □ 

Da  jeg  så  på  det 
tyggegummi  der  klæbede 
sig  til  mine  bukser  blev  jeg 
klar  over  at  mennesker  kan 
blive  lige  så  snavsede  og  få 
brug  for  en  rensning. 


tmm. 

Illustreret  af  Scott  Snow 

Noget  af  personalet  fra  Benson  instituttet  med  værktøj  og  dyr,  som  egner 

sig  for  mindre  landbrug.  Fra  venstre  til  højre:  Dale  Oberg  med  en  miniature  traktor; 

Richard  Brimhall  og  dr.  haren  Robison  med  en  solovn;  Luis  Espinoza  med  en 

cykeldreven  kværn;  Vincent  Espinoza  (knælende)  med  en  anordning  til  genbrug  af  dåser, 

og  dr  Paul  Johnston  med  nogle  marsvin. 


Jorden  er  fuld,"  sagde  Herren,  „og 
der  er  nok,  ja,  i  overflod"  (L&P 
104:17).  I  nyhedsmedierne  ser  vi  dag- 
ligt billeder  af  hungerramte  -  en  stærk 
kontrast  til  denne  guddommelige  vurde- 
ring. Verdens  sundhedsorganisationen 
(WHO)  bedømmer  at  der  er  mellem  13  og 
18  millioner  mennesker  som  dør  af  sult 
hvert  år.  Der  er  endnu  flere  som  lider  af 
underernæring  og  de  deraf  følgende  syg- 
domme, hvorved  utallige  af  dem  der  over- 


lever får  mentale  og  fysiske  handicaps. 
For  én  ud  af  otte  mennesker  på  jorden  er 
sult  en  daglig  realitet. 

For  de  velnærede  er  sådanne  statistik- 
ker et  chock,  og  det  ligger  ud  over  deres 
fatteevne.  Fotografierne  gør  os  rædsels- 
slagne og  dybt  bekymrede,  samtidig  med 
at  vi  føler  os  hjælpeløse.  Vi  vender  måske 
endda  ryggen  til  de  pinagtige  kendsger- 
ninger ved  at  ignorere  dem  mest  muligt. 

Men  der  er  nogle  få  beslutsomme  men- 


nesker og  grupper,  som  nægter  at  lade  sig 
slå  omkuld  af  udfordringen  til  at  give  ver- 
den mad.  Blandt  dem  er  Ezra  Taft  Benson 
Agriculture  and  Food  Institute.  Det  er  en 
organisation  som  har  sit  hjemsted  i  Provo, 
Utah,  og  som  arbejder  uden  fortjeneste  i 
håb  om  -  og  med  planer  om  -  at  forbedre 
livskvaliteten  for  verdens  fattige  og  hun- 
gerramte. 

Denne  plan  er  netop  i  færd  med  at  ænd- 
re tilværelsen  for  Humberto  Canarte  fra 

Portoviejo  i  Manabiprovinsen  i  Equador. 
Humberto  og  hans  kone  og  fem  børn  dyr- 
ker sammen  med  to  børnebørn  en  hektar 
god  landbrugsjord  i  nærheden  af  Stilleha- 
vets kyst.  Landbrug  betyder  overlevelse 
for  familien  Canarte.  I  de  sidste  år  har  de 
ikke  haft  meget  at  leve  af. 

For  to  år  siden  dyrkede  Humberto  kun 
majs  og  jordnødder.  I  dag  kan  de  også  hø- 
ste soyabønner  og  grøntsager.  Han  pløjer 
stadig  med  håndkraft  og  luger  med  en 
slags  lugejern.  Men  nu  dyrker  han  bland- 
ingsmajs,  som  han  sætter  i  rækker  tæt  ved 
siden  af  hinanden.  Som  følge  deraf  kan 
han  nu  høste  op  til  5.500  kg  majs  pr.  hek- 
tar, mere  end  dobbelt  så  meget  som  han  er 
vant  til.  For  to  år  siden  tog  det  et  helt  år  før 
Humbertos  kyllinger  var  slagtefærdige  til 
at  kunne  sælges  på  markedet.  Nu  giver 
han  dem  blandingsf oder,  hvorved  kyllin- 
gerne er  slagtefærdige  på  8  uger,  på  kun 
en  tiendedel  af  det  foder  han  tidligere 
brugte. 

I  dag  får  familien  Canarte  en  bedre  er- 
næring. De  spiser  ikke  alene  mere  kylling 
og  flere  æg,  men  de  har  også  råd  til  at  købe 
ris,  med  penge  de  tjener  på  at  dyrke  majs. 
Desuden  får  de  flere  grøntsager  i  deres 
kost.  De  dyrker  dem  i  en  lille  have.  Famili- 
en Carnartes  høst  er  faktisk  tre  gange  så 
stor  som  tidligere  år. 


Hvad  er  nu  grunden  til  denne  utrolige 
forskel?  Benson  instituttet  kalder  det  mi- 
nilandbrug. For  to  år  siden  dyrkede  insti- 
tuttets personale  to  jordarealer  i  Portovi- 
ejo, hvor  de  underviste  landmænd  og  den 
lokale  landbrugsforening  i  forskellige  for- 
mer for  teknik,  der  kan  gøre  minilandbrug 
mere  produktivt.  Sidste  år  kunne  Hum- 
berto og  seks  andre  landmænd,  som  hav- 
de fået  denne  undervisning,  tredoble  de- 
res udbytte. 

Lige  siden  1976  har  Benson  Instituttet 
forsket  grundigt  på  deres  område  ved 
Brigham  Young  universitetet,  for  at  finde 
hemmeligheden  ved  at  få  et  maksimu- 
mudbytte  på  små  arealer.  Helt  op  til  30% 
af  verdens  landmænd  dyrker  arealer  der 
er  helt  ned  til  1.25  hektar,  så  systemet  kan 
anvendes  vidt  omkring.  Instituttets  leder, 
dr.  LarenR.  Robison,  forklarer:  „Med  den 
rigtige  sammensætning  af  afgrøde  og  små 
dyr  kan  1.25  hektar  forsyne  en  familie  på  7 
personer  med  den  nødvendige  ernæring. 
Og  under  de  rette  forhold  vil  vort  system 
også  kunne  indbringe  kontanter."  Udov- 
er programmet  i  Equador,  er  systemet  og- 
så under  udvikling,  på  forskellige  stader,  i 
Mexico,  Bolivia,  Chile  og  Guatemala. 

Ideen  bag  minilandbrug  er  at  jordens  re- 
sourcer  er  tilstrækkelige  til  at  dække  alle 
menneskers  behov,  men  de  udnyttes  ikke 


fuldt  ud.  De  fleste  af  verdens  fødevare- 
producenter -  en  milliard  eller  mere  -  har 
et  landbrug  på  mindre  end  6  hektar.  Men 
den  onde  cirkel  begynder  med  at  jorden 
ødelægges,  fordi  den  misbruges.  Som  føl- 
ge deraf  kan  de,  som  er  afhængige  af  jor- 
den, ikke  forsørge  sig  selv  ordentligt. 
Nogle  flygter  ind  til  byerne,  hvor  de  bliver 
afhængige  af  at  andre  skal  producere  fø- 
den. Efterhånden  som  der  bliver  mindre 
og  mindre  jord  som  kan  anvendes  til  land- 
brug, bliver  der  færre  og  færre  mennesker 
til  at  skaffe  en  øget  befolkning  mad. 

Nogle  mennesker  mener  at  ansvaret  for 
sulten  i  verden  ligger  hos  forskerne,  som 
har  udviklet  nye  „super"  kornsorter  og 
dyr.  Andre  synes  at  De  forenede  Stater  og 
andre  udviklede  lande  allerede  har  til- 
strækkeligt til  at  skaffe  de  sultne  i  verden 
mad.  Men  transportomkostningerne,  for 
at  bringe  fødevarerne  rundt  i  verden,  er 
meget  store,  og  ofte  forhindrer  den  politi- 
ske situation  i  et  land  dem,  der  har  rige- 
ligt, i  at  hjælpe  dem  som  ikke  har  ret  meg- 
et. Hjælpeorganisationeres  indsats  for  at 
afhjælpe  nøden  er  ofte  endt  med  at  tons- 
vis af  korn  er  rådnet  på  havnekajerne,  og 
aldrig  er  nået  ud  til  de  hungerramte. 

Personalet  ved  Benson  instituttet  har 
foreslået  en  løsning,  som  begynder  helt 
fra  bunden  -  hos  den  enkelte  og  på  lokalt 

plan.  Instituttet  er  opkaldt  efter  præsident 
Ezra  Taft  Benson,  der  selv  kommer  fra  en 
landbrugsfamilie,  og  som  i  sin  profession 
beskæftigede  sig  med  landbrugsorganisa- 
tioner på  lokalt,  stats-  og  nationalt  plan  i 
Amerika,  før  han  blev  De  forenede  Staters 
landbrugsminister,  hvilket  han  var  i  8  år. 
Præsident  Benson  bemærker  at  de  af  ver- 
dens nationer,  der  kæmper  for  at  brød- 
føde deres  befolkning,  ofte  henvender  sig 
til  amerikansk  landbrug  for  at  benytte 
deres  model.  „Alt  for  ofte  har  vi  givet  dem 
mad,  uden  at  lære  dem  hvordan  den  frem- 
stilles," siger  han. 

Instituttet  fremhæver  den  fundamenta- 
le filosofi  i  at  en  familie  bliver  selvforsy- 
nende, eller  kan  forsørge  sig  selv.  „Vort 
endemål  er,"  siger  dr  Robison,  „at  lære 
folk  i  så  høj  grad  som  muligt  at  kunne  kla- 
re sig  selv  med  de  fødevarer  de  selv  pro- 
ducerer." Familier,  som  selv  kan  fremstil- 
le deres  fødevarer,  bliver  ikke  afhængige 
af  de  økonomiske  systemer  de  lever  un- 
der, for  at  få  livets  nødvendigheder. 

Systemet,  der  er  udviklet  af  Benson  in- 
stituttet bygger  på  landbrugsprincipper 
og  en  teknologi,  som  har  været  vidt  ud- 
bredt i  de  udviklede  lande,  men  som  ikke 
er  særlig  kendte  i  de  underudviklede  lan- 
de. 

I  Ecuador  har  resultaterne  af  at  undervi- 
se i  sådanne  grundprincipper  med  at  tilså 
jorden,  udvælgelse  af  sæd  og  gødning, 
været  så  imponerende  at  præsident  Leon 
Febres  Cordero  har  forlangt  at  der  bliver 
undervist  i  Bensonsystemet  overalt  i 
landet. 

Når  Benson  instituttet  påbegynder  et 
projekt  i  et  land  er  det  første  de  ser  efter, 
hvordan  situationen  som  helhed  er,  idet 
de  tager  særlig  hensyn  til  de  underliggen- 
de problemer.  „Det  hjælper  ikke  meget  at 
lære  folk  hvordan  de  skal  brødføde  sig 
selv,  hvis  deres  vand  er  forurenet,"  har 
Ted  Fairchild  fra  BYU  Food  Science  and 
Nutrion  Department  bemærket.  Denne 


afdeling  har  været  med  til  at  udvikle  et 
vurderingssystem  for  Benson  instituttet. 
Ved  hjælp  af  dette  system  foretager  insti- 
tuttet en  vurdering  af  den  øjeblikkelige 
livskvalitet:  Hvordan  står  det  til  med  folks 
helbred  i  al  almindelighed?  Hvor  mange 
er  underernærede?  Spiser  folk  på  lokalt 
plan  varieret  kost?  Er  drikkevandet  rent 
og  er  der  nok  af  det?  Hvordan  ligger  det 
med  de  sanitære  forhold?  Er  der  proble- 
mer med  parasitter? 

Det  var  en  sådan  vurdering  der  hjalp  til 
at  spædbørnsdødeligheden  blev  nedsat  i 
Retalhuleu,  Guatemala.  Da  ernærings- 
eksperterne opdagede  at  jordovne  ikke 
kunne  frembringe  tilstrækkeligt  høje  tem- 
peraturer til  at  dræbe  bakterierne  i  maden, 
lærte  de  folk  at  bygge  komfurer  som  var 
højere.  I  løbet  af  nogle  måneder  var  der  et 
betydelig  mindre  antal  spædbørn  som  dø- 
de af  dysenteri. 

Når  der  først  er  foretaget  en  sådan  vur- 
dering kan  næste  fase  i  planen  begynde. 
Den  går  ud  på  at  instituttets  eksperter  stu- 
derer hvilke  planter  og  dyr  der  allerede 
indgår  i  kosten  på  lokalt  plan.  De  tilrette- 
lægger en  velafbalanceret  kost  på  bag- 
grund af  disse  fødevarer  og  regner  ud 
hvordan  folk  kan  producere  det  nødven- 
dige, til  at  ernære  sig,  på  det  tilgængelige 
areal.  Som  regel  findes  alt  det  nødvendi- 
ge, for  at  få  en  vel  afbalanceret  kost,  allere- 
de i  det  de  spiser,  selv  om  der  måske  er  for 
lidt.  Det  sker  kun  en  gang  imellem  at  der 
må  indføres  en  proteinkilde,  som  ikke 
kendes  på  området. 

Under  tredie  fase  sættes  alt  det  funda- 
mentale ved  systemet  for  minilandbrug  i 
funktion.  Først  lærer  landmændene  nøj- 
agtigt hvor  meget  de  skal  så  af  hver  slags 
afgrøde  og  hvordan  de  forskellige  små  dyr 
skal  opdrættes,  for  at  familien  kan  få  en 
varieret  kost. 

Når  dette  system  anvendes  på  mini- 
landbrug bliver  30%  af  jorden  beplantet 
med  majs,  hvede,  ris  og  andre  kornsorter, 


for  at  skaffe  kalorier  til  dyr  og  mennesker. 
Proteiner  oplagres  i  form  af  tørrede  bøn- 
ner, linser  eller  andre  bælgfrugter,  som 
dyrkes  på  10%  af  arealet.  De  fleste  vitami- 
ner og  mineraler  dyrkes  på  2%  af  jorden,  i 
form  af  grøntsager.  Omkring  40%  bereg- 
nes til  dyrefoder  -  soyabønner  eller  andre 
foderplanter  -  10%  til  græsning  -  lucerne 
eller  kløver,  og  8%  til  afgrøde  som  sælges. 

Man  vælger  hvilke  små  dyr  der  er  bedst 
egnet  til  formålet.  Det  vil  være  en  god 
sammensætning  at  have  to  malkegeder, 
tolv  slagtekyllinger  -  en  til  hver  måned  - 
og  tolv  æglæggende  høns.  Gederne  vil 
rundt  regnet  give  1.500  liter  mælk  om  året 
og  deres  afkom  vil  give  50  kg  kød.  Hønse- 
ne vil  lægge  omkring  2.800  æg  om  året  og 
de  ældste  vil  give  omkring  13  kg  kød.  Hvis 
man  ønsker  det  kan  slagtekyllingerne 
blive  til  180  kg  kød  om  året.  Hvis  man  vil, 
kan  man  have  hunkaniner  og  en  hankanin 
i  stedet  for  slagtekyllingerne,  hvilket  vil 
give  200  kg  kød.  Man  kan  af  kaningødning 
fremstille  en  fortrinlig  naturgødning.  Dr. 
Paul  Johnston  er  leder  for  det  hold  i  BYUs 
dyreforskningsafdeling,  som  udviklede 
den  side  af  systemet  som  har  med  husdyr 
at  gøre. 

I  andre  dele  af  verden  benyttes  andre 
planter  og  dyr.  På  Titicacasøens  bredder  i 
Bolivia  bruger  landmændene  for  eksem- 
pel fisk  til  fiskemel,  der  anvendes  til  kyl- 
lingefoder. Andre  steder  har  man  marsvin 
eller  kaniner  i  stedet  for  kyllinger.  I  Por- 
toviejo,  Ecuador  har  man  æglægnings- 
høns,  slagtekyllinger  og  geder,  for  at  få 
kød  og  mælk. 

Landmændene  skal  også  lære  hvordan 
de  på  rette  vis  beplanter  arealer,  og  afba- 
lancerer dyrenes  kost  for  at  få  størst  ud- 
bytte. Der  indføres  ingen  nye  planter,  dyr 
eller  maskiner  det  første  år. 

I  fjerde  fase  lægges  der  vægt  på  at  opbe- 
vare og  anvende  afgrøden  klogt.  Institut- 
tet har  udviklet  en  meget  enkel  papkasse 
til  at  tørre  afgrøden  i,  den  koster  mindre 


17 


end  100  kroner,  derved  spares  mange 
penge  ved  at  maden  ikke  ødelægges.  En 
solovn,  også  til  under  100  kroner,  er  fun- 
det for  de  penge.  Når  der  anvendes  sol- 
energi til  madlavning  kan  landmanden 
spare  den  kostbare  tid  han  før  brugte  til  at 
samle  brænde  til  madlavningen.  Begge 
opfindelser  -  både  Benson  instituttets  tør- 
rekasse og  solovn  -  er  for  nylig  taget  i  an- 
vendelse i  Ethiopien  og  Ghana.  For  om- 
kring 200  kroner  kan  man  købe  de  nød- 
vendige materialer  til  en  kværn,  som  laves 
af  gamle  cykeldele.  En  anden  kværn  får 
sin  energi  fra  en  cykel  som  er  tilsluttet 
kværnen. 

I  løbet  af  det  andet  år  kan  landmændene 
bruge  penge,  som  de  har  tjent  på  afgrøden 
det  første  år,  til  at  fremstille  forskelligt,  en- 
kelt værktøj,  som  er  designet  og  afprøvet 
på  Benson  instituttet.  Ved  hjælp  af  en  mi- 
niaturetraktor, med  jordbrugsværktøj 
som  man  efter  eget  valg  kan  påmontere, 
kan  landmanden  lære  mere  effektive  ar- 
bejdsmetoder. Et  vandingsanlæg  drevet 
ved  vindenergi  og  elektricitet  er  en  billig 
opfindelse,  som  på  afgørende  måde  øger 
produktiviteten.  Instituttet  har  gjort  en 
opfindelse  som  betyder  at  dåser  kan  gen- 
bruges. Den  vil  snart  kunne  fås  for  under 
200  kroner. 

„Programmet  fungerer  nu,"  siger  Ri- 
chard Brimhall,  som  er  tilknyttet  som  le- 
der ved  instituttet.  „Vi  ved  at  det  kunne 
ændre  tilværelsen  for  milliarder  af  men- 
nesker, hvis  liv  er  afhængigt  af  hvor  godt 
de  små  landbrug  fungerer." 

Det  er  en  menneskelig  revolution,  en 
omvæltning  som  er  udarbejdet  for  at  for- 
bedre folks  tilværelse.  Hvordan  skal  det 
nå  ud  til  folk?  I  dag  er  der  på  instituttet  to 
fuldtidsledere  og  to  sekretærer.  Men  der 
er  desuden  knyttet  1500  ansatte  til  insti- 
tuttet -  frivillige  fra  alle  dele  af  verden.  Det 
er  landbrugsvidenskabsmænd,  ernæ- 
ringseksperter, dyreopdrættere,  land- 
mænd, læger,  sagførere,  ja  selv  skuespil- 


lere og  filmproducenter,  som  alle  har  til- 
budt at  ofre  af  deres  tid  og  midler  for  insti- 
tuttet. 

To  studenter,  som  har  taget  eksamen 
ved  BYU,  er  i  færd  med  at  oplære  Hum- 
berto  Canarte  og  de  andre  seks  familier  i 
Portoviejo  i  hvordan  de  kan  gøre  deres 
landbrug  mere  produktivt.  Malaquias  Flo- 
res  har  taget  en  masters  degree  (en  em- 
bedseksamen) ved  Chihuahua  i  Mexico. 
Han  og  Neils  Tidwell,  en  videnskabs- 
mand i  husdyrhold  fra  Idaho,  bor  sam- 
men med  deres  familier  i  Portoviejo.  „Vi 
synes  at  det  er  dejligt  at  vi  kan  hjælpe  dem 
til  en  bedre  levevis,"  siger  de.  De  har  fuld 
tillid  til  at  de  syv  familier  er  dygtige  nok  til 
at  føre  programmet  videre  i  Portoviejo, 
når  personalet  fra  Benson  instituttet  er 
rejst. 

Men  instituttet  er  ikke  tilfreds  med  kun 
at  eksportere  ekspertise  til  forskellige  lan- 
de. Det  er  direktør  Robisons  mål  at  gøre 
instituttet  til  et  internationalt  trænings- 
center. Der  er  allerede  ankommet  land- 
mænd og  videnskabsmænd  fra  Bolivia. 
Guatemala,  Liberia,  Mexico  og  andre  lan- 
de, for  at  lære  systemet  for  minilandbrug. 
Men  instituttet  mangler  midler  til  at  ud- 
danne mange,  mange  flere.  „Den  ideelle 
måde  at  udbrede  systemet  på  ville  være  at 
vi  oplærer  folk,  som  så  til  gengæld  kan  op- 
lære deres  egne,"  siger  bror  Brimhall. 

Instituttes  indflydelse  udbredes  også 
gennem  et  program  hvorved  der  uddeles 
stadig  flere  stipendier.  Hector  Solorio  var 
en  af  Mexicos  førende  agronomer,  og  han 
fik  sin  eksamen  i  1983.  Da  han  havde  taget 
første  del  af  sin  eksamen  opgav  han  et  sti- 
pendium for  at  tage  på  mission.  Efter  at 
have  udført  sin  mission  studerer  han  nu 
videre  på  BYU,  på  baggrund  af  et  stipendi- 
um til  Benson  Institute  and  Agricultural 
Economic.  „Disse  unge  mennesker  vil  så 
tage  tilbage  til  deres  eget  land,  for  at  blive 
ledere  i  regeringen  og  indenfor  landbru- 
get," forudsiger  bror  Brimhall.  „Vi  ville 


mægtig  gerne  stå  som  sponsorer  for  end- 
nu hundreder  af  sådanne  studenter." 

Indtil  nu  har  instituttet  hovedsagligt 
eksisteret  på  det  som  de  har  fået  gennem 
regeringer,  af  forretningsfolk  og  privat- 
personer. Som  følge  af  dette  er  det  kun 
lykkedes  instituttet  at  hjælpe  så  langt  mid- 
lerne rakte.  Men  LDS  Foundation,  som  er 
den  institution  der  skaffer  penge  til  ud- 
dannelsesprojekter, har  i  år  påbegyndt  en 
ambitiøs  kampagne  for  instituttet.  Der 
bliver  også  brug  for  penge  til  at  fremstille 
undervisningsmaterialer  om  miniland- 
brug. „Hvis  instituttet  kan  blive  mere  uaf- 
hængigt," siger  bror  Brimhall,  „vil  det  be- 
dre kunne  reagere  på  ansøgningerne  om 
hjælp  fra  kirkens  ledere  og  andre  i  de  un- 
derudviklede lande." 

De  mænd  og  kvinder,  der  arbejder  på 
Benson  instituttet,  udstråler  en  opofrende 
holdning  og  et  gå-på-mod,  som  alle  der  ar- 
bejder for  en  sag  der  er  større  end  dem 
selv.  Men  de  udstråler  også  en  munterhed 
og  arbejdsglæde.  Og  det  bør  de  da  også 
have,  for  denne  praktiske  indsats  for  at 
forbedre  livskvaliteten  er  ikke  uligt  det 
som  Mesteren  udførte. 

„Vi  har  set  Herrens  hånd  i  vort  arbejde  i 
alle  aspekter,"  siger  bror  Brimhall.  „Det  er 
ikke  vor  opgave  at  forkynde  evangeliet, 
men  vi  fornemmer  i  høj  grad  missionær- 
ånden, når  vi  hjælper  folk  med  at  forbedre 
deres  livskvalitet.  Når  folk  lærer  hvordan 
de  kan  klare  sig  selv,  bliver  de  lykkeligere 
og  mere  lærvillige.  De  bliver  meget  dygti- 
gere i  deres  hjem,  i  deres  samfund  og  i  de- 
res land."  D 


Der  foregår  meget  forskelligt  arbejde  på  Benson 
instituttet,  og  der  er  brug  for  frivillige  indenfor  alle 
fag.  Oplysninger  om  hvordan  man  kan  blive 
tilknyttet  instituttet  eller  instituttets  programmer 
fås  ved  at  skrive  til  the  Benson  Institute,  B-49, 
Brigham  Young  University,  Provo,  Utah, 
U.S.A.  84602. 

Efter  fire  hundrede  navne . . . 


JonB.  Fish 


Et  par  uger  før  jeg  fyldte  otte  år  blev  min 
far  dræbt  ved  en  bilulykke.  En  måned  se- 
nere flyttede  vi  ind  i  et  andet  hus  i  St.  Ge- 
orge, Utah,  lige  overfor  det  smukke  St.  George 
tempel. 

Det  varede  ikke  længe  før  min  mor  blev  kaldet 
til  at  være  genealogisk  sekretær.  Når  der  kom  en 
gruppe,  som  ikke  kunne  klare  opgaven,  ringede 
et  medlem  af  tempelpræsidentskabet  til  min  mor 
og  spurgte  om  hendes  sønner  kunne  komme 
over  og  gøre  dåb  for  de  døde.  Min  mor  har  aldrig 
afvist  Herren .  Mine  to  store  brødre  og  j  eg  var  ofte 
i  templet  for  at  gøre  dåb. 

En  sommerdag  havde  jeg  skåret  min  hånd  for- 
færdeligt på  en  blikdåse .  Jeg  tiggede  min  mor  om 
at  måtte  blive  fri  for  at  komme  til  lægen  og  få 
flængen  syet,  så  hun  rensede  min  hånd  og  for- 
bandt den  med  gazebind  og  plastre,  hvorpå  hun 
viklede  endnu  et  gazebind  om. 

Aldrig  så  snart  var  hun  færdig  før  telefonen 
ringede.  Det  var  brødrene  fra  templet.  De  skulle 
bruge  nogle  drenge  til  at  gøre  dåb.  Da  mine  store 
brødre  i  den  senere  tid  havde  haft  så  travlt,  var 
det  for  det  meste  mig  som  gik  i  templet.  Min  liste 
over  afdøde,  jeg  havde  gjort  dåb  for,  løb  efter- 
hånden op  til  tusinder  af  navne.  Denne  gang  var 
mine  store  brødre  heller  ikke  hjemme,  så  jeg 
skyndte  mig  i  bad,  klædte  mig  på  og  løb  over  til 
templet. 

Nogle  timer  og  fire  hundrede  navne  senere 


Min  mor  hjalp  mig 
ind  for  at  tørre  min 

dårlige  hånd  og 
lægge  en  ren 

forbinding  om. 


sagde  bror  Edwards  at  det  var  nok  for  i  aften.  Jeg 
husker  ham  så  tydeligt.  Når  han  løftede  sin  højre 
arm  i  en  ret  vinkel  kunne  jeg  se  at  han  manglede 
nogle  fingre,  som  han  havde  mistet  ved  en  ulyk- 
ke i  sin  ungdom.  Efter  hver  dåb  hjalp  han  mig 
forsigtigt  op  ad  jerntrappen,  til  det  sted  hvor  jeg 
skulle  bekræftes.  Efter  20  dåb  kiggede  bror  Ed- 
wards ned  på  mig  og  sagde:  „Bror  Fish,  kan  du 
klare  flere?"  Jeg  svarede  ja,  og  vi  arbejdede  os 
igennem  en  ny  bunke  navne. 

Da  jeg  kom  hjem  -  fuldstændig  udmattet  -  kig- 
gede min  mor  på  det  dryppende  gazebind  om 
min  hånd  og  hjalp  mig  ud  i  badeværelset  for  på- 
ny  at  forbinde  såret.  Jeg  var  så  træt  og  sulten  at 
jeg  ikke  havde  lyst  til  andet  end  at  spise  og  sove. 
Jeg  skænkede  ikke  min  hånd  en  tanke.  Jeg  lod 
min  mor  tage  forbindingen  af.  Først  gazebindet, 
så  plasteret  og  til  sidst  endnu  et  stykke  gazebind. 
Min  mor  stirrede  overrasket.  Jeg  kiggede  ned. 
Der  var  intet  spor  af  flængen  tilbage  -  ikke  så 
meget  som  et  ar  eller  lidt  rødt  -  ingenting! 

Jeg  husker  at  min  mor  lige  så  stille  trak  mig  ind 
til  sig.  Vi  græd  et  øjeblik  sammen  -  Ånden  bar 
vidnesbyrd  til  mig  om  at  jeg  var  blevet  helbredt 
på  grund  af  det  arbejde  jeg  havde  udført  i  Her- 
rens tempel.  □ 


Jon  B.  Fish  virker  som  rådgiver  i  stavspræsidentskabet  i 
Citrus  Heights  stav,  Californien. 

Den  sidste 

halve 

kilometer 


Melvin  Leavitt 


Den  sidste  halve  kilometer, 
inden  man  nåede  Steve  Davis' 
hus,  var  streng.  Det  var  en  privat 
vej  som  gik  fra  hovedvejen  og  løb  tværs 
igennem  en  mose.  Og  når  det  havde  reg- 
net, hvilket  det  ofte  gjorde,  blev  vejen  en 
del  af  mosen.  Hvis  man  ville  ned  til  en- 
den af  vejen  måtte  man  parkere  sin  bil 
og  gå,  således  som  Steve  og  hans  far  al- 
tid gjorde  det.  Stedet  var  kønt  nok,  med 
en  masse  sol  der  skinnede  gennem  de 
høje  nåletræer,  men  ikke  smukkere  end 
mange  andre  steder,  hvor  det  var  meget 
lettere  at  komme  til.  Man  gik  kun  den 
halve  kilometer  hvis  man  havde  en  særlig 
grund  til  det. 

Steve  og  hans  far  var  ikke  aktive  i  kir- 
ken. De  boede  ca.  48  km  fra  den  kirke 
som  de  tilhørte.  48  kilometer  samt  en 
halv  kilometer  dårlig  vej. 

Steve  Davis  og  hans  far  hørte  til  Brook- 
sville  Ward  i  Tampa  Bay  staven  i  Rorida. 
Selv  om  den  17-årige  Steve  ikke  var 
kommet  i  kirken  et  stykke  tid,  havde  han 
stadig  nogle  gode  venner  i  præsternes 
kvorum.  Han  havde  haft  mange  dejlige 
timer  sammen  med  dem.  De  havde  jag- 
tet kaniner  i  skoven  og  fisket  med  net  i 
bugten.  Engang  fangede  de  en  lille  haj. 
De  spillede  også  sof  tball  og  basketball 
med  hinanden.  I  begyndelsen,  da  det  så 
ud  til  at  Steve  ville  forblive  passiv,  ringe- 
de stavsledelsen  rundt.  Hvert  aronske 
præstedømmekvorum  i  staven  skulle 
udvælge  sig  et  passivt  medlem  som  de 
skulle  genaktivere.  Steves  kvorum,  som 
bestod  af  Joe  Beggs,  Billy  Mantooth  og 
Denis  Hunter,  var  ikke  i  tvivl  om  hvem 
de  skulle  vælge.  De  ønskede  virkelig  at 
få  deres  gode  ven  tilbage  hos  dem  om 
søndagen.  De  havde  også  savnet  ham  på 
deres  basketball-  og  softballhold. 


Staven  foreslog  at  kvorummet  besøgte 
den  de  havde  udvalgt  mindst  en  gang 
om  ugen.  Det  var  godt  nok,  men  der  var 
48  km  -  og  den  halve  kilometer  meget 
dårlige  vej .  Men  det  så  ikke  ud  til  at  væ- 
re noget  problem  for  disse  unge  menne- 
sker. Så  hver  eneste  uge  kørte  de  de  48 
km  hen  til  den  dårlige  vej  og  gik  den  hal- 
ve kilometer  i  mudder  op  til  huset.  De 
gik  i  reglen  ned  ad  vejen.  Men  det  skete 
også  at  de  tog  chancen  og  kørte  den  hal- 
ve kilometer  -  men  kun  når  der  var  tørt. 

Steve  havde  gennem  længere  tid  øn- 
sket at  komme  tilbage,  men  det  er  ikke 
altid  nemt,  når  man  har  været  væk  et 
stykke  tid.  Men  det  så  ud  til  at  blive  me- 
re og  mere  sandsynligt,  for  hver  gang 
hans  kammerater  troppede  op. 

Det  var  heller  ikke  altid  let  at  være  de 
besøgende.  Billy  Mantooth  erindrede 
bagefter:  „Det  så  virkelig  ud  som  om 
djævelen  modarbejdede  os.  Der  skete  al- 
tid noget,  så  vi  ikke  syntes  at  vi  kunne 
komme  ud  til  ham,  men  vi  måtte  allige- 
vel af  sted.  Somme  tider  var  vi  ikke  der- 
ude før  klokken  22,  men  vi  måtte  gøre 
det." 

Når  de  først  var  der  fortalte  de  Steve 
hvor  meget  han  betød  for  dem,  uden  at 
udøve  nogen  form  for  pres  for  at  få  ham 
til  at  komme  til  møderne.  „De  sagde  at 
de  alle  savnede  mig,  men  de  forsøgte  ik- 
ke at  tvinge  mig  til  at  komme, "  husker 
Steve. 

Det  var  tydeligt  at  se  at  disse  unge 
mennesker  virkelig  var  interesseret  i  Ste- 
ve. Hvor  meget  stod  helt  klart  en  aften, 
hvor  de  havde  besluttet  sig  til  at  køre  op 
ad  vejen,  selv  om  det  havde  regnet  og 
vejen  var  godt  mudret.  De  kørte  op  til 
huset,  men  på  vejen  tilbage  gled  vognen 
fra  vejen  ud  i  det  dybe  mudder.  Steve  og 

ret  dybe,  lumske  mudder  kunne 
ikke  afholde  de  unge  mænd  fra  præste- 
dømmekvorummet  fra  at  udføre  deres 
opgave. 

hans  far  måtte  ud  og  hjælpe  dem.  Først 
da  klokken  var  3  om  natten  fik  de  vog- 
nen fri.  De  besøgende  var  godt  snavse- 
de, de  måtte  faktisk  tage  deres  mudrede 
tøj  af  før  de  atter  kravlede  ind  i  vognen. 
Men  selv  om  man  næsten  ikke  kunne  se 
deres  ansigter  for  bare  mudder,  så  var 
deres  smil  kun  så  meget  tydeligere.  De 
fire  unge  mennesker  der  kørte  hjem, 
kun  iført  undertøj,  var  den  nat  meget 
trætte,  men  også  meget  lykkelige.  De 
kunne  se  at  der  var  sket  en  forandring 
med  Steve.  Og  den  næste  uge  var  de  til- 
bage igen.  Disse  unge  mennesker  lod  sig 
ikke  kue  af  en  halv  kilometer. 

Steve  var  også  lykkelig.  En  søndag 
kort  tid  efter  den  minderige  nat,  viste 
han  sig  i  kirken  sammen  med  sin  far.  I 
begyndelsen  kom  de  ikke  så  regelmæs- 
sigt, men  vennerne  blev  ved  med  at  af- 
lægge besøg,  lige  til  Steve  og  hans  far 
havde  genoptaget  deres  gamle  vane  med 
at  komme  til  møderne. 

Steve  siger:  „Leg  holder  så  meget  af 
dem  allesammen.  Jeg  vil  altid  være  tak- 
nemmelig for  deres  venskab.  Hvis  det 
ikke  var  for  dem,  var  jeg  formodentlig 
stadig  passiv.  Min  tilværelse  vil  blive 
helt  anderledes,  på  grund  af  det  de  gjor- 
de for  mig." 

Et  stykke  vej  på  en  halv  kilometer  er 
ikke  så  meget,  specielt  ikke  i  sammenlig- 
ning med  en  køretur  på  48  kilometer. 
Men  det  er  ofte  den  halve  kilometer  i 
den  sidste  ende  af  de  48  der  afholder  os 
fra  at  gå.  Det  er  netop  sådanne  ting  der 
får  de  fleste  af  os  til  at  udsætte  arbejdet 
til  i  morgen,  næste  uge  eller  somme  tider 
når  det  ikke  ser  ud  til  regn.  Men  Steve 
og  hans  far  vil  altid  være  taknemmelige 
for  at  vennerne  gjorde  sig  en  ekstra  an- 
strengelse -  på  en  halv  kilometer.  □ 

Mænd  som  Banyan  Dadson  er 
sjældne  i  den  lille  afrikanske 
stat,  Ghana.  Han  har  ikke  alene 
en  høj  uddannelse,  men  han  er  også  sidste 
dages  hellig  i  et  land  hvor  kirken  er  for- 
holdsvis ny.  Bror  Dadson  var  oprindeligt 
professor  i  kemi,  men  nu  er  han  vicepræ- 
sident ved  Cape  Coast  universitetet  i 
Ghana. 

Bror  Dadson  blev  omvendt  til  kirken  for 
ca  seks  år  siden  og  drømmer  om  den  dag 
hvor  han  kan  se  tempelspirene  knejse 
mod  det  Centalafrikas  blå  himmel,  og 
hans  landsmænd  tilslutte  sig  kirken  i  ho- 
betal. Der  er  allerede  over  2000  kirkemed- 
lemmer i  Ghana  og  der  døbes  op  til  50 
mennesker  hver  uge.  „Kirken  imødekom- 
mer mit  folks  behov,"  siger  han  kort  og 
godt. 

Som  ung  var  Banyan  så  opmærksom 
ved  metodisternes  møder  at  han  ofte  kun- 
ne gentage  hele  taler  udenad,  og  det  vare- 
de da  heller  ikke  længe  før  børnene  kaldte 
ham  „præsten" .  Da  han  ikke  kunne  få  alle 
sine  spørgsmål  besvaret  tilfredsstillende 
gled  han  ind  i  en  uformel  sammenslut- 
ning hvor  man  studerede  skrifterne,  men 
han  havde  svært  ved  at  acceptere  alle  de- 
res lærdomme  om  at  det  alene  er  ved  nå- 
den at  man  frelses. 

Læren  om  tro  uden  gerninger  gav  ham 
store  indre  konflikter.  „Enhver  kristen 
bør  vise  at  de  tror  på  Herren, "  siger  bror 
Dadson. 

Da  Banyan  var  22  skilte  han  sig  ud  fra 
sammenslutningen  og  tilsluttede  sig  et 
andet  broderselskab.  Her  fik  han  den  ån- 
delige støtte  han  havde  brug  for  i  de  næste 
otte  år,  hvor  han  læste  til  første  del  af  sin 
masters  degree  og  indtil  han  blev  doktor  i 
organisk  kemi.  „Dette  broderselskab  for- 
bød alkohol,  tobak  og  umoralitet,  og  de 

Laurie  Williams  Sowby 


kunne  oven  i  købet  fortælle  en  historie  der 
lignede  til  forveksling  Joseph  Smiths,"  er- 
indrer bror  Dadson. 

Da  Dadson  havde  opnået  sin  doktor- 
grad ved  Cambridge  universitetet  i  Eng- 
land tog  han  tilbage  til  Ghana  hvor  han  fik 
stilling  som  kemiprofessor  ved  universite- 
tet i  Cape  Coast.  De  næste  ti  år  tilbragte 
han  med  dette  akademiske  arbejde,  blev 
gift  og  påbegyndte  en  familie  -  uden  at 
være  tilknyttet  nogen  religiøs  gruppe.  I 
denne  periode  kom  han  i  forbindelse  med 
pastor  Billy  Johnson,  som  var  kommet  i 
besiddelse  af  nogle  eksemplarer  af  Mor- 
mons Bog,  og  uden  officiel  myndighed 
havde  påbegyndt  en  Jesu  Kristi  Kirke  af 
Sidste  Dages  Hellige.  Banyan  havde  væ- 
ret til  et  kirkemøde,  men  kunne  ikke  ac- 
ceptere stammetrommerne  og  dansene, 
som  man  anvendte  i  forbindelse  med  mø- 
derne. 

Otte  år  efter  fik  bror  Dadson  en  Mor- 
mons Bog,  en  Lære  og  Pagter,  Den  kosteli- 
ge Perle  samt  Håndbog  i  evangeliske  princip- 
per af  Billy  Johnson.  Samtidig  fik  han  den 
nyhed  at  sidste  dages  hellige  missionærer 
for  nylig  havde  omorganiseret  den  lokale 
kirke,  denne  gang  med  præstedømmet 
som  grundvold.  Bror  Johnston  var  blevet 
døbt,  og  blev  kaldet  som  den  første  di- 
striktspræsident. 

Banyan  besluttede  sig  til  at  give  den  nye 
religion  endnu  en  chance.  Denne  gang 
overværede  han  et  sidste  dages  helligt 
standardnadvermøde,  hvor  der  blev  spil- 
let salmer  på  kassettebånd.  Da  han  fik  lært 
noget  mere  om  evangeliet  blev  han  hurtigt 
klar  over  at  han  omsider  havde  fundet  den 
kirke  han  søgte.  Han  blev  døbt  snart  efter, 
hvorpå  de  fire  ældste  af  hans  seks  børn 
blev  døbt  og  nogle  uger  senere  også  hans 
hustru,  Henrietta. 

Bror  Dadson  tilbragte  nu  mere  tid  sam- 
men med  sin  familie,  han  fik  dem  blandt 
andet  op  klokken  5  om  morgenen,  for  at 
de  kunne  bede  og  studere  skriften.  Det  fik 
en  enorm  indvirkning  på  hans  familie. 

„Folk  kunne  se  hvilken  bemærkelses- 
værdig god  ændring  der  skete  med  mine 
børn,"  husker  han.  Hans  bror  og  søster 
lagde  også  mærke  til  det  og  snart  efter  til- 
sluttede de  sig  også  kirken.  Kwamena 
Dadson  er  nu  præsident  for  Cape  Coast 
grenen,  og  hans  søster  Elizabeth  Kwaw  er 
hj  ælpef  oreningspræsidentinde . 

Et  par  måneder  efter  sin  dåb  blev  bror 
Dadson  grenens  første  kvorumspræsi- 
dent  for  ældsterne,  og  i  foråret  1982  blev 
han  kaldet  til  at  være  andenrådgiver  i 
Ghana  distriktet. 

Bror  Dadson  tilskriver  sit  medlemskab 
af  kirken  den  succes  han  har  i  sin  karriere. 
I  1981  blev  han  udnævnt  til  dekan  for 
universitetets  fakultet,  en  stilling  han  har 
siddet  i  til  han  blev  universitetets  vicepræ- 
sident i  maj  1985.  „Kirken  har  gjort  mig  til 
en  mere  effektiv  lærer  og  leder, "  forklarer 
han,  og  nævner  sådan  noget  som  at  orga- 
nisere sin  tid,  benytte  sine  talenter  og  sine 
kræfter  mere  effektivt  og  komme  bedre  ud 
af  det  med  andre.  „I  min  omgang  med 
personalet  skal  jeg  udvise  kærlighed,  iføl- 
ge Kristi  lov." 

Men  udover  de  bedre  forhold  på  ar- 
bejdspladsen og  i  familien  har  evangeliet 
givet  yderlige  fordele.  „Jeg  led  engang  af 
frygt  og  nervøsitet,  men  det  er  helt  væk 
nu.  Jeg  har  nu  en  sikker  selvtillid.  Jeg  sto- 
ler på  Herren." 

I  sommeren  1983  tilbragte  bror  Dadson 
to  måneder  som  besøgende  kemiprofes- 
sor ved  Brigham  Young  universitetet.  Det 
var  hans  første  rejse  til  Utah,  skønt  han 
tidligere    havde    holdt    foredrag    som 


Fulbright-lærer  og  gæst  på  forskellige 
universiteter  i  De  forenede  Stater. 

Bror  Dadsons  familie  var  ikke  med  i 
Utah,  men  alligevel  benyttede  bror  Dad- 
son chancen  i  de  to  måneder  til  at  gå  i 
Provo  templet  og  få  sin  begavelse.  Siden 
har  det  ikke  været  økonomisk  muligt  for 
familien  at  tage  til  templet,  men  han  siger 
at  han  „ikke  har  ro  før  han  har  været  med 
sin  kone  og  sine  børn  i  templet  og  har  fået 
dem  beseglet  til  sig" . 

Ægteparret  Dadson  og  deres  seks  børn, 
i  alderen  fra  10  år  til  21  år,  nyder  grenens 
typiske  aktiviteter,  blandt  andet  skuespil, 
atletik,  folkedanse,  fodbold  samt  arbejdet 
på  velfærdsf armen,  hvor  der  dyrkes  majs, 
bønner  og  forskellige  grøntsager. 

Bror  Dadson  er  betroet  medarbejder  i 
Vestafrikas  Venner  (Ghana),  i  sin  omsorg 
for  at  skaffe  sine  landsmænd  mad  og  an- 
dre fornødenheder.  Denne  forening  er  ik- 
ke tilknyttet  nogen  bestemt  religion  og  be- 
skæftiger sig  blandt  andet  med  at  skaffe 
og  uddele  gratis  medicin  til  hospitaler,  kli- 
nikker og  landsbyer. 

Dadson  ønsker  at  forblive  i  Ghana  og 
hjælpe  kirken  fremad,  og  han  håber  at 
hans  børn  vil  gøre  det  samme.  □ 


Nummer  to  fra  venstre:  Banyan  Dadson 
sammen  med  sin  hustru  og  seks  børn. 


Laurie  Williams  Sowby  er  free-lance  journalist  og 
søndagsskolelærer  i  American  Fork  ward,  Utah. 

Jeg  havde  ingen  undskyldning 


Walter  Swan 


Jeg  befandt  mig  i  min  have  en  morgen  hvor  det  slog  mig  at  jeg  havde 
nogle  velsignelser  jeg  kunne  dele  med  andre.  Omsider  besluttede  jeg 
mig  til  at  acceptere  kaldet  til  at  blive  missionær. 


Jeg  sagde  til  min  biskop  at  jeg  havde 
de  velsignelser  jeg  havde  brug  for.  Jeg 
behøvede  ikke  at  tage  på  mission  for  at 
få  flere. 
Min  hustru  og  jeg  havde  en  behagelig 
tilværelse.  Jeg  var  pensioneret  og  vi  var 
gældfri.  Jeg  havde  et  lækkert  lille  tømmer- 
værksted derhjemme,  med  alt  det  værktøj 
som  en  ældre  mand  kunne  ønske  sig.  Jeg 
havde  en  have  på  omkring  en  halv  hektar 
og  nogle  bistader,  som  gav  os  en  lille  eks- 
tra indkomst. 

Vi  var  også  tilfredse  med  det  arbejde  vi 
have  udført  i  kirken  gennem  årene  siden 
vi  blev  døbt.  Jeg  havde  været  halvfjerdser 
i  20  år  og  stavsmissionær.  Så  blev  jeg  høj- 
præst og  underviste  i  søndagsskolen, 
hvilket  jeg  i  høj  grad  nød.  Vi  syntes  at  vi 
havde  gjort  alt  hvad  Herren  havde  for- 


langt af  os  -  og  at  vi  havde  lov  til  at  nyde 
resten  af  vort  liv. 

Så  kom  biskoppen  for  at  se  om  vi  var  pa- 
rate til  at  udføre  en  fuldtidsmission.  Jeg 
sagde  nej  og  fortalte  at  jeg  havde  gjort  alt 
hvad  Herren  havde  forlangt  af  mig  og  at 
de  15 -16-årige  i  kirkens  søndagsskole- 
klasse stadig  havde  brug  for  mig.  „Desu- 
den," sagde  jeg,  „har  jeg  de  velsignelser 
jeg  ønsker  mig." 

Et  års  tid  efter  bragte  han  emnet  på  bane 
igen. 

„Walter, "  sagde  han,  „jeg  har  bedt  gen- 
tagne gange  for  denne  sag.  Jeg  ønsker  du 
skal  vide  at  Herren  ønsker  at  du  tager  på 


mission.  Du  sagde  at  du  har  en  masse  vel- 
signelser og  at  du  ikke  har  brug  for  flere. 
Det  er  i  orden.  Men  der  er  en  masse  andre 
mennesker  som  har  brug  for  nogle  velsig- 
nelser som  kun  du  kan  give  dem.  Din  hu- 
stru har  brug  for  dem,  wardet  har  brug  for 
dem  og  dine  børn  har  brug  for  dem  -  for 
ikke  at  tale  om  alle  de  mennesker  du  vil 
komme  i  kontakt  med  i  missionsmarken. 
Tænk  nu  over  det." 

Jeg  tænkte  over  det  hele  natten.  Jeg  vid- 
ste at  min  hustru  ville  støtte  mig,  uanset 
hvilken  beslutning  jeg  traf.  Problemet  var 
bare  at  jeg  ikke  kunne  beslutte  mig  til  no- 
get af  det. 

Den  næste  morgen  stod  jeg  op  før  det 
var  lyst.  Jeg  gik  udenfor  og  satte  mig  ved 
en  af  bistaderne,  mens  jeg  ventede  på  at 


Illustreret  af  Lynn  Farrar 


det  skulle  blive  lyst  nok  til  at  jeg  kunne  gå 
ud  i  haven  og  hente  et  par  meloner  til  min 
morgenmad.  Mens  jeg  sad  og  spiste  me- 
lon tænkte  jeg  på  alle  de  materielle  ting  vi 
havde  slæbt  rundt  på  i  de  sidste  25  år,  de 
steder  hvor  vi  var  flyttet  hen.  Noget  af  det 
havde  jeg  brugt  og  andet  havde  jeg  foræ- 
ret væk  til  venner  og  bekendte.  Men  jeg 
havde  stadig  en  masse  gode  ting,  som 
overhovedet  ikke  blev  brugt  og  ikke  var  til 
nogen  verdens  nytte. 

I  det  øjeblik  slog  det  mig:  „Jeg  har  været 
medlem  af  kirken  i  næsten  26  år  nu  og  jeg 
har  erhvervet  mig  en  masse  evangelisk 
kundskab.  Noget  af  det  har  jeg  brugt  og 
jeg  har  givet  noget  til  venner  og  bekendte. 
Men  jeg  har  stadig  en  hel  masse  som  over- 
hovedet ikke  er  blevet  brugt,  og  det  er  ikke 
til  nogen  verdens  nytte." 

Jeg  rejste  mig  og  gik  ind  i  huset.  „Vi  ta- 
ger på  mission!"  sagde  jeg  til  min  kone. 

Jeg  ringede  til  biskoppen.  „Vi  er  parat  til 
at  tage  af  sted.  Udfyld  ansøgningen  om  at 
tage  på  mission  og  lad  os  vide  hvad  vi  skal 
gøre." 

Senere  ville  jeg  ønske  at  jeg  ikke  havde 
sagt  noget.  Men  på  det  tidspunkt  havde 
jeg  allerede  fortalt  alle  wardets  medlem- 
mer om  vores  beslutning.  Jo  mere  jeg 
tænkte  over  det,  jo  mindre  lyst  fik  jeg  til  at 
tage  af  sted. 

En  uge  før  vi  skulle  afsted  til  MTC  be- 
gyndte jeg  at  få  ondt  i  brystet.  Det  ville  ha- 
ve været  alle  tiders  undskyldning  for  at 
blive  hjemme.  Men  af  en  eller  anden 
grund  benyttede  jeg  mig  ikke  af  den.  Jeg 
fik  en  velsignelse  af  biskoppen  og  fik  det 
godt  igen. 

Da  vi  var  på  missionærernes  trænings- 
center begyndte  jeg  atter  at  få  ondt  i  bry- 


stet og  tog  på  hospitalet  for  at  få  at  vide 
hvad  der  var  i  vejen.  Lægen  undersøgte 
mig  grundigt  og  sagde  at  jeg  bare  var  for 
stresset  og  at  jeg  ville  få  det  godt  igen,  hvis 
jeg  tog  den  lidt  mere  med  ro.  Det  gjorde 
jeg,  og  fik  det  meget  bedre.  Men  jeg  var 
stadig  på  jagt  efter  en  god  undskyldning. 

Da  vi  var  ankommet  til  missionsmarken 
i  Florida  sagde  jeg  til  mig  selv:  „Hvad  er 
jeg  her  for?  Jeg  har  hjemve.  Jeg  kan  ikke 
holde  ud  at  bo  så  tæt  på  alle  disse  træer. 
Jeg  må  have  mere  luft.  Hvis  biskoppen  ba- 
re havde  fortalt  mig  dette!  Hvad  godt  kan 
jeg  gøre  her?"  Jeg  følte  mig  aldeles  ikke 
hjemme. 

En  aften  spurgte  grenspræsidenten  om 
vi  ville  besøge  et  ægtepar  som  havde  fået 
missionærlektierne  2-3  gange.  Det  var  go- 
de mennesker,  men  de  havde  ikke  tilslut- 
tet sig  kirken. 

„Lad  mig  tage  hen  til  dem,"  sagde  jeg. 

Vi  tog  hen  til  dem  og  på  mindre  end  en 
halv  time  havde  vi  aftalt  en  dåbsdato  med 
manden.  Tre  uger  efter  at  vi  var  ankom- 
met på  vores  mission  var  han  døbt. 

Da  vores  missionspræsident  hørte  om 
det  blev  han  henrykt.  Der  var  ikke  blevet 
en  eneste  døbt  i  vort  missionsområde  i 
over  et  år,  og  kun  seks  i  de  sidste  fem  år. 
Det  gav  mig  den  opmuntring  jeg  havde 
brug  for. 

Der  begyndte  for  alvor  at  ske  noget  efter 
dette.  Folk,  som  ikke  havde  været  i  kirken 
i  årevis,  begyndte  atter  at  komme.  Vi  lag- 
de mærke  til  en  større  kærlighed  og  enig- 
hed blandt  grenens  medlemmer,  og  vi 
døbte  hustruen  til  den  første  mand  vi  fik 
kontakt  med. 

Så  fik  vi  en  henvisning  fra  Salt  Lake  City 
og  vi  døbte  endnu  en  mand  -  den  første 
sorte  som  blev  døbt  i  vort  område.  Han 
sagde  at  han  i  længere  tid  havde  bedt  til  at 
Herren  ville  sende  nogen  som  kunne  for- 
tælle ham  hvilken  kirke  der  var  den  san- 


de. Han  fortalte  at  han  så  et  lys  omkring 
os,  da  vi  første  gang  kom  til  hans  dør  -  og 
han  vidste  med  det  samme  at  hans  bønner 
var  blevet  besvaret.  Han  blev  døbt  kort  tid 
efter.  Vi  nyder  stadig  at  være  på  mission. 
Det  er  ikke  længere  siden  end  i  sidste  uge 
at  vi  døbte  endnu  et  ægtepar.  Broderen  til 
den  første  kontakt.  Det  er  nogle  helt  speci- 
elle mennesker,  og  vi  er  lykkelige  for  hvad 
der  her  er  hændt. 

Jeg  har  fået  en  helt  andet  indstilling  til  at 
være  på  mission,  end  den  jeg  havde  der- 
hjemme. Selv  om  det  har  været  en  af  de 
sværeste  beslutninger  i  vort  liv,  har  den 
fået  uvurdelig  betydning.  Jeg  har  opdaget 
at  jeg  faktisk  havde  brug  for  flere  velsignel- 
ser. Vi  kan  næsten  ikke  rumme  den  glæde 
og  lykke  vi  føler.  Min  hustru  og  jeg  har  ud- 
viklet os  sammen,  langt  mere  og  bedre 
end  vi  har  gjort  det  i  lang,  lang  tid.  Men 
det  allervigtigste  er  at  jeg  har  fundet  ud  af 
at  biskoppen  havde  ret,  med  hensyn  til  at 
andre  mennesker  også  har  brug  for  velsig- 
nelser. Vi  har  opdaget  at  der  er  en  masse 
mennesker  som  har  brug  for  evangeliets 
velsignelser  -  velsignelser  som  kun  missi- 
onærerne kan  give  dem.  Jeg  ville  ønske  at 
alle  kirkens  ægtepar  vidste  hvor  meget 
der  er  brug  for  at  de  deler  ud  af  den  kund- 
skab og  de  erfaringer  de  har  opnået  gen- 
nem deres  år  i  kirken.  Hvis  de  bare  vidste 
hvilken  glæde  deres  missionærvirksom- 
hed kan  bringe  andre  og  dem  selv,  så  ville 
de  ikke  tøve  med  at  tage  af  sted.  Der  er  in- 
tet som  kan  sammenlignes  med  Herrens 
løfte: 

„Og  om  det  skulle  ske,  at  I  måtte  arbejde 
hele  jeres  liv  med  at  råbe  omvendelse  til 
dette  folk  og  kun  førte  een  sjæl  til  mig, 
hvor  stor  skal  da  ikke  jeres  glæde  være 
med  ham  i  min  Faders  rige! 

Og  dersom  jeres  glæde  kan  være  så  stor 
over  en  eneste  sjæl,  som  I  har  ført  til  mig  i 
min  Faders  rige,  hvor  meget  større  glæde 
ville  I  da  ikke  have,  om  I  kan  føre  mange 
sjæle  til  mig!"  (L&P  18:15-16). 

Herren  har  ikke  sagt  at  det  ville  være 
nemt,  men  han  sagde  at  det  ville  være  an- 
strengelserne værd.  Og  det  er  det!  □ 


iliil 


Mahonri  Young 


This  Is  the  Place  Monument, 
ved  indgangen  til  Emigration 
Canyon  over  Salt  Loke  City. 
På  toppen  ses  de  massive 
skulpturer  af  Wilford 
Woodruff,  Brigham  Young  og 
Heber  C.  Kimball. 

Fotografi  indsat:  Statuen  af 
Brigham  Young  i  National 
Statuary  Hall  i  Washington 
D.C. 

Billedhugger  gennem  sin  arv 


Ethvert  menneskes  samvittighed  udfordres  til  at  vælge  den  livsgerning  han  elsker.  Og  når  han  har  valgt  sin  kurs, 

må  han  arbejde  samvittighedsfuldt  for  at  lære  alt  om  sin  gerning.  Det  er  ethvert  oprigtigt  menneskes  inderlige 

ambitioner  at  udføre  et  godt  stykke  arbejde  for  det  han  efter  sin  ærlige  mening  ved  er  rigtigt.  [1] 

Mahonri  Young 


i 


Mahonri  plejede  gerne  at  sige 
at  han  ikke  rigtigt  kunne  hu- 
ske noget  tidspunkt  hvor  han 
ikke  har  ønsket  at  blive  billedhugger. 
Selv  om  han  blev  en  fortrinlig  maler, 
trykker,  lærer,  foredragsholder  og  skri- 
bent er  han  bedst  kendt  for  sine  skulptu- 
rer, som  afspejler  dyb  stolthed  for  hans 
pionerarv.  Til  hans  kendteste  værker 
hører  mågemonumentet,  statuerne  af 
Joseph  og  Hyrum  på  tempelpladsen,  og 
This  Is  the  Place  Monument  i  Salt  Lake 
City. 

Men  Mahonri  Youngs  ry  som  billed- 
hugger går  udover  Utahs  grænser.  Han 
blev  en  kendt  skikkelse  indenfor  udvik- 
lingen af  skulptur-realismen  i  det  tyven- 
de århundredes  kunst  i  Amerika.  Hans 
berømteste  skulpturer  er  nogle  små 
bronzefigurer  af  arbejdere  og  boksere, 
og  hans  værker  kan  ses  på  mange  af  de 
store  museer  i  Amerika.  Han  har  mod- 
taget mange  professionelle  æresbevis- 
ninger gennem  sin  lange,  bemærkelse- 
sværdige karriere. 

Mahonri  Mackintosh  Young  blev  født 
i  Salt  Lake  City,  den  9.  august  1877,  som 
den  ældste  af  Mahonri  Moriancumer 
Youngs  og  Agnes  Mackintosh  tre  børn. 
Da  han  var  helt  lille  tog  forældrene  ham 
med  hen  til  bedstefaderen,  Brigham 
Young,  for  at  han  kunne  give  drengen 


Udsnit  af  This  Is  the  Place  Monument  - 
pionerfigurer  på  monumentets  pille. 


en  velsignelse  før  sin  død.  Om  dette 
skrev  Mahonri  Young  senere: 

„Jeg  holder  af  at  forestille  mig  selv 
iklædt  en  såkaldt , dåbskjole'  -  som  man 
altid  gav  nyfødte  på  for  så  længe  siden. 
Den  var  hvid  og  nåede  ikke  kun  ned  til 
barnets  fødder,  men  helt  ned  til  mode- 
rens fødder,  når  hun  stod  op.  Indenun- 
der var  jeg  svøbt  i  flere  meter  /mavebæl- 
te' af  rødt  flonel.  Jeg  holder  af  at  forestil- 
le mig  at  jeg  gjorde  stort  indtryk  på  min 
bedstefar,  men  det  kunne  jeg  næsten  ik- 
ke forvente,  eftersom  han  havde  fået  en 
masse  børnebørn  før  jeg  blev  født.  Det 
var  ikke  særlig  sensationelt  for  ham. 
Men  jeg  tror  ...  at  jeg  var  den  sidste 
som  fik  en  personlig  velsignelse  af 
ham"  [2]. 


I  begyndelsen  boede  Mahonri  i  Dese- 
ret Woolen  Mills,  som  lå  i  udkanten  af 
Salt  Lake  City,  ved  grænsen  til  Parley's 
Canyon.  De  kaldte  huset  ,fabrikken', 
for  rundt  om  det  lå  en  tømmerhandel, 
en  lade  og  det  hus  hvor  ulden  blev  ren- 
set og  forarbejdet.  Mahonri  elskede  duf- 
ten fra  beholderne  med  stærk  sæbe- 
vand, transportbåndene  og  fremfor  alt 
værktøjet  i  tømmerhandlen.  Det  var  her 
hans  kunstneriske  sans  blev  vakt,  og 
mange  af  temaerne  i  hans  kunst  syntes 
at  tage  udgangspunkt  i  dette  første 
hjem.  Senere  skrev  han  om  „fa- 
brikken": 

„Her  oplevede  vi  drømme  og  sorger. 
Der  var  landmænd  og  en  gård.  Der  var 
mænd  og  kvinder  der  arbejdede  på  møl- 
len. Der  var  dyr  og  fugle  rundt  omkring 
i  stalden  og  til  alle  sider  havde  vi  det  her- 
ligste landskab .  .  .Når  jeg  får  hjemve  er 
det  altid  efter  dette  sted  i  Salt  Lake  da- 
len, efter  den  gamle  bjælkehytte,  de  vil- 
de fugle,  solsikkerne  og  de  blå  bjerge 
der  dannede  en  så  skøn  baggrund"  [3]. 

Mahonri  stod  sin  far  meget  nær.  Når 
familien  Young  kørte  til  Salt  Lake  City, 
sad  Mahonri  altid  ved  siden  af  sin  far  på 
hestevognens  forsæde,  så  de  kunne  tale 
sammen  om  hvad  de  så  og  hørte  på  vej- 
en. Mahonri  mener  at  det  var  hans  far 
der  først  vakte  hans  interesse  for  kunst. 

Da  den  5-årige  Mahonri  kæmpede  med 
en  blindtarmsbetændelse  var  det  hans 
far  der  underholdt  ham  med  at  skære 
geværer  og  andre  træfigurer,  så  det  va- 
rede ikke  længe  før  drengen  viste  inte- 
resse for  at  snitte  i  træ.  Da  faderen  blev 
klart  over  at  hans  søn  havde  kunstneri- 
ske evner,  og  blev  bange  for  at  drengen 
ville  skære  sig  på  den  skarpe  kniv,  for- 
synede han  sin  søn  med  noget  ler  han 
fandt  ved  en  vejudgravning.  Af  dette  ler 
formede  Mahonri  små  fugle  og  dyr. 

Da  Mahonri  var  seks  år  døde  hans  far. 
Den  lille  dreng  flyttede  sammen  med 
sin  mor  ind  i  en  mindre  hytte  i  Salt  Lake 
City.  Det  var  her  Mahonri  begyndte  at 
gå  i  skole.  Men  det  brød  han  sig  ikke  rig- 
tigt om.  Han  var  to  år  bagefter  de  fleste 
andre  børn,  og  hans  klasse  var  ikke  sær- 
lig god.  Efter  ottende  klasse  gik  han  ud 
af  skolen.  Men  han  elskede  at  læse  og 
studere  kunst,  og  han  lånte  ofte  bøger 
og  blade  fra  sin  onkel  og  tantes  store 
bibliotek. 

I  disse  år  blev  han  ven  med  drengene 
i  nabolaget.  Flere  af  dem  var  også  kom- 
mende kunstnere.  Mahonri  tegnede 
dem  ofte  mens  de  legede  på  bredden  af 
kanalen  i  nærheden  af  sit  hjem.  Han 
holdt  af  at  spille  fodbold,  baseball,  tage 
på  lejrture,  fiske  og  gå  på  jagt.  Han  kun- 
ne også  godt  lide  at  skære  geværer  ud  af 
træ,  og  nogle  år  senere  sagde  han  at 
„han  mente  at  hans  forkærlighed  for  at 


snitte  geværer  kom  af  hans  ønske  om  at 
eje  et  gevær.  Men  det  tror  jeg  ikke  helt 
nu.  Jeg  tror  at .  .  .  det  blot  var  interessen 
for  at  snitte  og  skabe  former"  [4] . 

Da  Mahonri  var  elleve  år  købte  hans 
mor  ham  noget  snitte  værktøj,  hvormed 
han  lavede  sit  første  rigtige  arbejde.  Det 
var  et  relief  på  10  cm  af  Julius  Cæsar,  la- 
vet af  en  tremme  fra  et  rækværk.  En  dag 
kom  en  bogsælger  og  så  træsnittet  på 
kaminhylden.  Da  han  fik  at  vide  at  det 
var  lavet  af  en  11-årig  dreng,  sagde  han 
at  drengen  måtte  være  et  geni.  Familien 
kaldte  lang  tid  efter  drengen  for  „geni- 
et"  [5]. 

Mahonri  arbejdede  i  en  lille  kiosk,  der 
handlede  med  souvenir,  og  fik  2.50  dol- 
lars om  ugen,  for  at  tjene  penge  til  at  ta- 
ge undervisning  i  sin  kunst.  Han  be- 
gyndte sin  egentlige  uddannelse  hos 
James  T.  Harwood  -  en  af  Utahs  kunst- 
nere som  var  den  første  der  studerede  i 
Paris.  På  Harwoods  opfordring  beslut- 
tede Mahonri  sig  til  at  tage  til  New  York 
og  Paris  for  at  blive  videreuddannet. 
Han  arbejdede  som  portrætkunstner 
for  Salt  Lake  Herald  og  Salt  Lake  Tribune, 
for  at  tjene  penge  til  rejsen.  Han  arbej- 
dede også  som  gravør  for  Tribune  -  som- 
me tider  fra  klokken  19  til  den  var  både 
2  og  4  om  morgenen. 

I  efteråret  1899  tog  han  til  Art  Stu- 
dents' League  i  byen  New  York  for  at 
studere.  Han  var  meget  flittig  og  blev  en 


Mahonri  Young 
gjorde  flere  rejser  til 
Amerikas  sydvestlige 
stater  for  at  studere  og 
tegne  indianere,  til 
brug  for  de  skulpturer 
der  skulle  stå  på 
American  Museum 
ofNatural  Histon/. 
Navajo  Women  var  et 
af  de  malerier  han  blev 
inspireret  til  på  disse 
rejser.  Benyttet  med 
tilladelse  fra  Church 
Museum  ofHistory 
and  Art. 


af  de  dygtigste  elever  i  sin  klasse.  Ma- 
honri kom  til  at  lide  af  søvnløshed,  fordi 
han  havde  arbejdet  til  hen  på  morgen- 
stunden for  Tribune.  Når  han  ikke  kun- 
ne sove  læste  han  Shakespeare  og  stu- 
derede ugeblade,  for  at  lære  om  kunst 
og  illustration. 

Otte  måneder  senere  tog  han  tilbage 
til  Salt  Lake  City,  hvor  han  fik  arbejde 
som  kemigraf  på  Deseret  News.  Året  ef- 
ter havde  han  sparet  tilstrækkelig  man- 
ge penge  sammen  til  at  kunne  tage  til 
Paris  for  at  studere  yderligere  fire  år. 
Ved  århundredeskiftet  var  Paris  ver- 
dens kunstcenter,  og  alvorligt  arbejden- 
de kunstnere  blev  opfordret  til  at  tage 
hertil.  På  vejen  besøgte  han  England, 
hvor  han  tegnede  skitser  af  de  heste- 
trukne busser  og  taxaer,  de  overfyldte 
gader  og  chaufførerne  på  de  offentlige 
transportmidler.  Han  besøgte  også  Bri- 
tish Museum,  National  Gallery  samt  Ta- 
te  og  Walkers  gallerier,  altsammen  i  et 
forsøg  på  at  lære  mere  om  sin  kunst. 

Mens  Mahonri  var  i  Paris  begyndte 
han  at  lave  små  skulpturer  af  arbejdere. 
Derved  fik  han  megen  anerkendelse 
som  elev,  og  han  blev  senere  berømt  for 
dem  i  New  York.  Det  var  et  tema  han 
aldrig  blev  træt  af.  For  Mahonri  var  hans 
arbejdere  rigtige  mennesker  som  udfør- 
te rigtigt  arbejde.  Han  havde  intet  ønske 
om  at  idealisere  noget,  hvilket  ellers  var 
almindeligt  for  skulpturkunst  i  den  pe- 
riode. „Jeg  elsker  det  arbejde  som  arbej- 
dere udfører, "  skrev  han.  „Jeg  betragter 
dem  som  storslåede  mennesker.  Jeg 
holder  af  den  måde  de  står  på,  den  må- 
de de  holder  balancen  og  deres  håndbe- 
vægelser. Arbejderen  er  den  vigtigste. 
Han  har  været  en  stor  inspiration  for 
mig  i  min  kunst"  [6]. 

Mens  Mahonri  var  i  Paris  arbejdede 
han  ihærdigt  for  at  lære  alt  hvad  han 
kunne  om  kunst.  Når  han  ikke  var  på 
kursus  tegnede  han  skitser  og  gik  ud  for 
at  se  på  folk,  som  han  så  lavede  skitser 
af.  Selv  da  han  var  på  ferie  i  Italien  i  1902 
sammen  med  sin  klasse,  tegnede  han 
uafbrudt,  han  syntes  ikke  han  kunne 
retfærdiggøre  at  bruge  penge  til  rejsen, 
med  mindre  han  lærte  noget  nyt. 

1 1905  vendte  Mahonri  tilbage  fra  Pa- 
ris, parat  til  at  begynde  sin  karriere. 

Thi  et  barn  er  født  os  .  . 

og  hans  navn  skal  være: 

Underfuld-Rådgiver, 

Vældig-Gud, 

Evigheds-Fader, 

Fredsfyrste 

(Es.  9:6). 


Far,  hvor  skal  du  hen?"  spurgte 
George. 
„Ud  til  hertugen,"  svarede 
faderen. 

„Må  jeg  komme  med?" 

„Nej,"  sagde  hans  far  strengt. 

George  vidste  at  han  måtte  adlyde 
sin  far.  Men  hertugen  havde  hof  musi- 
kanter og  dem  længtes  George  efter  at 
høre.  Faderen  sagde  at  musik  var  no- 
get barnligt  fjolleri  og  ikke  for  voksne 
mennesker.  George  måtte  glemme  alt 
om  musik,  for  han  skulle  være  jurist. 
Georges  far  vidste  ikke  at  hans  søn  til- 
bragte timer  med  i  hemmelighed  at 
øve  sig  på  et  øveklaviatur. 

Men  George  måtte  høre  andre  musi- 
kere spille  og  derfor  besluttede  han  sig 
til  at  snige  sig  med  til  Weissenfels  slot 
alligevel.  Det  kunne  ikke  ligge  så  for- 
færdelig langt  fra  hans  hjem  i  Halle 
(Saxen  i  Tyskland). 

Han  så  sin  far  kravle  ind  i  vognen, 
og  da  hestevognen  kørte  ned  ad  gaden 
løb  George  bagefter  vognen.  Da  de 
nåede  byens  udkant  gispede  George 


gevaldigt  for  at  få  vejret,  og  vognen 
begyndte  at  køre  hurtigere.  Afstanden 
mellem  George  og  vognen  blev  stadig 
større,  uanset  hvor  hurtigt  han  løb. 

Pludselig  standsede  vognen. 
Kusken  steg  af,  løb  hen  til  drengen  og 
bar  ham  ind  i  vognen. 

„Hvad  er  det  du  laver?"  skændte 
hans  far.  „En  7-års  dreng  kan  ikke 
løbe  så  langt  som  til  Weissenfels.  Jeg 
sagde  jo  at  du  ikke  kunne  komme 
med.  Hvorfor  er  du  ulydig  imod  mig? 
Nu  kan  du  sidde  ved  siden  af  kusken, 
men  du  kan  bare  vente  dig  til  vi  kom- 
mer hjem." 

Da  de  trådte  ind  på  slottet  kunne 
George  høre  musik.  Han  fulgte  lyden 
og  kom  til  et  stort  værelse,  hvor  en 
mand  sad  og  spillede  orgel.  Drengen 
blev  stående  og  lyttede  lykkeligt,  lige 
til  den  sidste  tone  var  døet  hen.  „Må 
jeg  gerne  prøve  at  spille?"  spurgte 
han. 

„Kun  et  øjeblik." 

George  satte  sig  på  orgelbænken 
og  begyndte  at  spille.  Han  nød  de 

smukke  toner  som  fyldte  værelset. 
Først  da  George  havde  spillet  den  sid- 
ste tone  talte  manden  til  ham. 

„Hvem  er  du?"  spurgte  manden. 

„George  Frideric  Håndel/'  svarede 
han. 

„Du  spiller  godt.  Hvor  gammel  er 
du?  Hvem  er  for  resten  din  lærer?" 

„Jeg  er  syv  år,  men  jeg  har  ingen  læ- 
rer. Jeg  må  ikke  blive  musikker  for 
min  far." 

Først  da  kom  Georges  far  ind  i  væ- 
relset. „De  må  meget  undskylde  hvis 
min  søn  har  forstyrret  Dem,  Deres 
Højhed,"  sagde  han  til  manden,  som 
tilfældigvis  var  hertugen. 

„Er  De  den  drengs  far?"  spurgte 
hertugen.  „Han  siger  at  han  ikke  har 


nogen  musiklærer.  Er  De  klar  over  at 
den  dreng  er  meget  musikalsk?  Skaf 
ham  omgående  en  musiklærer,  og  tag 
ham  med  herhen  igen,  så  han  kan 
spille  for  mig. " 

„Javel,  Deres  Højhed,"  sagde  Geor- 
ges far  spagfærdigt. 

Da  de  kom  hjem  blev  George  unå- 
digt sendt  i  seng.  Men  allerede  næste 
dag  sørgede  faderen  for  at  organisten  i 
Halles  største  kirke  kom  til  at  undervi- 
se George,  som  tilladelse  til  at  forbere- 
de sig  på  at  leve  sit  liv  for  musikken. 
Men  George  respekterede  også  sin 
fars  ønske  om  at  han  skulle  være  ju- 
rist, så  den  uddannelse  fuldførte  han 
også. 

George  Frideric  Håndel  er  født  i 


Halle  den  23.  februar  1685.  Han  be- 
gyndte sin  karriere  med  at  komponere 
operaer.  Hans  operaer  blev  meget 
populære,  og  han  var  allerede  berømt 
som  25-årig.  Han  rejste  til  England, 
blev  engelsk  statsborger  og  tilbragte 
resten  af  sit  liv  i  England,  bortset  fra  et 
kort  visit  i  Halle  for  at  besøge  sin  mor. 
Håndels  musik  er  stadig  højt  elsket 
den  dag  i  dag.  Han  er  berømt  for  sin 
udvikling  af  oratorieformen,  der  er  et 
stykke  bibelhistorie,  som  fortælles  i 
kormusik,  soloer  og  orkestermusik. 
Hans  mest  skattede  værk,  Messias, 
handler  om  Jesu  historie.  Det  er  så 
enkelt  skrevet  at  det  kan  opføres  af 
amatører,  såvel  som  af  professionelle. 

Dansk  tekst:  Sonja  Kristoffersen 


Den  gamle 


mandolin 


Wendy  F.  Kanno 


Den  dæmpede  orgelmusik  lød 
højtidelig,  og  der  faldt  en  ær- 
bødig stilhed  over  forsamlingen 
da  ligbærerne  kom  ind  med  den  enkle 
trækiste.  Oven  på  kisten  lå  en  krans  af 
haveblomster  kærligt  arrangeret  om- 
kring en  gammel  mandolin.  Lakken  var 
slidt,  men  alligevel  strålede  den  i  den 
dæmpede  belysning.  De  flakkende  stea- 
rinlys fik  kirkerummet  til  at  syne  større 
og  mørkere,  skønt  nogle  solstråler  sneg 
sig  ind  hist  og  her  mellem  de  uhøvlede 
bjælker. 

Orglet  virkede  helt  malplaceret  i  disse 
beskedne  omgivelser.  Der  var  ikke  meg- 
en luxus  i  vesten  i  begyndelsen,  og  det 
lille  orgel,  der  var  bragt  med  hele  vejen 


over  sletterne  på  en  vogn,  var  højt 
værdsat. 

Amanda  så  hvordan  støvet  rejste  sig 
fra  gulvet  mens  ligbærerne  spadserede 
langsomt  opad  gangen. 

„Det  er  en  meget  lille  kiste,"  hviskede 
hun  til  sin  mor. 

„Ja,  men  din  oldefar  var  jo  heller  ikke 
ret  høj,  selv  om  han  var  stor  i  ånden," 
hviskede  moderen  tilbage. 

Amanda  nikkede  og  tårerne  sved  i 
hendes  mørkebrune  øjnene.  Det  var 
svært  for  hende  at  forstå  at  hendes  olde- 
far var  død.  Han  var  så  glad,  og  han 
spredte  altid  latter  hvor  som  helst  han 
gik.  Og  musik  -  han  elskede  musik! 

„Manda  -  verden  ville  være  bedrøve- 


lig uden  musik,"  sagde  han  ofte  til  hen- 
de. „Jeg  kan  ikke  sige  dig  hvor  mange 
gange  musikken  har  hjulpet  mig,  både 
før  og  efter  vi  forlod  vort  fædreland." 

„Fortæl  mig  noget  fra  dit  fædreland, 
oldefar  -  åh,  vil  du  ikke  nok?"  huskede 
hun  at  hun  havde  plaget  ham. 

„Det  er  i  orden,  men  du  ved  godt  at 
du  har  hørt  det  mange  gang  før."  Hans 
øjne  strålede,  mens  han  fortalte.  „Da  jeg 
var  knægt,  vogtede  min  familie  får  på 
engene,  som  lå  omkring  byen.  Markerne 
var  saftige  og  grønne  om  dagen,  men  om 
natten  var  det  som  om  alt  var  dækket  af 
et  slør.  Om  aftenen  var  jeg  alene  om  at 
vogte  får.  Somme  tider  blev  fårede  uroli- 
ge, men  så  tog  jeg  altid  min  gamle  man- 


dolin  og  sang  en  lille  sang,  og  så  blev  de 
rolige  igen.  Jeg  blev  også  selv  roligere  af 
det,  Manda.  Jeg  er  glad  fordi  du  har  lært 
at  spille  på  den.  En  dag  skal  du  arve 
den." 

Amandas  storebror  gav  hende  et  vold- 
somt puf  med  albuen,  og  det  bragte  hen- 
de tilbage  til  virkeligheden.  Biskop  Mad- 
sen trådte  op  på  den  høje  kasse,  der  vir- 
kede som  forhøjning,  og  bekendtgjorde 
åbningssalmen  og  hvem  der  skulle  åbne 
med  bøn.  Amanda  faldt  atter  hen  i  sine 
egne  tanker,  da  begravelseshøj  tidelighe- 
den begyndte.  Hun  så  sig  selv  sidde  og 
bumpe  bag  i  den  overdækkede  vogn  og 
stirre  længselsfuldt  bagud,  mens  det 
bageste  vogntog  forsvandt  i  støv.  Hun 
savnede  sit  hjem  og  sine  venner,  som  de 
havde  forladt.  Det  var  som  om  at  oldefar 
også  savnede  sine.  Han  sad  hele  tiden 
foran  og  så  fremefter. 

„Lad  os  synge  en  sang,"  foreslog  han. 
Amanda  var  den  første  som  sang  med. 

Kom,  kom,  Guds  folk,  fremad  og  frygter  ej, 
kun  med  mod  fremad  drag! 
Skønt  tornestrøet  kan  synes  denne  vej, 
Gud  er  med  dig  hver  dag  .  .  . 

Deres  stemmer  blev  båret  ud  af  den 
lune  Nebraska-vind,  og  det  varede  ikke 
længe  før  alle  nybyggerne  i  deres  kom- 
pagni sang  med. 


Men  de  dejligste  stunder  var  nu  om  af- 
tenen rundt  om  bålet.  Vognene  var  op- 
stillet i  en  rundkreds  og  månen  kiggede 
ned  på  dem  fra  præriehimlen  - 
den  skinnede  så  blidt  på  de  trætte, 
solbrændte  ansigter. 
Turen  til  Utah  var  lang  og  hård,  tænkte 
Amanda.  Oldefar  klarede  det,  hvorfor  skulle 
han  så  dø  lige  nu? 

Da  biskoppen  var  færdig  med  sin  tale 
så  han  hen  på  Amanda.  „Amanda,  vi 
ved  allesammen  hvor  meget  du  og  din 
oldefar  holdt  af  at  synge  sammen.  Kun- 
ne du  tænke  dig  at  komme  her  op  og 
synge  en  af  hans  yndlingssange  for  os?" 

Amanda  blev  stiv  af  rædsel.  Jeg  kan 
overhovedet  ikke  synge  uden  oldefar,  tænkte 
hun.  Hun  kiggede  på  mandolinen  der  lå 


Kom,  kom,  Guds  folk, 

fremad  og  frygter  ej, 

kun  med  mod  fremad  drag! 

Skønt  tornestrøet 

kan  synes  denne  vej, 

Gud  er  med  dig  hver  dag  .  . 


mellem  blomsterne.  Den  hjalp  ham  da 
han  vogtede  får.  Måske  kunne  den  også 
hjælpe  hende  nu. 

Hun  rejste  sig  langsomt  og  gik  over  til 
kisten.  Hendes  hænder  rystede  da  hun 
tog  mandolinen  bort  fra  blomsterarran- 
gementet. Der  var  flere  i  forsamlingen 
som  nikkede  opmuntrende.  Amanda 
rømmede  sig,  satte  fingrene  på  strenge- 
ne og  begyndte:  „Kom,  kom,  Guds  folk 

Sangen  lød  smukt,  lige  til  hun  kom  til 
det  sidste  vers.  Hun  fik  tårer  i  øjnene  og 
hendes  stemme  begyndte  at  ryste.  Bi- 
skop Madsen  gik  hurtigt  hen  ved  siden 
af  Amanda  og  vinkede  ad  forsamlingen 
for  at  få  dem  til  at  synge  med.  Lige  med 
ét  var  den  lille  bjælkekirke  fyldt  med 
musik. 

Om  hytten  på  vor  rejse  brydes  ned, 
salig  dag,  alt  er  vel! 
Endt  er  da  al  vor  trængsel  og  ufred, 
og  hos  Gud  bor  vor  sjæl .  .  . 

Amanda  satte  sig  -  stadig  med  mando- 
linen i  hånden.  Amandas  mor  lagde  sin 
arm  om  hende  og  sagde:  „Oldefars  man- 
dolin kan  komme  til  at  betyde  lige  så 
meget  for  dig,  som  den  betød  for  ham. 
Pas  godt  på  den." 

Amanda  smilede.  Det  var  allerede  en 
stor  trøst  for  hende.  □ 


MORMON 


For  mange,  mange  år  siden  levede 
der  en  ung  mand  som  hed  Mor- 
mon. Hans  far  hed  også  Mormon. 
På  den  tid  havde  man  intet  efternavn,  så 
drengen  blev  bare  kaldt  Mormons  søn. 

Netop  på  det  tidspunkt  kaldte  Herren 
en  mand,  der  hed  Ammaron,  til  at  føre 
folkets  historiske  optegnelser  over  den 
tid.  Optegnelserne  var  værdifulde,  og  de 
gik  i  arv  fra  den  ene  generation  til  den 
næste,  gennem  de  profeter  som  havde 
samlet  folkets  historie  på  deres  egen  tid. 
(Sådanne  optegnelser  blev  i  reglen  ind- 
graveret på  tynde  guldplader,  fordi  det 
var  vanskeligere  at  indgravere  i  hårdere 
metaller.  En  anden  fordel  ved  guldet  var 
at  det  ikke  rustede  og  kunne  holde  uen- 
deligt). 

Da  Mormons  søn,  Mormon,  var  10  år, 
sagde  Ammaron  til  ham:  „Leg  ser,  at  du 
er  et  forstandigt  barn  med  skarp  opfat- 
telsesevne. 

Derfor  ønsker  jeg,  at  du  skal  erindre 
det,  som  du  har  iagttaget  angående  dette 
folk,  og  når  du  er  omkring  fire  og  tyve 
år,  skal  du  gå  til  landet  Antum,  til  en 


høj,  som  kaldes  Shim;  dér  har  jeg  opbe- 
varet til  Herren  alle  de  hellige  optegnel- 
ser angående  dette  folk. 

Og  se,  du  skal  tage  Nephis  plader  med 
dig,  og  resten  skal  du  efterlade  på  ste- 
det; og  du  skal  indgravere  på  Nephis 
plader  alt  det,  som  du  har  iagttaget  an- 
gående dette  folk"  (Mormon  1:2-4). 

Mormons  søn  skrev:  „Jeg,  Mormon, 
en  efterkommer  af  Nephi .  .  .  ihukom  de 
ting,  som  Ammaron  havde  befalet  mig. 

Og  da  jeg  var  elleve  år  gammel,  blev 
jeg  af  min  fader  ført  til  landet  mod  syd, 
ja  lige  til  Zarahemlas  land. 

Hele  landet  var  dækket  med  bygnin- 
ger, og  folket  var  næsten  lige  så  talrigt 
som  havets  sand"  (Mormon  1:5-7). 

Samme  år  (ca  år  322  e.  K.),  udbrød  der 
krig  i  landet  omkring  Zarahemla,  mellem 
de  to  store  folkestammer  som  boede  der 
-  nephiterne  og  lamaniterne. 

Da  Mormon  var  femten  år  fik  han  be- 
søg af  „Herren  ...  og  erfarede  Jesu  god- 
hed" (Mormon  1:15).  Mormon  ville  ger- 
ne forkynde  evangeliet  for  folk,  men  de 
var  for  ugudelige  til  at  ville  lytte. 


Ældste  Mark  E.  Petersen 

Fra  1900  til  1984.  Medlem  af  De  tolvs  Kvorum 


Mormon  voksede  op  og  blev  en  stor, 
stærk,  ung  mand,  og  han  blev  indkaldt  i 
den  nephitiske  hær,  hvor  han  snart  blev 
leder  for  en  masse  soldater.  Da  han  var 
cirka  24  år  tog  han  til  Shim  højen  og 
hentede  Nephis  plader,  således  som 
Ammaron  havde  befalet  ham.  Han  gik  i 
gang  med  at  skrive  på  dem  om  det  ne- 
phitiske folks  ugudelighed  og  om  de  kri- 
ge de  førte  med  lamaniterne. 

Herren  befalede  Mormon  at  samle  ne- 
phiternes  1000-årige  historie  i  ét  bind, 
hvilket  han  gjorde,  idet  han  indgravere- 
de den  på  guldplader,  som  han  selv  hav- 
de forarbejdet.  Han  lagde  dem  sammen 
med  Nephis  plader. 

I  de  slag  som  senere  blev  udkæmpet 
blev  Mormon  og  alle  de  andre  nephiter 
dræbt,  undtagen  Mormons  søn,  Moroni. 

Det  var  Moroni  der  skrev  det  sidste  af 
sit  folks  historie.  Han  vidste  at  optegnel- 
serne måtte  opbevares  på  et  sikkert  sted, 
for  hans  far  havde  befalet  ham  at  passe 
godt  på  dem.  Da  Moroni  var  færdig  med 
selv  at  skrive  på  guldpladerne,  lavede 
han  en  stenkiste,  som  han  lagde  plader- 


ne i.  Ved  siden  af  Cumorah  højen  grave- 
de Moroni  et  hul  i  jorden  til  de  hellige 
optegnelser,  således  som  vi  har  fået  det 
at  vide  i  vor  tid. 

Og  så  døde  Moroni. 

Der  gik  omkring  1400  år,  hvor  opteg- 
nelserne lå  trygt  og  sikkert  i  Cumorah 
højen.  Så  kom  den  tid  hvor  de  skulle 
bringes  frem.  Moroni  blev  sendt  tilbage 
til  jorden,  som  en  himmelsk  engel,  for  at 
besøge  en  ung  mand,  der  hed  Joseph 
Smith  junior.  Han  boede  på  en  gård 
sammen  med  sin  familie  i  det  vestlige 
New  York,  ikke  ret  langt  fra  Cumorah 
højen. 

Herren  havde  udvalgt  Joseph  Smith  til 
at  være  den  første  profet  i  de  sidste  da- 
ge, og  han  befalede  Moroni  at  overdrage 
ham  de  hellige  optegnelser.  Joseph  over- 
satte ved  Guds  kraft  optegnelserne  fire 
år  senere,  og  han  udgav  dem,  så  hele 
verden  kunne  læse  dem.  Optegnelserne 
kom  til  at  hedde  Mormons  Bog,  fordi 
Moronis  far,  Mormon,  samlede  de  fleste 
af  dem. 
D 


Bare  for  sjov 
Find  guldpladerne 


Jason  Smallcanyon 

Hans  økonomiske  kamp,  under  arbej- 
det for  at  skabe  sig  et  navn,  blev  yderli- 
gere forstærket,  fordi  han  skyldte  penge 
væk  efter  at  have  studeret  i  Paris.  Han 
ville  også  gerne  giftes  og  skulle  bruge 
penge  for  at  kunne  forsørge  en  familie. 

Han  påtog  sig  ivrigt  sin  første  opgave 
-  for  Frost  Creamery,  for  25  dollars.  Det 
var  en  høj  skulptur  af  en  kvinde,  lavet  af 
smør.  Den  blev  kaldt  Mejeripigen  og 
skulle  bruges  til  en  landbrugsudstilling 
i  Utah.  Der  blev  oplagret  tre  bøtter  smør 
i  et  køleskab  med  glasdør.  Mahonri  luk- 
kede døren  op  lige  til  smørret  var  blødt 
nok  til  at  arbejde  med.  Når  det  blev  for 
blødt  måtte  han  lukke  døren  for  at  det 
kunne  blive  hårdt  igen. 

Han  lavede  skulpturen  færdig,  fik  sin 
betaling  og  gik  rundt  for  at  se  sig  om  på 
udstillingen.  Men  et  øjeblik  efter  kom 
en  ung  mand  løbende  hen  til  ham  og 
råbte:  „Pigen  smelter!"  Mahonri  løb  til- 
bage til  skulpturen  og  opdagede  at  der 
var  en  som  havde  ladet  døren  til  køle- 
skabet stå  åben  -  damens  hoved  var 
sunket  ned  på  brystet.  Han  modelerede 
hovedet  om,  men  inden  han  gik  satte 
han  et  skilt  på  døren  med  strenge  ordrer 
til  at  døren  skulle  holdes  lukket,  hvorpå 
han  atter  gik  ud  for  at  se  på  udstillingen 

[7]. 

Efter  denne  første  opgave  fik  Mahonri 
flere  -  alvorligere  opgaver.  Han  lavede 
en  buste  af  B.  H.  Roberts,  statuerne  af 
Joseph  og  Hyrum  (hvortil  han  fik  lov  at 
benytte  deres  dødsmasker.  De  stod  op- 
rindeligt på  hver  sin  side  af  hovedind- 
gangen til  Salt  Lake  templet)  -  samt  en 
frise  til  Deseret  sportshal.  Det  var  på 
dette  tidspunkt  han  lavede  de  indleden- 
de skitser  til  mågemonumentet  -  en  op- 
gave han  håbede  at  sikre  sig  af  kirken. 

Den  19.  februar  1907  giftede  Mahonri 
sig  med  Cecilia  Sharp,  hvem  han  be- 
skrev som  en  „meget  talentfuld  pianist 
(som)  var  i  besiddelse  af  ynde,  skønhed 
og  åndelighed,  til  berigelse  for  den  kul- 
turkreds hun  omgikkes"  [8].  1 1908  fik 
ægteparret  en  datter,  Agnes  Mackin- 
tosh  og  i  1911  fik  de  en  søn,  Mahonri 
Sharp  (Bill). 

Den  unge  kunstners  opgaver  kom  of- 
te meget  spredt,  og  når  han  intet  arbejde 
havde  blev  han  ved  med  at  tegne  og  ma- 


le. Han  holdt  mest  af  at  sidde  foran  ma- 
terialisten på  hjørnet  af  First  South  og 
Main  Street,  hvor  han  tegnede  skitser  af 
folk  som  udførte  deres  daglige  gøremål. 
Mange  af  de  skitser  han  tegnede  af  folk 
inspirerede  ham  senere  til  hans  skulp- 
turer -  blandt  andet  Den  halte  og  den  blin- 
de og  Læsning  af  avisoverskrifter.  Vanen 
med  at  tegne  og  lave  skitser  beholdt  han 
gennem  hele  sit  liv,  og  da  han  nogle  år 
senere  fik  råd  til  skræddersyet  tøj  bad 
han  om  at  få  syet  ekstra  store  lommer  i, 
så  han  havde  plads  til  sin  skitseblok. 

Kirkens  autoriteter  havde  endnu  ikke 
taget  endelig  stilling  til  mågemonumen- 
tet, og  i  1910  flyttede  Mahonri  med  sin 
unge  familie  til  byen  New  York.  Det  var 
fordelagtigt  for  dem.  I  løbet  af  to  år  fik 
han  en  stor  national  pris  for  en  af  sine 
skulpturer  af  arbejdere,  og  dertil  to  sto- 
re opgaver  -  en  af  American  Museum  of 
Natural  History  og  en  anden  af  kirken 
nemlig  til  at  lave  mågemonumentet. 

Mahonri  gjorde  monumentet  færdigt 
i  1913  og  betragter  det  som  et  af  de  bed- 
ste værker  han  har  udført  under  sin  kar- 
riere. Han  udførte  arbejdet  i  New  York, 
hvor  han  udstillede  gipsafstøbningen 
under  det  berømte  Armory  Show  i  1913. 

Kirkens  autoriteter  ville  gerne  have 
anbragt  monumentet  lige  syd  for  temp- 
let, på  tempelpladsen  i  Salt  Lake  City. 
Mahonri  gik  imod,  og  sagde  at  monu- 
mentet ville  virke  som  en  dværg  med 
bygningen  som  baggrund.  Han  mødtes 
med  præsident  Joseph  F.  Smith  og  flere 
andre  generalautoriteter.  De  gik  rundt 
på  tempelpladsen  og  kiggede  og  drøfte- 
de forskellige  muligheder.  Til  sidst  valg- 
te Mahonri  pladsen  ved  Assembly  Hall, 
ved  syd  indgangen,  hvor  mågerne  kun- 
ne ses  på  baggrund  af  et  stykke  af  him- 
len. Her  satte  han  en  afmærkningspæl 
hvor  monumentet  skulle  rejses  [9]. 

Efter  fuldførelsen  af  mågemonumen- 
tet foretog  Mahonri  flere  ture  til  det  syd- 
vestlige Amerika,  hvor  han  studerede 
og  tegnede  Hopi,  Navajo  og  Apache 
indianerstammer,  til  brug  for  sine 
skulpturer  til  American  Museum  of  Na- 
tural History.  Disse  ture  gav  ham  også 
inspiration  til  mange  smukke  malerier 
og  billeder  af  indianere  fra  de  sydvestli- 
ge stater. 


Arbejdere  -  „rigtige  mennesker  udfører 
rigtigt  arbejde"  -  et  afMahonris 
yndlingstemaer.  Graveren  står  nu  i 
kunstsamlingen  på  Church  Museum  of 
History  and  Art  Collection. 


Men  det  var  ikke  altsammen  sejre,  der 
kom  også  sorger.  1 1917  døde  hans  el- 
skede Cecilia  af  kræft.  Mahonri  blev 
meget  ensom  uden  hende  og  han  begra- 
vede sig  i  arbejde  for  at  lette  sin  sorg. 

1 1923  rejste  han  til  Paris  for  at  lave  et 
monument  for  de  afdøde,  for  American 
Pro-Cathedral  klostret.  To  år  senere 
vendte  han  tilbage  til  Paris  sammen 
med  sine  børn  og  her  boede  de  i  to  et 
halvt  år,  hvor  de  levede  af  hans  kunst. 
Han  lavede  de  fleste  af  de  skulpturer 
som  han  fik  priser  for  på  det  tidspunkt, 
og  ved  afslutningen  af  dette  årti  rejste 
han  til  Hollywood,  hvor  han  lavede  en 
legemsstor  statue  af  den  berømte  bok- 
ser, Joe  Ganz,  til  et  filmsstudie.  En  bron- 
zeafstøbning af  figuren  blev  anbragt 
ved  indgangen  til  den  gamle  Madison 
Square  park  i  New  York. 

Et  af  de  sidste  arbejder,  som  Mahonri 
fik  pris  for,  var  et  værk  som  han  kaldte 
Knockdown.  1 1932  sendte  han  både  sta- 
tuen af  Joe  Ganz  og  Knockdown  til  de 
olympiske  lege  i  Los  Angeles,  hvor  han 
fik  guldmedalje  for  Knockdown.  Som  føl- 
ge af  dette  kom  Mahonris  navn  til  at  stå 
på  sportssiden  i  adskillige  store  aviser 
over  hele  nationen.  Kunstneren,  der 
mindedes  sin  barndoms  kærlighed  til 

sport,  indrømmede  at  det  var  ham  en 
større  nydelse  at  se  sit  navn  på  sportssi- 
den end  på  kunstsiden  [10]. 

Det  var  på  den  tid  at  han  mødte  Doro- 
thy  Weir,  en  datter  af  den  amerikanske 
impressionist,  J.  Alden  Weir.  Hun  var 
også  selv  kunstner.  De  blev  gift  den 
17.  februar  1931  og  tilbragte  deres 
hvedebrødsdage  i  Europa,  med  at  rejse 
rundt  og  tegne  skitser.  Ægteskabet  blev 
meget  lykkeligt.  I  et  brev  til  sin  sidste 
dages  hellig  ven,  Jack  Sears,  fra  den 
17.  februar  1937,  skrev  Mahonri:  „I  dag 
kan  vi  fejre  vores  6-års  bryllupsdag.  Det 
er  som  om  vi  kun  har  været  gift  i  en 
måned"  [11]. 

I  trediverne  og  fyrrerne  arbejdede 
Mahonri  på  flere  store  opgaver  i  vesten 
-  blandt  andet  This  Is  the  Place  Monu- 
ment. Da  han  hørte  at  han  måske  fik  til 
opgave  at  lave  monumentet,  som  skulle 
opstilles  til  minde  om  pionerernes  an- 
komst til  Salt  Lake  dalen  -  noget  som 
han  kaldte  „en  stor  tjans"  -  skrev  han: 

„Jeg  har  hele  mit  liv  interesseret  mig 
for  vort  folks  immigration  til  vesten.  Det 
har  altid  stået  for  mig  som  en  af  de  stør- 
ste begivenheder  i  verden.  Jeg  har 
drømt  om  og  håbet  på  at  få  lov  til  at  lave 
et  monument  over  pionererne,  som 
stod  i  forhold  til  deres  store  bedrifter. 
Jeg  var  parat  til  at  bruge  mange  år  af  mit 
liv  på  det,  og  gøre  det  til  mit  største  me- 
sterværk" [12]. 

Mahonri  påbegyndte  arbejdet  i  1939, 
men  det  gik  langsomt  under  den  anden 
verdenskrig.  Det  var  en  enorm  opgave, 
når  man  tager  i  betragtning  at  kunstne- 
ren nu  var  62  år.  Monumentet  er  18  gan- 
ge 24  meter,  og  der  er  144  figurer  (hvoraf 
de  74  er  mennesker).  De  tre  hovedfigu- 


Mahonri  Young  fik  tilladelse  til  at  benytte 
Joseph  Smiths  dødsmaske,  da  han  lavede 
ansigtet  til  den  statue,  som  nu  står  på 
tempelpladsen  i  Salt  Lake  City. 

Mahonri  Young  betragtede  mågemonumentet 
som  et  af  de  bedste  værker  han  lavede  i  sin 
karriere.  Han  udvalgte  omhyggeligt,  sammen 
med  kirkens  ledere,  hvor  det  skulle  stå  på 
tempelpladsen  for  at  det  kunne  tage  sig 
bedst  ud. 

rer  -  Brigham  Young,  Heber  C.  Kimball 
og  Wilford  -  er  hver  5,5  meter  høje. 

Før  Mahonri  begyndte  på  This  Is  the 
Place  Monument  brugte  han  flere  år  på 
undersøgelser  og  forberedelser.  Han 
ville  være  sikker  på  at  alle  figurer  blev 
historisk  nøjagtige.  En  af  hans  nære 
venner,  som  selv  er  en  anerkendt  kunst- 
ner, sagde:  „Du  må  sørge  for  at  knap- 
perne i  frakkerne,  geværerne  i  deres 
hænder  og  hjulene  på  vognene  bliver 
skildret  historisk  korrekt.  Mahonri 
Young  blev  specialist  i  alt  hvad  han 
skildrede"  [13]. 

Selv  om  det  var  en  produktiv  tid  for 
Mahonri,  så  var  det  også  en  bedrøvelig 
tid.  Dorothy  led  af  kræft,  hvilket  tynge- 
de ham  meget.  Hendes  død  den  23.  juni 
1947  satte  et  skår  i  glæden  ved  at  fuldfø- 
re det  han  betragtede  som  den  vigtigste 
opgave  i  sin  karriere. 

Monumentet  blev  indviet  den  24.  juli 
1947  -  nøjagtigt  100  år  efter  pionerernes 
ankomst  til  Salt  Lake  dalen.  Ved  monu- 
mentets indvielse  blev  kunstneren  bedt 
om  at  sige  et  par  ord,  men  fik  at  vide  at 
han  måtte  gøre  det  kort.  Mahonri  rejste 
sig  og  sagde:  „Om  en  uge,  den  niende 
august,  bliver  jeg  70  år.  Det  er  den  stør- 
ste dag  i  mit  liv."  Så  satte  han  sig  [14]. 

Mahonris  alder  begyndte  at  tynge 
ham,  selv  om  han  stadig  arbejdede  flere 
timer  om  dagen.  Han  var  meget  træt  når 
han  var  færdig.  Man  han  ønskede  sta- 
dig at  udføre  flere  opgaver  -  en  statue  af 
sin  bedstefar  -  Brigham  Young  -  for  Na- 
tional Statuary  Hall  i  Capitol  i  Washing- 
ton DC.  Mange  mennesker  -  blandt  an- 
det nogle  af  hans  nærmeste  venner  - 
mente  at  han  ikke  ville  få  denne  opgave, 
på  grund  af  sin  høje  alder.  Men  han  fik 
overtalt  udvalgskomiteen  til  at  give  ham 
opgaven,  fordi  han  havde  et  stort  ønske 
om  at  lave  arbejdet. 

Mahonri  og  de  øvrige  af  Youngs  fami- 
lie fik  lov  at  afgøre  hvordan  Brigham 
Young  skulle  skildres.  De  tre  af  Brigham 
Youngs  døtre,  som  endnu  levede,  øn- 
skede at  deres  far  skulle  skildres  som  de 
huskede  ham  -  mild  og  hjemlig,  som  far 
og  familiemenneske.  Mahonri  ønskede 
på  den  anden  side  at  skildre  sin  bedste- 
far som  den  store  leder  og  kolonisator. 
Kunstneren  løste  problemet  ved  at  lave 


en  kombination  af  begge.  Han  gav  den 
ene  side  af  ansigtet  et  behageligt  ud- 
tryk, og  den  anden  side  et  strengt  ud- 
tryk. De  to  udtryk  falder  samme,  når 
man  ser  statuen  forfra  [15]. 

Mahonri  besluttede  sig  til  at  gøre  sta- 
tuen færdig  i  Italien,  hvor  det  var  nem- 
mere og  billigere  at  købe  materialer  og 
værktøj.  Det  var  dog  svært  at  finde  et 
stykke  marmor  der  var  stort  nok  til 
skulpturen,  fordi  mange  af  marmor- 
bruddene og  en  masse  af  værktøjet  i  Eu- 
ropa var  blevet  ødelagt  under  bombar- 
dementer under  krigen.  Til  sidst  fandt 
han  et  stykke  marmor  i  den  rigtige  stør- 
relse, blot  for  at  opdage  en  stor  revne  li- 
ge midt  i.  Så  måtte  Mahonri  påny  i  gang 
med  at  søge,  lige  til  han  fandt  et  stykke 
marmor  der  passede  til  statuen. 

Det  færdige  arbejde  er  lidt  over  to  me- 
ter højt  og  står  på  en  sokkel  der  er  86  cm 
høj.  Den  sidste  store  opgave  som  Ma- 
honri udførte  i  sin  karriere  blev  afsløret 
på  Brigham  Youngs  fødselsdag,  den  1. 
juni  1950.  Da  var  Mahonri  73  år.  Da  han 
havde  fuldført  statuen  begyndte  han  at 
tage  den  mere  med  ro,  han  hvilede  mere 
og  slappede  mere  af.  Han  fortsatte  dog 
med  at  arbejde,  når  han  kunne,  selv  om 
han  fra  1951  var  plaget  af  et  dårligt 
helbred. 

Han  døde  i  Norwalk,  Connecticut, 
den  2.  november  1957,  som  80-årig. 
Den  næste  dag  bragte  New  York  Times 
nyheden  om  kunstnerens  død,  med 
overskriften:  „Billedhuggeren  Mahonri 
Young  død.  Sønnesøn  af  mormonleder 
var  kendt  for  sine  bronzeskulpturer  - 
Underviste  studenter  her"  [16]. 

Mahonri  Young  var  hele  sit  liv,  ja  selv 
i  døden,  knyttet  til  sin  sidste  dages  helli- 
ge arv.  På  toppunktet  af  hans  karriere 
bragte  Life  en  artikel  om  billedhuggeren 
med  overskriften:  „Mahonri  Youngs 
skulpturer  foreviger  hans  mormonarv" 
[17].  I  sine  egne  livsskildringer  fortæller 
han,  at  da  han  ved  århundredeskiftet 
forberedte  sig  på  at  forlade  Salt  Lake 
City  for  at  studere  i  New  York,  blev  han 
af  en  ældre  dame,  som  havde  taget  tu- 
ren over  sletterne  under  flugten  fra  for- 
følgelserne i  Nauvoo,  advaret  mod  at 
fortælle  nogen  som  helst  at  han  kom  fra 
Utah,  at  han  hed  Young  til  efternavn  og 


at  han  var  mormon.  Men  Mahonri  be- 
stemte sig  til  aldrig  at  misrygte  sit  føde- 
sted, sine  forfædre  eller  sin  religiøse 
arv,  og  når  som  helst  han  blev  spurgt 
hvor  han  kom  fra,  svarede  hans  stolt: 
„Salt  Lake  City"  [18]. 

Den  store  kolonisators  sønnesøn,  Ma- 
honri Young,  som  blev  den  testamenta- 
riske pionerarving,  har  efterladt  sig  et 
skulpturelt  vidnesbyrd  om  sin  arv,  som 
han  ærede  gennem  hele  sit  liv.  □ 


Thomas  Toone  er  assisterende  professor  i 
kunsthistorie  ved  Utah  State  University,  og  har 
syv  børn.  Han  er  assistent  i  højpræsternes 
gruppe  i  Providence  ward,  Utah. 

Der  er  skrevet  to  livsskildringer  om 
Mahonri  Young:  „A  Biographical  History  of 
Mahonri  M.  Young,  A  Western  American 
Artist"  -  af  Wayne  K.  Hinton,  Ph.  D. 
Dissertation,  Brigham  Young  University, 
1974  - 

og  „Mahonri  Young:  His  Life  and 
Sculpture"  -  af  Thomas  E.  Toone,  Ph.  D. 
Dissertation,  Pennsylvania  State 
University,  1982. 

De  kommer  til  troen  i 
kvarteret  syd  for  Chicago 


Linda  Hoffman  Kimball 


Chicago  i  Illinois  er  en  by  med 
Venorme  bygningsværker.  Der 
er  for  eksempel  Sears  Tower, 
med  sine  110  etager  og  verdens  højeste 
bygning.  En  anden  bemærkelsesværdig 
bygning  er  opført  som  en  forsænket  eta- 
ge til  en  dobbeltkarre  med  lejligheder. 
Den  ligger  i  kvarteret  syd  for  Chicago, 
og  anvendes  for  tiden  som  mødested  for 


Hyde  Park  ward  i  Chicago  Heights  stav      Parks  kirke,  45  minutters  vej  derfra,  el- 


i  Illinois.  I  hjørnet  står  en  trækasse,  so- 
lidt foret  med  plastik,  med  en  haveslan- 
ge i  -  det  er  dåbsbassinet. 

Dåbsbassinet  er  symbol  på  den  måde 
Hyde  Park  ward  tilpasser  sig  kirkens 
hastige  vækst  indenfor  kompleksets 
sorte  område.  Før  dåbsbassinet  blev  la- 
vet blev  der  foretaget  dåb  enten  i  Orland 


ler  i  det  mudrede  og  temmeligt  ofte  kol- 
de vand,  i  den  lille  lagune  ved  Michigan 


søen.  Efterhånden  som  flere  og  flere 
mennesker  blev  døbt,  syntes  den  tidli- 
gere wardsmissionsleder,  Glenn  May- 
hew,  at  vejret  og  transportproblemerne 
for  de  nyomvendte  og  medlemmer 
uden  bil  krævede  en  anden  løsning. 
Med  John  Colemans  (en  af  de  sidst  døb- 
te i  Orland  Park)  hjælp  opførte  bror  Ma- 
yhew  et  midlertidigt  dåbsbassin.  Søster 
Wallis  Mayhew,  som  er  civilingeniør 
med  vandreservoirer  som  speciale,  var 
rådgivende  ekspert  ved  projektet. 
Der  ligger  et  stort  arbejde  i  forbindelse 


med  missionering  i  vente  for  wardet. 
Ifølge  folketællingen  i  1980  er  der  i  Chi- 
cagos sydlige  kvarter  nu  et  befolknings- 
tal på  omkring 476 000  mennesker.  Bort- 
set fra  befolkningen  i  nabokvartererne, 
Hispanic  og  Hyde  Park  -  et  område  på 
omkring  2,5  kvadratkilometer  -  er  97% 
af  befolkningen  i  Chicagos  sydlige  kvar- 
ter sorte. 

Wardsbygningen  ligger  i  Hyde  Park,  i 
nærheden  af  Chicagos  universitetområ- 
de, og  historien  viser  at  det  er  dette  cen- 
ter der  forsyner  wardet  med  sine  trofa- 


ste, skønt  evigt  skiftende,  medlemsska- 
re. Men  i  det  sidste  årti  har  kirken  i  det 
sydlige  kvarter  fået  en  permanent  med- 
lemsgruppe, som  gør  den  mere  karakte- 
ristisk for  området.  Mange  af  de  studen- 
ter som  har  taget  deres  eksamen  bidra- 
ger til  en  yderst  velkommen  stabilitet, 
ved  at  vælge  at  arbejde  i  Chicago  og  bo 
i  Hyde  Park,  fremfor  at  flytte  ud  i  omeg- 
nen. For  manges  vedkommende  bliver 
de  i  Hyde  Park  på  grund  af  en  særlig  be- 
gejstring for  aktiviteterne  og  fællesska- 
bet i  kirken. 

„De  fleste  mennesker  kender  Chica- 
gos sydlige  kvarter  for  noget  med  vold 
og  fra  krimiserier  i  tv,"  siger  bror  May- 
hew. „Men  sådan  er  det  ikke  altsam- 
men. Befolkningen  i  vort  område  bor  i 
lejligheder,  det  er  middelklassen,  som 
består  af  professionelle  og  dygtige  ar- 
bejdere. Dog  er  det  først  for  nylig  vi  har 
åbnet  kvarteret  med  enlige  for  missio- 
nering, det  største  område  indenfor  gre- 
nen." 

De  fleste  af  de  oplevelser  man  hører 
om,  med  hensyn  til  de  sorte  omvendte  i 
disse  boligområder,   lyder  som  dem 


bygning  holder  Hyde  Park  til.  Wardets  pedel  og  celdsternes 
kvorumsrådgiver,  Lester  Jefferson,  går  forbi  et  farvestrålende  kalkmaleri 
i  Chicagos  sydlige  kvarter.  Susan  Rugh,  biskoppen  hustru. 


Fra  venstre  til  højre:  For  at  tilpasse  sig  det  stigende  medlemstal  afholdes  nadvermødet  i  to  lokaler  - 
et  hvor  talerne  står  og  et  nærliggende,  hvor  mødet  sendes  over  tv.  Søster  Jacquelyn  Shoto,  som  lærte 
hvad  familien  betyder,  da  hun  kom  i  kirken.  Hattie  og  Victor  Soil  har  opdaget  at  evangeliet  hjælper  dem 
til  at  sætte  større  pris  på  deres  medmennesker. 


man  hører  alle  andre  steder.  En  privat- 
sygeplejerske, Jacquelyn  Shoto,  be- 
skriver hvordan  hun  mødte  kirken. 
Hun  havde  læst  lidt  om  sidste  dages 
helliges  måde  at  leve  på,  men  vidste  ik- 
ke hvordan  hun  skulle  komme  i  kontakt 
med  kirken.  En  dag  gik  tre  søstre  sam- 
men ud  for  at  banke  på  døre.  Da  de  kom 
til  hendes  dør  var  hun  først  parat  til  at  si- 
ge at  hun  ikke  havde  tid.  Men  da  de  sag- 
de at  de  kom  fra  Jesu  Kristi  Kirke  af  Sid- 
ste Dages  Hellige  blev  hun  så  glad  at 
hun  nærmest  hev  dem  indenfor. 

„Jeg  ville  gerne  vide  noget  mere  om 
hvordan  jeg  kunne  tjene  Gud,"  siger 
søster  Shoto.  „Kirken  har  lært  mig 
hvordan  jeg  kan  yde  sådanne  tjenester. 
I  evangeliet  lærer  vi  at  vi  skal  passe  på 
hinanden  og  være  barmhjertige  mod  al- 
le. For  nylig  opdagede  vi  at  min  mand 
havde  kræft.  Det  har  været  en  streng  tid 
med  dybe  bekymringer.  Jeg  har  fået  en 


vis  fred  ved  at  spørge  mig  selv: ,  Ville  jeg 
have  været  lige  så  stærk  hvis  jeg  ikke  var 
sidste  dages  hellig?' 

Gennem  kirken  har  jeg  for  alvor  lært 
hvad  familien  betyder.  Jeg  er  taknem- 
melig for  den  støtte  jeg  får  fra  mine  sø- 
skende i  wardet.  Ingen  har  for  travlt  til 
at  lytte,  til  at  vise  omsorg,  til  at  bede 
sammen  med  dig.  Det  er  som  at  komme 
hjem.  Jeg  har  aldrig  følte  mig  så  godt  til- 
pas i  nogen  kirke  før.  Jeg  ved  at  det  er 
Guds  sande  kirke." 

Susan  Walker  er  vokset  op  i  Selma  i 
Alabama,  og  flyttede  til  Chicago  i  1950 
for  at  studere  klavermusik.  Derpå  gifte- 
de hun  sig  og  bosatte  sig  i  byen.  Trods 
beskedne  midler  og  personlige  tragedi- 
er -  hun  har  blandt  andet  mistet  to  små 
piger  som  spæde  -  har  søster  Walker  al- 
tid levet  sit  liv  i  gavmild  tjeneste  for  an- 
dre. Hun  har  i  20  år  forsørget  og  passet 
en  retarderet  dreng  -  lært  ham  at  læse, 


trods  det  at  han  er  blind  og  evnesvag. 
Nu  er  hun  enke  og  hjælper  sin  egen  søn 
med  at  opdrage  hans  tre  børn. 

Søster  Walker  fik  kontakt  med  kirken 
for  lang  tid  siden,  da  hun  fandt  en  bog 
om  de  sidste  dages  hellige  i  sin  fars  bog- 
reol. Hun  blev  betaget  af  billederne  af 
pionererne.  En  dag  kom  to  missionærer 
til  hendes  dør.  „Da  jeg  hørte  at  de  var 
mormoner,  bød  jeg  dem  indenfor  med 
det  samme,"  siger  søster  Walker.  „Jeg 
elskede  den  måde  disse  unge  menne- 
sker bad  på.  Jeg  havde  aldrig  før  hørt 
unge  mennesker  bede  sådan.  Og  tan- 
ken om  nutids  profeter  tiltalte  mig  meg- 
et. Jeg  har  følt  mig  som  et  nyt  menne- 
ske, lige  siden  jeg  tilsluttede  mig  denne 
kirke." 

Wardets  pedel,  Lester  Jefferson,  er 
andenrådgiver  i  ældsternes  kvorums- 
præsidentskab,  og  han  bød  missionæ- 
rerne velkommen  ved  sin  dør  i  oktober 

1982.  „Jeg  blev  imponeret  af  missionæ- 
rerne. De  viste  ægte  kærlighed  til  mig, 
lige  fra  det  øjeblik  vi  mødtes.  De  viste 
også  stor  kærlighed  til  vor  himmelske 
Fader."  Lester  blev  døbt  i  december 
1982.  Lektierne  om  frelsesplanen  og 
princippet  om  dåb  for  de  døde  tiltalte 
ham  især,  og  siden  har  han  fået  sin  egen 
tempelbegavelse  og  gjort  arbejde  for  no- 
get af  sin  familie. 

„Jeg  er  meget  taknemmelig  for  den 
selvtillid  som  jeg  får  gennem  evangeli- 
et," siger  bror  Jefferson.  „Noget  andet 
jeg  sætter  pris  på  er  den  meget  betyd- 
ningsfulde måde  som  kirkens  medlem- 
mer kvalificerer  sig  til  deres  medlem- 
skab på  -  ingen  spiritus,  ingen  tobak  og 
løftet  om  at  betale  tiende." 

Sundhedsmyndighedernes  admini- 
strator og  hjælpeforeningens  præsi- 
dentinde,  Cathy  Stokes,  er  også  sort  og 
omvendt  til  kirken.  Hun  taler  også  om 
„forbudene  og  løftet" .  „En  af  grundene 
til  at  kirken  tiltrækker  de  sorte  er  den 
store  forbindelse  mellem  det  de  siger  og 
det  de  gør.  Når  vi  ser  kirken  i  funktion 
siger  vi:  ,Her  er  noget  som  virker  som 
man  taler  om  det. '  Jeg  tror  at  kirkens  op- 
rigtighed er  animerende.  Det  forventes 
at  vi  vil  betale  tiende,  efterleve  kysk- 
hedsloven  og  være  vores  ægtefælle  tro, 
og  holde  visdomsordet.  Der  er  ingen 
falsk  facade." 

„Det  er  også  passende,"  fortsætter 
søster  Stokes,  „at  denne  kirke,  i  kraft  af 
sin  amerikanske  historie,  byder  alle  vel- 
kommen. Det  er  vigtigt  at  Ile  kirkens 
medlemmer  lærer  at  leve  og  arbejde  og 
tilbede  Gud  sammen." 

Selv  om  det  meste  af  wardet  består  af 
kvarterer  med  rolige  beboelsesområ- 
der, så  er  der  også  visse  områder  med 
stor  l<riminalitet.  Med  hensyn  til  dette 
ligner  området  de  fleste  andre  storbyer  i 
verden.  „Kriminalitet,  gangstere,  drik- 
keri og  narkotikamisbrug,  arbejdsløs- 
hed, analfabetisme,  enlige  mødre,  dis- 
kriminering -  vi  har  alle  samfundsprob- 
lemerne  i  wardet,  enten  direkte  eller 
indirekte,"  siger  bror  Mayhew. 


Hattie  og  Victor  Soil  har  med  disse 
problemer  at  gøre  dagligt  indenfor  de- 
res arbejde.  Bror  Soil,  som  for  tiden  er 
førsterådgiver  i  Hyde  Parks  Wards  bi- 
skopråd, er  inspektør  ved  en  af  byens 
offentlige  skoler.  Søster  Soil  er  rådgiver 
for  de  18-20-årige  studerende  på  college 
-  studenter  der  kommer  fra  dårlige  kår. 
„Kirken  har  lært  mig  at  sætte  pris  på 
mennesker  fra  alle  samfundslag,  racer 
og  kulturer,"  siger  søster  Soil.  „Jeg  har 
opdaget  at  vi  har  mange  ting  til  fælles  og 
at  vi  kan  lære  af  hinanden.  Evangeliet 
lærer  mig  barmhjertighed.  Det  har  givet 
mig  et  formål  med  mit  liv." 

Biskop  Thomas  Rugh,  som  studerer 
kunsthistorie  ved  University  of  Chicago 
og  er  regnskabsfører  for  en  pensions- 
kasse, siger:  „Vore  medlemmer  er  hen- 
givne, hårdtarbejdende  og  viser  borger- 
sind. Nogle  begrænses  på  grund  af  fat- 
tigdom og  arbejdsløshed.  Vi  har  vores 
måde  at  hjælpe  folk  i  sådanne  vanske- 
ligheder. Vi  har  arbejdsspecialister, 
hjemkundskabsmøder  og  tjenestepro- 
jekter i  wardet,  men  alt  dette  skal  jo  til- 
passes boligområdet.  Det  er  ikke  rigtigt 
lykkedes  endnu.  Lige  nu  er  arbejdsløs- 
heden det  største  problem  i  wardet,  og 
jeg  er  ved  at  fortvivle  over  det.  Vi  har  en 
stor  fremtid  for  os  her.  Vi  ønsker  at  på- 
virke vore  medborgeres  tilværelse  her  i 
Chicago  til  gavn  for  dem,  og  at  få  ud- 
bredt det  gengivne  evangelium." 

Medlemmerne  bruger  deres  fantasi, 
når  det  gælder  om  at  drage  folk  ind  i  fæl- 
lesskabet og  integrere  de  forskellige  kul- 
turer, for  at  øge  „enheden  i  troen". 
Medlemmerne  kommer  sammen  i  ho- 
betal og  laver  mad  efter  autentisk  syd- 
landsk mønster.  De  unge  har  skrevet  og 
opført  et  stavsroadshow  om  omvendel- 
sen af  en  sort  familie.  De  kaldte  det  „En 
ny  dag  oprinder  i  Chicagos  sydlige 
kvarter" .  Til  primarys  åbningsprogram- 
mer  har  børnene  ofte  aktiviteter  og  san- 
ge der  handler  om  Guds  kærlighed  til 
alle  sine  børn. 

De  sortes  historie  giver  i  sig  selv  stof  til 
en  masse  spændende  og  opløftende  be- 


retninger, som  bidrager  til  en  fælles  for- 
pligtelse overfor  evangeliet.  Den 
11-årige  Lenora  Soil  gav  et  eksempel  på 
mod,  da  hun  til  et  nadvermøde  talte  om 
Harriet  Tubman,  en  ledende  skikkelse 
indenfor  den  bevægelse  som  var  med  til 
at  afskaffe  slaveriet  under  oprøret  før 
borgerkrigen,  i  det  område  hvor  man 
gik  ind  for  ophævelsen.  Til  en  fireside 
fortalte  Hattie  og  Victor  Soil  om  deres 
personlige  syn  på  bogerrettighedsbe- 
vægelsen  i  De  forenede  Stater  og  satte 
disse  oplevelser  i  forbindelse  med  deres 
omvendelse  til  kirken. 

Søster  Mayhew  kommenterer:  „Vi 
mødtes  som  to  forskellige  verdener,  der 
var  kommet  sammen  for  at  lære  af  hi- 
nanden. Det  er  spændende.  Det  er  aka- 
vet. Det  er  svært.  Det  er  udviklende  -  alt 
sammen  på  én  gang!" 

Spændende,  akavet,  svært,  udviklen- 
de og  forvirrende!  De  lokale  hellige  til- 
passer sig  den  stigende  tilvækst  af  om- 
vendte, og  de  mange  studenter  som 
kommer  til  i  sæsonen,  ved  at  afholde 
nadvermødet  i  to  lokaler  samtidig  -  et 
hvor  talerne  står  og  et  andet  hvor  mødet 
transmitteres  over  tv.  Der  er  opsat  højt- 
talere i  tre  andre  lokaler,  hvor  mødre 
kan  opholde  sig  med  urolige  børn.  Der 
afholdes  søndagsskoleklasser  alle  muli- 
ge steder  hvor  der  er  plads,  lige  fra  køk- 
kenet til  større  skabe. 

„I  Chicago,  hvor  der  bor  millioner  af 
mennesker,  som  aldrig  har  hørt  om  det 
gengivne  evangelium,  er  de  der  aktivt 
har  accepteret  budskabet  og  som  bor  i 
det  sydlige  kvarter,  pionerer  i  ordets  be- 
dste betydning,"  siger  den  tidligere 
stavspræsident,  Glenn  A.  Pond.  „De 
trængsler  kirkens  første  pionerer  måtte 
igennem  genoplever  vore  sorte  søsken- 
de på  en  måde.  De  har  ofte  store  tilpas- 
ningsvanskeligheder socialt  og  i  sam- 
fundet, når  de  tilslutter  sig  kirken.  Det 
kræver  stor  følelsesmæssig  og  mental 
styrke  at  holde  fast  ved  deres  tro .  De  ud- 
viser enestående  personlige  egenska- 
ber, lederevner  og  stor  næstekærlig- 
hed. Det  er  vidunderligt  at  være  her. "  □ 


f  ■■■  ■      : 


35 


ET  LILLE 
LYS  I  MØRKET 


Jack  Weyland 


Den  første  nat  familien  boede  i 
deres  nye  hus,  sov  de  på  gulvet 
i  soveposer,  fordi  flyttevognen 
endnu  ikke  var  kommet  med  deres  møb- 
ler. Næsten  morgen  på  grænsen  af  sov- 
ende og  vågen  tilstand,  kunne  Kevin  ikke 
huske  hvor  han  var,  da  han  slog  øjnene 
op.  Derfra  hvor  han  lå  på  gulvet  kunne 


han  se  det  tomme  værelse.  Væggene  blev 
til  mærkelige  trekanter  højt  over  hans 
hoved.  En  enkelt  solstribe  aftegnede 
mørke  mønstre  tværs  over  gulv  og  væg- 
ge. Små  støvkorn  dansede  i  lyset  -  som 
om  der  blev  spillet  en  tavs  melodi. 

Det  var  som  en  drøm  man  kun  svagt 
husker.  Erindringen  om  at  de  havde  for- 


ladt deres  hjem  sivede  ind  i  Kevins  tanker 
-  de  sidste  forlegne  ord  han  vekslede 
med  sine  venner  i  præsternes  kvorum, 
som  alle  tænkte  på  den  nære  forbindelse 
de  havde  udviklet  til  hinanden  gennem 
årene,  på  lejrture,  under  sportskampe  og 
til  præstedømme  aktiviteter.  De  var  for 
generte  til  at  give  udtryk  for  deres  følelser 

i  ord,  så  de  nøjedes  med  at  affyre  nogle 
små  vittigheder,  for  til  sidst  at  give  et  has- 
tigt, klodset  håndtryk.  Så  kørte  de  af  sted 
i  bilen.  Kevins  far  lod  Kevin  køre  noget  af 
vejen  på  den  firsporede  motorvej,  som 
løb  tværs  gennem  sletterne  til  Illinois. 

Kevin  satte  hylsteret  til  sin  sovepose  op 
til  ansigt,  og  indåndede  en  herlig  duft  af 
lejrbål  fra  bjergene  der  lå  80  km  fra  det 
gamle  sted,  hvor  de  boede.  Han  spekule- 
rede på  om  hans  ven  derhjemme,  Jed, 
var  taget  på  lejrturen  i  aftes. 

Kevin  tænkte  på  den  første  gang  han  så 
Jed.  Da  var  han  kun  9  år.  Han  var  ny  og  li- 
ge flyttet  ind  i  nabolaget  med  sin  familie. 
Han  kom  tværs  over  gaden  og  stillede  sig 
op  for  at  se  Kevin  øve  sig  i  at  hæve  sig  op 
i  armene  i  et  træ  i  forhaven. 

„Hvor  mange  kan  du  nå?"  spurgte  Jed. 

„Tyve,"  svarede  Kevin. 

„Det  er  ikke  ret  mange.  Jeg  kan  nå  tre- 
dive." 

Inden  dagen  var  gået  kunne  de  begge 
hæve  sig  40  gange  efter  hinanden  op  i  ar- 
mene. 

I  årenes  løb  havde  de  hjulpet  hinanden 
fremad,  ved  gensidige  udfordringer,  den 
ene  efter  den  anden.  De  var  begge  færdi- 
ge og  fik  deres  Eagle  spejderbelønning 
på  samme  tid.  Derefter  fortsatte  de  med 
at  lære  nye  færdigheder  -  stå  på  ski,  spil- 
le guitar,  konkurrenceløb,  baseball,  fi- 
skeri med  flue,  og  lige  før  Kevin  rejste  og- 
så bjergbestigning. 

Om  sommeren  kørte  Jed  og  Kevin 
mangen  en  fredag  eftermiddag  op  i  bjer- 
gene og  camperede  -  så  løb  de  ture,  fiske- 
de eller  klatrede  i  de  stejle  granitbjerge 
som  lå  i  nærheden  af  det  sted  hvor  de 
camperede.  Lørdag  aften  pakkede  de 
sammen  igen  og  bevægede  sig  hjemad, 
så  de  kunne  passe  deres  præste- 
dømmepligter om  søndagen.  Hvis  jeg 
ikke  havde  haft  Jed  havde  jeg  aldrig  fået 
min  Eagle  spejderbelønning  eller  gjort 
noget  af  alt  det,  tænkte  Kevin,  idet  han 
kravlede  ud  af  sin  sovepose  for  at  få  fat  i 
sin  kuffert.  Han  fandt  sin  varme  træ- 
ningsdragt frem,  nogle  sokker  og  gum- 
misko, og  tog  det  hele  på.  Så  gik  han  lige 
så  stille  gennem  huset  og  passede  på  at 
han  ikke  vækkede  sine  forældre  og  to 
yngre  brødre.  Han  satte  sig  ud  på  trap- 
pen foran  hoveddøren  og  så  for  første 
gang  omgivelserne  i  dagslys.  Et  øjeblik 
efter  blev  han  klar  over  hvad  det  var  der 


bekymrede  ham.  Af  alle  de  hundredvis 
af  huse  der  lå  på  denne  vej  i  omegnskom- 
munen var  der  kun  fire  slags  etplanshu- 
se. Hvert  femte  hus  var  nøjagtigt  mage  til 
det  han  og  hans  familie  skulle  bo  i. 

Kevin  løb  en  tur  ned  ad  vejen  et  par  si- 
degader henne,  og  nåede  til  sidst  en  bou- 
levard. Den  fortsatte  han  ad,  forbi  nogle 
små  forretninger,  nogle  benzintanke, 
hvoraf  nogle  havde  åbent  for  dem  der  vil- 
le handle  om  lørdagen.  Luftens  høje  fug- 
tighedsgrad lå  som  et  vådt  tæppe  om 
hans  arme  og  ansigt,  og  fik  ham  til  at 
svede. 

Den  store  skolebygning  med  gymnasi- 
et lå  lige  foran  ham  på  boulevarden,  et 
par  veje  fra  ham,  og  han  løb  lige  hen 
imod  den.  Hans  far  havde  peget  på  den 
da  de  kørte  forbi  aftenen  før. 

„Det  er  her  du  skal  gå  i  skole."  Kevin 
huskede  tydeligt  sin  fars  stemme  aftenen 
før,  nu  da  han  gik  rundt  om  bygningen. 
Det  virkede  ikke  som  om  hans  far  forstod 
hvor  svært  det  var  for  ham  at  flytte.  „Jeg 
ved  du  synes  at  du  nu  skal  undvære  det 
hele,"  havde  hans  far  sagt.  „Men  du  får 
nye  venner  i  Illinois." 

Til  sidst  løb  Kevin  hen  til  stien  der  løb 
ovalt  rundt  omkring  fodboldbanen. 

Han  havde  løbet  lidt  over  to  kilometer 
da  hun  dukkede  op.  Han  kunne  høre  no- 
gen nærme  sig  og  han  så  hende  løbe  forbi 
i  en  rød  træningsdragt,  og  en  vippende 
hestehale  forsvandt  lidt  efter  lidt.  Han  så 
på  uret  for  at  sikre  sig  at  han  kunne  holde 
tempoet  de  seks  kilometer. 

En  halv  omgang  senere  standsede  hun 
op  og  begyndte  at  gå.  Han  indhentede 
hende  og  løb  forbi. 

Et  øjeblik  efter  løb  hun  igen  forbi  ham 
for  derpå  atter  at  begynde  at  gå. 

Han  besluttede  sig  til  at  sætte  tempoet 
op.  Da  han  atter  indhentede  hende  løb 
han  meget  hurtigere.  Han  passerede 
hende  mens  hun  gik,  og  smilede  ved  sig 
selv,  overbevist  om  at  en  pige  ikke  havde 
kræfter  nok  til  at  indhente  ham. 

En  kvart  omgang  senere  løb  hun  forbi 
ham.  Han  anstrengte  sig  for  at  sætte  tem- 
poet op  -  han  ville  ikke  lade  sig  overhale 
af  en  pige.  De  løb  side  om  side  en  kvart 
omgang.  Så  løb  hun  langsomt  forbi  ham, 
sprintede  den  sidste  halve  omgang,  før 
hun  standsede  op  og  fortsatte  gående. 

Da  han  nåede  hende  standsede  han  og- 
så op  og  gik. 


„Du  løber  godt  af  en  pige,"  sagde  han. 

Det  var  tydeligt  at  hun  ikke  betragtede 
det  som  en  kompliment. 

„Nåh?"  sagde  hun  og  rystede  nogle 
hårtotter  bort  fra  ansigtet.  „Du  løber  og- 
så godt  af  en  dreng.  Langsomt,  men  sik- 
kert -  ikke?" 

Hvilken  fornærmelse.  Hun  løb  en  halv 
omgang  endnu  hurtigere,  før  hun  løb 
bort  fra  skolen. 

Næste  dag  var  det  søndag.  Før  søn- 
dagsskoleklasserne begyndte  kom  søn- 
dagsskolepræsidenten hen  til  Kevin  og 
hans  familie  for  at  hjælpe  dem  med  at  fin- 
de deres  klasselokaler.  Kevins  yngre 
brødre  fik  først  hjælp.  Så  kaldte  manden 
gennemforhallen:  „Jenny,  kom  lige!" 

Kevin  vendte  sig  og  fik  øje  på  pigen  fra 
sportspladsen.  De  blev  præsenteret  for 
hinanden,  og  hun  blev  bedt  om  at  vise 
ham  hvor  hans  klasse  var.  „Så  bliver  I 
næsten  dobbelt  så  mange  i  din  klasse,  ik- 
ke?" sagde  Kevin  for  sjov,  da  hun  viste 
ham  vej. 

Hun  vendte  sig  om  og  smilede.  „Und- 
skyld at  jeg  var  så  rapmundet  i  går.  Jeg 
havde  anstrengt  mig  så  meget  med  at  lø- 
be og  jeg  tror  ikke  jeg  kan  tåle  at  man  la- 
ver grin  med  det." 

I  klassen  var  der  den  dag  Jenny,  Kevin 
og  en  dreng  som  var  på  besøg  fra  et  andet 
ward.  Kevin  syntes  at  læreren,  søster 
Mattson,  så  ud  til  at  være  mindst  60  år. 
Hun  havde  kun  været  medlem  af  kirken 
i  et  halvt  år  og  hørte  ikke  så  godt.  Hun  læ- 
ste en  hel  del  af  lektien  op  fra  lektiehæf- 
tet. Kevin  sammenlignede  hende  mod- 
villigt med  sin  lærer  i  sit  gamle  ward. 
Han  var  altid  så  velforberedt  og  han  hav- 
de ikke  engang  lektiehæftet  med  i  klas- 
sen. Hvad  kan  hun  lære  mig,  tænkte 
han,  mens  han  lod  sig  falde  forover  i  sto- 
len, så  han  kunne  se  ned  i  gulvet  og  tæn- 
ke på  sine  venner  derhjemme. 

Mandag  morgen  meldte  Kevin  sig  på 
skolens  kontor  og  blev  indskrevet  til  un- 
dervisningen. Han  forlod  kontoret  da 
eleverne  skiftede  klasselokaler.  Den  en- 
deløse hall  var  levende  af  mennesker  der 
bumpede  afsted  og  gradvist  blev  sluset 
ind  i  de  forskellige  lokaler. 

Skoleåret  var  lige  begyndt,  det  var  først 
den  anden  uge  efter  ferien,  så  det  var  nok 
derfor  at  hans  lærere  ikke  lagde  særlig 
mærke  til  ham.  Han  sad  som  en  ukendt  i 
de  to  første  timer.  Da  klokken  ringede 

samledes  gamle  venner,  de  ignorede 
Kevin  og  overlod  ham  helt  til  sig  selv. 

Klokken  11  skulle  de  have  sociologi. 
Det  varede  længe  før  Kevin  fandt  klasse- 
lokalet, så  da  han  kom  var  lokalet  allere- 
de næsten  fyldt.  Han  fandt  et  tomt  bord 
og  satte  sig. 

Til  venstre  for  ham  sad  en  dreng  og  så 
i  „  Mens  Magazine  " .  Han  vendte  bladene 
langsomt  side  for  side,  mens  det  lå  på 
bordet,  så  grinede  han  og  kom  med  et 
hav  af  sjofle  bemærkninger  til  sin  ven, 
som  sad  foran. 

Kevin  kiggede  til  siden  for  ikke  at  se  det 
vulgære  billede  som  lå  åbenlyst  på  bor- 
det ved  siden  af  ham.  Det  vendte  sig  i 
ham.  Han  bed  tænderne  sammen  og 
tænkte  ironisk  at  hans  far  lige  skulle  være 
her  og  se  nogle  af  dem  han  skulle  gøre  sig 
til  ven  med  i  sin  nye  skole. 

„Hej,  er  du  ny  her  på  skolen?" 

Kevin  vendte  sig  og  så  drengen  lige  ind 
i  ansigtet.  Han  sad  med  det  sammenrul- 
lede blad  i  den  ene  hånd.  Kevin  nikkede 
og  sagde:  „Ja,  vi  er  lige  flyttet  hertil." 

„Den  er  mægtig.  De  kalder  mig  Fit- 
zie,"  sagde  han  og  smilede  bredt. 

„Har  du  fået  set  det  her  nummer? 
Værsgo'  kig  bare."  Han  smed  ugebladet 
foran  Kevin. 

Tankerne  fo'r  gennem  Kevins  hoved. 
Hans  indre  forsvarsmekanisme  talte  bå- 
de for  og  imod  at  han  skulle  lukke  bladet 
op  -  det  sidste  for  ikke  at  fornærme  det 
eneste  menneske  der  havde  gjort  forsøg 
på  at  være  venlig  overfor  ham. 

„Kom  nu,  skynd  dig  lidt, "  sagde  dren- 
gen utålmodigt.  „Timen  begynder  om  et 
øjeblik.  Du  vil  da  gerne  se  i  det,  ikke?" 

Kevin  tav  i  en  evighed,  syntes  han  selv. 
Så  rakte  han  bladet  tilbage  med  et  smil. 
„Senere.  Der  er  ikke  tid  nu." 

Lige  straks  syntes  han  at  det  var  en 
sejr.  Han  kiggede  trods  alt  ikke  i  bladet. 
Men  han  var  plaget  af  en  gnavende  usik- 
kerhed. 

Timen  begyndte  med  at  hr  Martin  råbte 
at  alle  skulle  sætte  sig  stille  ned.  Hr.  Mar- 
tin havde  en  stemme  og  et  ansigt  som  en 
filmgangster,  men  på  trods  af  dette  eller 
måske  netop  derfor  havde  han  styr  over 
klassen  og  fangede  deres  interesse. 

„I  dag,"  sagde  han  og  lænede  sig  frem 
over  katederet,  „skal  vi  tale  om,  på  hvil- 
ken etisk  baggrund  I  træffer  jeres  beslut- 
ninger eller  hvorfor  I  gør  som  I  gør.  Fitzie 


Den  ukendte  løber  indhentede  ham  igen. 

Han  løb  hurtigere  til,  han  havde  ikke  lyst  til  at  lade 

hende  passere.  Men  hun  løb  lige  så  stille  fra  ham  og  sprintede 

den  sidste  halve  omgang. 


du  plejer  gerne  at  have  noget  interessant 
at  sige.  Hvorfor  gør  du  nogle  ting,  men 
ikke  andre?" 

Fitzie  strakte  sine  fødder  fremefter  på 
gangen  og  forsøgte  at  se  mere  afslappet 
ud  end  han  var.  „Det  ved  jeg  ikke.  Jeg  er 
ikke  filosof.  Jeg  gør  bare  tingene." 

„Men  hvordan  træffer  du  beslutnin- 
ger?" 

„Joh,"  sagde  han  med  en  skælmsk  lat- 
ter, „hvis  det  ser  sjovt  ud,  så  gør  jeg  det. " 
Mange  i  klassen  gav  højlydt  udtryk  for 
deres  tilslutning. 

„Kim,  på  hvilken  baggrund  træffer  du 
dine  beslutninger?"  spurgte  hr.  Martin. 

Kim  sad  tre  borde  foran  Kevin.  Han  var 
betaget  af  hende.  Hendes  høje  kindben 
fik  hende  til  at  se  ud  som  om  hun  var  mo- 
deleret af  en  billedhugger.  Hun  tog  ham 
i  at  stirre  på  hende  og  sendte  ham  et  hur- 
tigt smil. 

„Jeg  tror  at  det  er  vigtigt  at  være  oprig- 
tig," svarede  hun.  „Vi  lever  i  et  frit  sam- 
fund, ikke?  Alle  de  gamle  forhindringer 
er  væk.  Vi  har  lov  til  gøre  som  vi  har  lyst, 
så  længe  det  ikke  skader  andre.  Så  det 
eneste  vi  skal  gøre  er  at  være  ærlige  i  vore 
følelser  og  meninger." 

I  samtalens  løb  kom  de  ind  på  drenge 


og  piger  der  går  sammen.  Kim  rakte  hån- 
den op  og  hr.  Martin  bad  hende  svare. 

„Hvis  en  pige  går  ud  med  en  dreng," 
sagde  hun,  mens  hun  prikkede  nervøst 
med  sin  kuglepen  på  bordet,  „og  hun 
virkelig  synes  om  ham,  og  hvis  han  er  op- 
rigtigt interesseret  i  hende  på  det  tid- 
spunkt, så  synes  jeg  at  det  er  helt  i  orden 
at  de  benytter  sig  af  deres  frihed.  Jeg  me- 
ner, hvad  er  der  ved  at  have  frihed,  hvis 
man  ikke  benytter  sig  af  den?" 

Hr.  Martin  gik  bevidst  gennem  hele  lo- 
kalet hen  imod  Kim.  „Du  siger,  hvis  han 
er  oprigtig  på  det  tidspunkt.  Hvad  så  når 
han  ikke  længere  er  interesseret  i  hen- 
de?" 

Kevin  sad  tæt  nok  på  hende  til  tydeligt 
at  kunne  se  hendes  øjne  i  det  øjeblik  -  det 
var  som  om  hr .  Martin  havde  ramt  et  ømt 
punkt.  Hun  kæmpede  for  at  fatte  sig, 
men  kun  et  øjeblik.  Der  var  ikke  mange  i 
klassen  der  bemærkede  hendes  usikker- 
hed. „Nå  ja,  naturligvis,  folk  forandrer 
sig .  .  .  og  vokser  fra  hinanden.  Men  hvis 
de  blot  kan  forsøge  at  være  oprigtige  i  de- 
res følelser,"  hun  trak  på  det,  „mens  de 
er  sammen,  det  er  måske  det  eneste  no- 
gen af  os  kan  håbe  på." 

Under  samtalen  blev  Kevin  pludselig 


klar  over  at  han  sad  og  ventede  på  at  en 
eller  anden  ville  rejse  sig  og  gå  imod  den 
tanke  der  var  kommet  frem,  om  at  man 
skal  gøre  alt  det  man  synes  ser  sjovt  ud  - 
ventede  på  at  en  eller  anden  ville  sige  at 
frihed  kræver  ansvar.  I  hans  klasse  der- 
hjemme i  den  gamle  skole  var  de  samme 
begrundelser  kommet  frem  for  frit  at 
kunne  „elske",  men  der  var  altid  nogle  af 
hans  venner  der  havde  forsvaret  evange- 
liets standarder. 

I  slutningen  af  timen  indså  han  at  den 
han  ventede  på  ikke  var  der  mere.  Men 
det  blev  endnu  værre  for  ham,  da  det  gik 
op  for  ham  at  det  ikke  var  ham  der  var 
den  ene. 

Efter  timen  gik  Kevin  op  og  præsente- 
rede sig  for  hr .  Martin,  som  gav  ham  nog- 
le opgaver.  Da  han  vendte  sig  for  at  gå, 
stod  Kim  og  ventede  på  ham. 

„Du  er  ny,  ikke?  Skal  jeg  vise  dig  hvor- 
dan man  slipper  levende  ned  til  cafeteri- 
et?" 

De  masede  sig  vej  gennem  rækken  og 
spiste  for  sig  selv  ved  enden  af  et  bord  i  et 
hjørne.  Mens  de  spiste  kom  de  andre 
drenge  hen  for  at  tale  med  Kim.  Idet  de 
forlod  cafeteriet  fortalte  hun  ham:  „Jeg 
kommer  ikke  sammen  med  nogen  for  ti- 
den .  .  .  hvis  det  er  det  du  tænker  på." 

De  fulgtes  ad  ud  til  parkeringspladsen 
bag  skolen.  Den  var  fyldt  med  elever  der 
hængte  på  bilerne  eller  stod  rundt  om- 
kring og  snakkede. 

„Du  kan  få  hvad  som  helst  her  på  par- 
keringspladsen, hvis  du  har  brug  for 
det,"  sagde  hun  til  ham. 

Han  så  forvirret  på  hende. 

„Du  ved  -  øl,  hash  -  ja  hvad  som  helst 
du  vil." 

„Nåh,"  sagde  han,  og  kiggede  grundi- 
gere på  bilerne  der  var  fyldt  med  elever. 

„Jeg  er  stort  set  holdt  op.  Nu  er  det  kun 
ved  særlige  lejligheder.  Hvad  med  dig?" 

„Jeg  har  aldrig  prøvet." 

„Aldrig?  Hvorfor  ikke?" 

„Det  ved  jeg  ikke, "  svarede  han  forsig- 
tigt, og  følte  igen  at  hans  mave  snørede 
sig  sammen. 

„Du  skulle  tage  og  prøve,"  sagde  hun 
og  tog  hans  arm,  „bare  for  at  se  hvordan 
det  er.  Det  er  sjovt.  Engang,  når  mine  for- 
ældre ikke  er  hjemme,  skal  jeg  lade  dig 
det  vide.  Måske  kunne  vi  få  et  par  styk- 
ker mere  med,  og  lave  en  fest." 

Da  Kevin  nærmede  sig  deres  hus  efter 


skoletid,  kunne  han  se  på  de  tomme  kas- 
ser ved  siden  af  døren  at  flyttevognen  var 
kommet.  Han  gik  lige  gennem  døren, 
forbi  adskillige  kasser  i  gangen  og  sagde 
hej  til  sin  mor  og  spurgte  om  han  kunne 
hvile  sig  et  par  minutter  før  han  hjalp 
hende  med  at  pakke  ud. 

Da  han  havde  flyttet  et  par  kasser  væk 
fra  gulvet  i  sit  værelse  faldt  han  omkuld 
på  sin  sovepose.  Derved  faldt  sovepose- 
hylsteret over  hans  ansigt,  så  han  kunne 
mærke  duften  fra  den  sidste  campingtur 
i  bjergene  sammen  med  Jed.  De  havde  fi- 
sket om  dagen.  Der  var  endnu  sne  som 
rutchede  ned  ad  bjergsiden,  så  når  de 
havde  fanget  fiskene  kunne  de  smide 
dem  et  par  meter  op  i  sneen,  for  at  de 
kunne  holde  sig  friske.  Han  kunne  huske 
at  han  talte  med  Jed  om  at  gå  med  piger. 
Men  de  piger  var  anderledes,  tænkte 
han.  Det  var  bare  underforstået  at  de  ef- 
terlevede evangeliets  standarder. 

Et  par  minutter  efter  tvang  han  sig  til  at 
stå  op,  og  gik  ud  for  at  hjælpe  sin  mor. 

Klokken  18  snublede  familien  over  kas- 
ser for  at  samles  omkring  køkkenbordet. 
De  fik  peanutbutter  og  marmelade  mad- 
der og  mælk  til  aften. 

„Hvordan  gik  det  i  skolen  idag?" 
spurgte  Kevins  mor.  Hans  to  små  brødre 
sloges  om  at  fortælle  hvad  de  havde  ople- 
vet i  deres  skole. 

„Kevin,  kunne  du  finde  rundt  i  dag?" 
spurgte  hans  far. 

„Joh,"  sagde  Kevin,  uden  at  vide  hvad 
han  skulle  sige. 

„Nu,  i  aften,"  sagde  hans  mor,  „er  det 
nødvendigt  at  alle  er  med  til  at  pakke  ud. 
Lad  os  se  at  komme  i  gang,  så  vi  kan  få 
det  overstået." 

Kevin  blev  bedt  om  at  pakke  kassen  ud 
med  bøger,  og  sætte  dem  i  deres  nye  bog- 
reol. For  at  lette  arbejdet  lukkede  han  op 
for  transistorradioen.  Mens  han  arbejde- 
de opdagede  han  at  han  ikke  netop  lytte- 
de til  musikken,  men  til  sangteksterne. 
Der  var  en  af  sangene  som  betog  ham. 
Det  var  en  pige  der  sang.  Da  hun  havde 
sunget  noget  af  sangen  blev  han  klar  over 
at  han  forestillede  sig  at  det  var  Kim  der 
sang  den  for  ham.  Det  var  en  sød  melodi, 
melodien  var  iørefaldende,  en  dygtig  gu- 
itarist spillede  i  baggrunden,  men  tek- 
sten var  forkert  -  den  var  i  det  mindste 
forkert  i  sammenligning  med  hvad  han 
havde  lært  i  kirken. 


Det  var  som  om  den  kamp  han  kæmpe- 
de inde  i  sig  selv  blev  gloende.  Til  sidst 
gik  han  hen  og  slukkede  for  radioen. 

Den  anden  uge  i  skolen  besluttede  Ke- 
vin sig  til  at  forsøge  at  komme  med  på  det 
hold  der  skulle  løbe  konkurrenceløb, 
dels  fordi  han  havde  været  med  på  løber- 
holdet hjemme  i  sin  gamle  skole  og  dels 
fordi  Fitzie  skulle  udruste  holdet  og  over- 
talte ham  til  det. 

Efter  Kevins  første  træningsøvelse  sag- 
de træneren  at  han  var  velkommen  på 
holdet.  Han  tog  et  brusebad  og  klædte 
sig  på.  Fitzie  stod  med  en  pose  træning- 
suniformer  som  skulle  til  vask  og  talte 
med  de  andre  på  holdet. 

„Nu  skal  I  høre  en  historie  jeg  hørte 
forleden, "  begyndte  Fitzie.  Kevin  tog  sin 
hårbørste  og  trak  sig  tilbage  til  det  sted 
hvor  spejlet  hang,  for  at  slippe  for  at  høre 
vittigheden.  Da  pointen  kom  lo  de  andre 
anerkendende. 

Kevin  børstede  sit  hår  og  gik  tilbage  til 
sit  skab.  De  andre  var  gået  og  Fitzie  var 
ved  at  gøre  sit  arbejde  færdigt. 

„Hej,  hørte  du  den  historie  jeg  fortalte 
for  et  øjeblik  siden?  Du  dør  af  grin.  Nu 
skal  du  høre  -  det  var  denne  her  fyr ... " 

Kevin  stod  lige  så  stille  og  hørte  på  hi- 
storien, og  nu  forstyrrede  kampen  inde- 
ni ham  igen.  Han  håbede  på  at  den  snart 
var  forbi,  og  at  den  ikke  var  for  uartig,  og 
at  han  kunne  slette  den  ud  af  sine  tanker 
igen. 

Fitzie  var  færdig  med  historien.  „Hvad 
mener  du  så  -  den  var  skæg  ikke?  Det  var 
da  en  sød  lille  historie,  ikke?  Kim  fortalte 
mig  den  forleden.  Nå,  vi  må  hellere  se  at 
komme  af  sted." 

Kevin  satte  sig  på  bænken  foran  sit 
skab  og  stirrede  paralyseret  ned  i  gulvet 
meget  længe .  Det  var  som  han  havde  tabt 
slaget  med  sine  tanker. 

Pludselig  rejste  han  sig  og  tog  sin  træ- 
ningsuniform  og  skoene  på. 

Træner  Schmidt  kom  ud  fra  sit  kontor 
og  skulle  til  at  gå  hjem,  netop  som  Kevin 
var  på  vej  ud  til  banen.  „Er  du  her  sta- 
dig?" 

„Jeg  løber  en  tur  til,"  sagde  Kevin  vel- 
overvejet. 

„Er  otte  kilometer  om  dagen  ikke 
nok?" 

„Er  det  i  orden?  Kan  jeg  komme  ind  her 
når  jeg  er  færdig?" 

„Jo  da,"  sagde  træneren  og  gik  hen 

imod  døren.  „Her  er  åbent  til  21." 

Ude  på  banen  tvang  Kevin  sig  til  at  løbe 
i  et  hurtigere  tempo,  i  håb  om  at  kunne 
svede  alle  de  dårlige  tanker  ud  når  han 
løb  og  blive  renset  totalt  fra  dem. 

Efter  tre  omgange  kom  Jenny  løbende 
hen  ved  siden  af  ham  i  hans  tempo. 

„Hvad  laver  du  her?"  spurgte  han 
mens  de  løb  side  om  side. 

„Jeg  løber  altid  efter  skoletid.  Tror  du 
at  du  kan  klare  mig  i  dag?" 

De  løb  tre  kilometer,  hvorpå  Kevin 
stoppede. 

„Jeg  troede  at  du  måske  var  træt.  Det 
var  derfor  jeg  stoppede,"  forklarede  han 
da  de  gik  banen  rundt. 

„Mig,  træt?"  smilede  hun  drillende;  „i 
det  langsomme  tempo?  Du  behøver  ikke 
holde  op  for  min  skyld.  Jeg  kan  løbe  i  det- 
te tempo  i  timevis." 

„Jamen,  hvorfor  skal  du  så  ikke  være 
med  til  konkurrenceløbet?" 

„Fordi  jeg  er  sprinter,"  sagde  hun  og 
vippede  panden  op  og  ned,  „jeg  løber 
100,  200  og  400  meter.  Jeg  har  også  vun- 
det nogle  løb.  Har  du  nogen  sinde  vun- 
det et  løb?" 

„Jo,  derhjemme." 

„Nå,  men  det  er  ikke  her." 

„Jeg  finder  ud  af  det,"  sagde  han  og 
kunne  atter  fornemme  den  brændende 
modstand  i  sit  sind.  De  gik  tavse  et  øje- 
blik. Så  spurgte  han:  „Jenny,  hvordan 
har  du  overlevet  her?" 

„Hvad  mener  du?" 

„Alt  muligt.  Den  måde  alle  gør  grin 
med  de  forkerte  ting.  Alle  synes  at  være 
parate  til  at  gøre  alt,  bare  det  ser  sjovt 
ud." 

„Ikke  alle,"  sagde  Jenny.  „Du  skal  bare 
være  varsom  med  hvem  du  vælger  til 
venner.  Jeg  har  nogle  virkelig  gode  ven- 
ner som  ikke  er  sidste  dages  hellige,  men 
de  har  nogle  høje  standarder." 

„Men  alle  dem  jeg  har  mødt  optræder 
som  om  de  aldrig  har  hørt  at  der  er  noget 
der  hedder  kyskhed.  Alting  er  helt  ander- 
ledes der  hvor  jeg  kommer  fra.  Jeg  havde 
en  ven  der  -  Jed.  Han  efterlevede  altid 
standarderne,  men  han  var  også  morsom 
at  være  sammen  med.  Han  var  altid  på 
udkig  efter  nye  eventyr.  Vi  klatrede  i  gra- 
nitklipper her  i  sommer  ..." 

„Kevin,  du  kan  ikke  blive  ved  med  at 
leve  ,derhjemme'.  Nu  er  du  her  -  er  du 
ikke  klar  over  det?  Jeg  ved  ikke  hvordan 


du  havde  det  derhjemme,  men  du  tager 
helt  fejl  af  de  unge  her.  Du  skulle  møde 
nogle  af  mine  venner  i  stedet  for  at  gå 
rundt  med  Fitzie  ...  og  Kim." 

Kevin  kunne  mærke  at  han  blev  rød  i 
hovedet. 

„Hvorfor  spiser  du  din  frokost  sam- 
men med  hende?"  spurgte  Jenny. 

„Fordi  hun  er  den  eneste  som  har  gjort 
sig  virkelige  anstrengelser  for  at  blive 
min  ven,"  sagde  han  og  kunne  mærke 
hvor  ivrig  han  blev  i  stemmen. 

„Kevin,  læg  mærke  til  hende." 

„Jeg  troede  ikke  vi  måtte  dømme  no- 
gen," snuppede  han  hende  af. 

„Nå  ja,  det  må  du  undskylde.  Men  se 
her,  du  kan  argumenterer  alt  hvad  du  vil 
om  hvor  forfærdeligt  der  er  her  og  vor 
dejligt  der  var  derhjemme,  men  du  må 
hellere  se  kendsgerningerne  i  øjnene  - 
det  var  dig  der  valgte  dine  venner  der- 
hjemme, og  det  er  dig  der  vælger  dine 
venner  her.  Det  er  dit  valg.  Lad  være  med 
at  skyde  skylden  på  stedet.  Giv  den  skyl- 
den som  har  den." 

De  var  standset  op,  da  de  begyndte  at 
diskutere. 

„Du  er  jaloux,"  sagde  han. 

„Hvad  er  det  du  vil  have,  Kevin?  En 
undskyldning  for  at  engagere  dig  med 
hende,  sådan  at  dersom  du  roder  med  dit 
liv,  så  kan  du  altid  sige  at  det  var  det  dår- 
lige her  som  var  skyld  i  det.  Hvordan  vil 
du  så  undgå  at  handle  forkert?  Er  det  det 
du  vil  -  have  en  undskyldning?" 

Han  havde  mest  lyst  til  at  gå  og  lade 
hende  stå  tilbage  på  banen,  så  han  aldrig 
mere  kom  ud  for  hendes  spørgsmål.  Han 
vendte  sig  om  og  begyndte  at  gå. 

Hun  løb  hen  til  ham  og  fulgtes  med 
ham.  De  sagde  ikke  noget,  mens  de  gik 
en  hel  omgang.  Så  sagde  hun  lige  så  stil- 
le: „Kevin,  jeg  er  ikke  din  fjende.  Jeg  øn- 
sker at  være  din  ven.  Er  det  i  orden?" 

Han  svarede  ikke  lige  straks.  De  første 
ord  han  sagde  kom  svagt  og  usikkert. 
„Kim  er  den  smukkeste  pige  jeg  nogen 
sinde  har  kendt." 

„Det  ved  jeg,"  sagde  Jenny  stille. 

Derefter  løb  han  sammen  med  Jenny 
hver  dag  når  han  var  færdig  med  trænin- 
gen sammen  med  sit  hold. 

Ugen  efter,  da  de  var  færdig  med  at  lø- 
be og  spadserede  sammen,  betroede  han 
sig  atter  til  hende.  „Kim  har  inviteret  mig 
til  en  fest  hjemme  hos  sig  på  lørdag  om 


en  uge. 

„Går  du  med?"  spurgte  Jenny. 

„Jeg  ved  ikke.  Den  ene  halvdel  af  mig 
siger  ja  -  det  ville  være  sjovt.  Og  den  an- 
den halvdel  siger  at  jeg  ikke  skal  gå  med. 
Jeg  tror  at  den  del  der  er  stærkest  vil  træf- 
fe beslutningen." 

„Kevin,"  sagde  hun  og  tog  hans  arm, 
„lad  være  med  at  tage  med.  Det  vil  ikke 
være  godt  for  dig." 

„Jeg  ved  det.  Men  hvad  kan  der  ske 
ved  at  gå  med .  .  .  denne  ene  gang?"  sag- 
de han  kvalfuldt.  „Men  hvad  så  når  hun 
inviterer  mig  næste  gang?  Hvad  vil  jeg  så 
sige?  Hvornår  vil  jeg  bryde  sammen  og 
gå?  Hvor  længe  vil  det  vare  før  jeg  bliver 
nedbrudt  af  at  være  her  på  dette  sted?  Jeg 
vil  hjem  til  mine  gamle  venner  derhjem- 
me. 

„Kevin.  Har  du  bedt  for  dette  prob- 
lem? Jeg  mener  virkelig  bedt  for  dine 
problemer?" 

Han  rystede  på  hovedet  og  tilstod: 
„Jeg  har  ikke  følt  mig  værdig  til  at  bede. " 

„Så  er  det  netop  at  du  har  allermest 
brug  for  at  bede,"  sagde  hun. 

Den  nat  havde  han  en  drøm.  I  drøm- 
men var  han  ude  med  en  fiskerbåd  sam- 
men med  Jed,  således  som  han  havde 
været  det  mange  gange  den  sommer. 
Først  fiskede  han,  så  lo  han  sammen  med 
Jed  og  de  havde  det  pragtfuldt.  Så  ænd- 
redes drømmen  og  han  sad  helt  alene  i 
banden.  Båden  lækkede  og  det  eneste 
han  havde  var  et  plastikbæger.  I  begyn- 
delsen kunne  han  holde  hovedet  oven 
vande,  men  det  blev  værre  og  værre. 
Han  øsede  desperat  for  at  båden  ikke 
skulle  synke,  men  han  kunne  se  at  båden 
blev  fyldt  med  vand.  Da  han  så  op  fik  han 
øje  på  Kim  og  Fitzie,  som  stod  inde  på  ky- 
sten og  lo  ad  ham,  de  råbte  til  ham  at  han 
bare  skulle  lade  båden  synke. 

Pludselig  vågnede  han  af  drømmen. 
Han  svedte  og  hans  seng  var  i  frygtelig 
uorden.  Han  stod  op,  tændte  lyset  og  så 
på  uret.  Klokken  var  halv  et. 

Han  lagde  sig  og  forsøgte  at  falde  i  søvn 
igen,  men  søvnen  ville  ikke  indfinde  sig. 
Hans  hoved  blev  fyldt  med  alle  de  forfær- 
deligste tanker  hurtigt  efter  hinanden. 

Han  slog  sengetøjet  til  side  og  stod  op. 
Han  tog  et  par  benklæder  og  en  bluse  på 
og  gik  ud  på  trappen  foran  hoveddøren, 
og  satte  sig.  Himlen  var  skyfri  og  det  var 
helt  stjerneklart.  Han  opdagede  at  han 

Og  hvad  så?"  lød  Jeds  stemme  i  det  fjerne. 
Jeg  kan  finde  det  samme  her."  „Nej,"  sagde  Kevin. 
„Det  er  anderledes  her.  Jeg  må  se  at  komme  væk, 
ellers  ender  jeg  ligesom  dem." 


sad  og  gennemgik  nogle  af  de  stjernebil- 
leder han  havde  lært  som  spejder. 

Mens  han  sad  der  genoplevede  han  i 
tankerne  hvad  han  og  Jed  havde  været 
igennem  for  at  de  begge  kunne  blive  Eag- 
le  spej  dere .  Han  huskede  hvordan  Jed  al- 
tid gik  i  spidsen  -  førte  an. 

Pludselig  fandt  han  løsningen  på  sine 
problemer: ,  Jeg  vil  ringe  til  Jed  og  spørge 
om  jeg  kan  flytte  ind  og  bo  hos  ham!" 
Han  forestillede  sig  at  han  var  tilbage  hos 
vennerne  igen. 

Han  skyndte  sig  ind  i  familiens  stue, 
hvor  der  var  en  ekstra  telefon.  Han  dreje- 
de Jeds  nummer. 

Det  var  Jeds  mors  søvnige  stemme  han 
hørte  i  telefonen.  Han  undskyldte  at  han 
ringede  så  sent  og  spurgte  om  han  måtte 
tale  med  Jed. 

Jed  kom  til  telefonen  og  de  talte  et  øje- 
blik om  nogle  småting.  Så  spurgte  Jed: 
„Er  der  noget  galt?" 

„Jeg  vil  flytte  tilbage.  Tror  du  at  dine 
forældre  vil  lade  mig  bo  hos  jer?  Jeg  kan  få 
et  job  og  betale  dem  for  kost  og  logi.  Mine 
forældre  vil  sikkert  også  hjælpe  mig." 

„Jeg  spørger  dem  i  morgen, "  svarede 
Jed,  „hvad  er  der  galt?" 

„Jeg  kan  ikke  lide  at  være  her.  Folk  er 


helt  anderledes. "  Han  fortalte  Jed  om  de- 
res narkotika  og  den  tabte  moral,  idet  han 
beskrev  det  så  dårligt  som  han  kunne. 

Det  gjorde  ikke  særligt  indtryk  på  Jed. 
„Men  hvad  så?  Det  er  da  det  samme  her 
i  vores  skole.  Har  du  helt  glemt  det?" 

Kevin  følte  det  som  om  hans  sidste  håb 
var  ved  at  briste.  „Nej!  Det  er  anderle- 
des. Jeg  må  se  at  komme  væk  her  fra  el- 
lers ender  jeg  ligesom  dem." 

„Hvorfor  prøver  du  ikke  på  at  være  et 
godt  eksempel?"  spurgte  Jed. 

„Det  kan  jeg  ikke.  De  griner  ad  mig. 
Lad  mig  komme  tilbage." 

„Jo  -  hvis  der  ikke  er  andet  at  gøre,  så 
finder  vi  ud  af  det.  Men,  Kevin,  måske 
du  skulle  missionere  for  dem." 

„Nej,  ikke  mig.  Hvordan  skal  jeg  kun- 
ne omvende  dem?  De  har  næsten  om- 
vendt mig." 

„Hør  engang,"  fortsatte  Jed,  „lige  si- 
den vi  gik  i  underskolen  har  jeg  set  op  til 
dig  for  at  få  hjælp.  Det  var  praktisk  talt 
dig  der  trak  mig  igennem,  så  jeg  blev 
Eagle  spejder.  Det  var  altid  dig  der  gik 
foran  og  råbte  at  vi  skulle  følge  efter." 

Kevin  tabte  helt  mælet  da  han  hørte 
hvad  Jed  sagde.  „Nej,  ikke  mig.  Det  var 
dig  der  førte  an." 


„Jeg  måtte  kæmpe  hårdt  for  at  følge 
med  dig,"  blev  Jed  ved.  „Vidste  du  ikke 
det?  Du  skal  bare  finde  dig  nogle  venner 
der  vil  opløfte  dig  på  samme  måde  som  vi 
to  hjalp  hinanden." 

Kevin  så  for  sig  i  tankerne  den  over- 
fyldte hall,  når  eleverne  skiftede  klasse- 
lokale. „Hvordan  skal  jeg  finde  dem? 
Der  er  2000  elever  i  skolen!" 

„Det  ved  jeg  ikke.  Du  finder  ud  af  det. 
Det  har  du  altid  gjort  før,  når  du  stod  for- 
an en  udfordring." 

De  sagde  farvel  og  Kevin  lagde  røret. 
Han  gik  langsomt  ind  på  sit  værelse  - 
helt  opslugt  af  sine  tanker.  Så  knælede 
han  ned  ved  siden  af  sin  seng  og  begynd- 
te en  lang  bøn:  „Vor  Fader,  du  som  er  i 
Himlen,  jeg  har  et  problem  ..." 

Den  næste  aften  efter  familien  havde 
spist,  tog  han  med  Fitzie  og  nogle  af  hans 
venner  ud  for  at  spille  basketball  i  sko- 
lens sportshal.  De  spillede  i  to  timer. 

Bagefter  stod  de  alle  ude  i  garderoben. 
Kevin  havde  allerede  taget  brusebad  og 
var  ved  at  tage  sine  sko  på.  De  andre  var 
på  forskellige  stadier  i  deres  omklæd- 
ning. 

Pludselig  gik  lyset  ud. 

„Hvad  var  det  for  en  klovn,  der  gjorde 
det?"råbte  Fitzie.  „Se  at  få  det  lys  tændt 
igen!" 

„Det  var  ikke  mig  der  slukkede  lyset," 
var  der  en  som  svarede.  „Hvor  er  kon- 
takten henne?  .  .  .  Avw  -  min  tå!  ... 
kontakten  virker  ikke." 

„Der  er  intet  lys  nogen  steder  i  huset," 
sagde  en  anden. 

„Åh,  nej,"  jamrede  Fitzie,  „så  er  lyset 
gået  igen.  Er  der  nogen  af  jer  drenge  der 
har  en  lighter?" 

„Det  har  jeg,"  var  der  en  der  tilbød. 
„Den  ligger  i  min  skjortelomme,  hvis  jeg 
kan  finde  den. "  Kevin  kunne  lige  skimte 
en  skikkelse  der  fumlede  i  nærheden  af 
ham.  „Her  er  den." 

Et  lille  lysglimt  lyste  op  i  det  ellers  mør- 
ke lokale. 

„Hurra  gutter!  Jeg  er  høj  af  tændvæ- 
ske." 

Kevin  sad  på  bænken  og  så  den  ukend- 
te skikkelse  gøre  sig  klar  til  at  forlade  gar- 
deroben ved  hjælp  af  det  lille  lys. 

„Arv  mand,  jeg  havde  aldrig  troet  at 
jeg  skulle  blive  så  glad  fordi  der  var  en 
som  havde  en  billig  lighter,"  var  der  en 
som  drævende  sagde. 

„Hvad  mener  du  med  en  billig  lighter? 
Den  har  kostet  mig  2  dollars." 

„Jamen,  den  ser  da  også  ud  af  noget 
her." 

Omsider  var  alle  klar.  „Kevin,  hvad  la- 
ver du  der?  Lad  os  se  at  komme  væk  her- 
fra." 

Om  søndagen  gik  Kevin  med  Jenny  ind 
i  hendes  klasse,  mest  for  at  være  sammen 
med  hende.  Han  havde  allerede  afvist 
muligheden  for  at  deres  lærer  kunne  læ- 
re ham  noget  som  helst,  så  han  sad  og 
hængte  med  skuldrene,  så  ned  i  gulvet 
og  kæmpede  med  sine  problemer. 

Det  var  først  da  søster  Mattson  sagde 
hans  navn  at  han  så  op.  „Kevin,"  sagde 
hun  og  læste  op  fra  lektiehæftet,  „man 
kan  bedst  forstå  hvad  Frelseren  sagde, 
ved  at  undersøge  det.  Vil  du  læse  Mattæ- 
us, kapitel  5,  vers  14  til  16?" 

Jenny  lånte  ham  sin  bibel  og  hjalp  ham 
med  at  finde  skriftstestederne. 

„  I  er  verdens  ly  s; "  begyndte  Kevin  me- 
kanisk. 

„En  by,  der  ligger  på  et  bjerg,  kan  ikke 
skjules.  Man  tænder  heller  ikke  et  lys  og 
sætter  det  under  en  skæppe,  men  på  en 
lysestage;  så  skinner  det ..."  Han  stop- 
pede op  og  stirrede  på  ordene. 

„Ja,  gå  videre,"  tilskyndede  søster 
Mattson. 

„ ...  så  skinner  det  for  alle  dem,  som  er 
i  huset." 

„Kevin,  der  er  et  vers  mere,"  sagde 
Jenny  lige  så  stille. 

„Således  skal  jeres  lys  skinne  for  men- 
neskene, for  at  de  må  se  jeres  gode  ger- 
ninger og  prise  jeres  Fader,  som  er  i  Him- 
lene." 

„Ja,  og  hvad  kan  vi  så  lære  af  det?" 
spurgte  søster  Mattson. 

Kevin  sagde  ingenting.  Han  tænkte  på 
det  lille  lys  i  den  mørke  garderobe  og  de 
tågede  skikkelser  der  gik  rundt,  hver 
især  tiltrukket  af  lyset,  de  brugte  som  vej- 
viser. 

„Jenny,  ved  du  hvad  vi  kan  lære  at  dis- 
se skriftsteder?"  spurgte  søster  Mattson, 
idet  hun  ikke  troede  at  Kevin  kunne 
svare. 

„Vi  kan  lære  en  masse,"  sagde  Kevin 
stille,  mest  til  sig  selv. 

„For  det  første  skal  vi,  for  at  være  et  lys, 
efterleve  budene.  Du  må  sætte  dig  stan- 
darder. Du  kan  ikke  beslutte  dig  for  hver 
gang  nogen  beder  dig  om  at  gøre  noget 

Det  var  ikke  nemt  at  blive  klædt  på  da  lyset  gik  ud. 

Men  alle  i  garderoben  kunne  se  tilstrækkeligt 

ved  lighteren. 


forkert.  Du  må  opstille  en  liste  i  tankerne: 
Det  vil  jeg  gøre.  Det  vil  jeg  ikke  gøre.  Du 
må  finde  ud  af  hvad  dit  liv  betyder  for 
dig,  eller  om  det  betyder  noget." 

„Tak  skal  du  ha',"  sagde  søster  Matt- 
son. „Nu  skal  vi  videre  med  resten  af  lek- 
tien." 

Kevin  afbrød:  „Problemet  er  at  jeg  bliv- 
er ved  med  at  synes  at  dersom  jeg  ikke 
boede  her  ville  det  være  nemmere.  Men 
det  gør  i  virkeligheden  ikke  noget  hvor 
du  bor.  Det  der  betyder  noget  er  at  du 
sætter  dig  dine  standarder  en  gang  for  al- 
le. Hvis  du  gør  det,  kan  du  være  et  lys." 

„Ja  tak,  og  nu  må  vi  hellere  slå  op  på 
Efeserne,"  sagde  søster  Mattson. 

„I  skal  være  et  lys  for  alle  mennesker 
omkring  jer.  Ved  I  hvor  meget  en  lille 
lighter  kan  lyse  op  i  et  helt  mørkt  lokale?" 

„Nej,"  svarede  Jenny. 

„Tilstrækkeligt,  og  det  er  det  der  tæl- 
ler. Nok  til  at  enhver  i  lokalet  kan  finde 
vej  ud  af  mørket.  Og  jo  mørkere  det  er,  jo 
mere  ser  man  lyset.  Og  folk  som  har  glæ- 
de af  lyset,  vil  gå  nærmere  hen  til  det.  Det 
er  på  den  måde  jeg  finder  venner  der  vil 
hjælpe  mig  med  at  efterleve  mine  stan- 
darder! Vi  kan  samle  venner  omkring  os, 
som  vil  hjælpe  os,  og  på  den  måde  vil 


lyset  blive  endnu  klarere." 

Nu  kiggede  søster  Mattson  hen  på  dem 
begge. 

„Ved  I  hvad  jeg  nu  vil  gøre?"  brast  det 
ud  af  Kevin.  „Jeg  vil  lære  nogle  vittighe- 
der udenad  fra  min  brors  Boys  Life  magazi- 
ne.  Der  står  nogen  af  de  dummeste  vittig- 
heder i  verden.  Hver  gang  en  eller  anden 
fortæller  en  beskidt  vittighed  vil  jeg  be- 
gynde at  fortælle  ham  den  ene  dumme 
vittighed  efter  den  anden.  Jeg  vil  holde 
min  egen  fest  hjemme  hos  mig,  med  no- 
gen fra  skolen  og  nogle  missionærer.  Det 
er  en  god  og  venlig  måde  -  de  skal  vide  at 
jeger  mormon." 

„Tak,  Kevin,"  brød  søster  Mattson 
ind.  Hun  vendte  sig  derpå  om  mod  Jenny 
og  spurte  fortroligt;  „Hvad  sagde  han?" 

Jenny  lagde  sin  hånd  på  hans  arm  og 
svarede  stolt:  „Han  sagde  at  han  er  ved  at 
være  i  orden." 

„Hvor  skønt,"  sagde  søster  Mattson. 
„Nå,  vi  må  hellere  komme  videre  med 
det  sidste  af  lektien."  Hun  så  ned  i  bo- 
gen, tav  et  øjeblik,  og  lukkede  så  bogen  i. 

„Nej .  Jeg  synes  Kevins  historie  kan  læ- 
re os  det  samme.  Hvad  var  det  du  sagde 
om  lyset  i  det  mørke  lokale?" 
D 

300  VIDNESBYRD  I  HARMONI  MED  HINANDEN 


TABERNAKELKORET 


Janet  Peterson 


Hver  eneste  søndag  morgen  samles 
over  tre  hundrede  mænd  og  kvinder  i 
Tabernaklet  på  Tempelpladsen  i  Salt 
Lake  City,  for  at  synge  i  mormontabernakelkoret 
til  „Musik  og  det  talte  ord",  som  udsendes  over 
radio  og  tv.  Korets  medlemmer  kommer  fra  alle 
samfundslag  -  det  er  skolelærere,  husmødre, 
læger,  oversættere,  reklamefolk,  sekretærer  og 
programører.  Men  ét  har  de  fælles,  og  det  er  mu- 
ligheden for  at  synge  i  verdens  berømteste  kor. 

Mormontabernakelkoret  har  sin  rod  i  et  kor 
som  blev  dannet  næsten  med  det  samme  mor- 
monpionererne var  ankommet  til  Salt  Lake  da- 
len i  1847. 1  den  første  tid  sang  koret  til  møderne 
under  et  halvtag  på  tempelpladsen.  Ti  år  senere 
flyttede  koret  ind  i  et  tabernakel,  bygget  af  sol- 
tørrede mursten,  hvor  der  stod  et  pibeorgel.  Da 
det  berømte  tabernakel  var  færdigopført  på  tem- 
pelpladsen i  1867,  fik  koret  et  blivende  sted  og  en 
blivende  titel. 

Koret  har  medvirket  regelmæssigt  i  en  ugent- 
lig radioudsendelse  som  påbegyndtes  i  1929. 
Nu,  57  år  senere,  kan  det  med  rette  siges  at  det  er 
det  radioprogram  som  har  eksisteret  længst  i  ra- 
dioens historie.  Sidst  i  juni  1986,  har  man  kunnet 
høre  koret  2.967  søndage.  Hvis  der  ikke  gribes 
forstyrrende  ind  har  koret  medvirket  ved  3000 
radioudsendelser  i  februar  1987.  Lige  siden  den 
første  radioudsendelse  i  1929  har  koret  sunget  si- 
ne smukke  salmer  og  været  til  åndelig  opløftning 
for  millioner  af  mennesker  verden  over. 

Hver  eneste  uge,  og  specielt  i  turistsæsonen, 
er  tabernaklet  fyldt  med  mennesker,  der  kom- 
mer for  at  høre  og  se  koret,  men  der  er  endnu  fle- 
re tusinder  der  lytter  til  koret  i  radioen  eller  ser 
det  på  tv,  for  deres  programmer  udsendes  over 
hele  USA  og  Canada  over  amerikansk  radio  og 


Bror  Jerold  Ottley 
står  parat  til  at  dirigere 
mormon  tabernakel- 
koret til  en  general- 
konference i  Salt  Lake 
tabernaklet,  hvor  koret 
har  haft  til  huse  siden 
1867. 


andre  radiostationer  i  hele  verden,  (også  i  flere 
danske  lokalradioer,  o.a). 

Der  er  optaget  plader  af  koret,  som  også  tager 
på  turné,  og  således  kommer  deres  sang  ud  til  et 
endnu  større  publikum.  Dette  giver  også  koret 
økonomisk  støtte,  for  koret  får  ingen  penge  fra 
kirken,  men  udelukkende  gennem  pladesalg, 
entré  ved  optræden  og  sponsorer,  der  giver  de- 
res bidrag. 

Der  er  optaget  over  50  pladealbum  med  korets 
musik,  som  sælges  i  over  40  forskellige  lande. 
Fem  af  indspilningerne  har  fået  den  amerikan- 
ske guldplade,  fordi  der  er  solgt  over  500000  ek- 
semplarer af  hver.  Korets  mest  populære  plade 
er  The  Joy  of  Christmas,  med  udvalgte  julemelo- 
dier, og  den  er  der  solgt  en  million  af. 

Man  kan  ikke  alene  høre  koret  på  plade,  i  radio 
og  i  tv,  men  også  personligt.  Koret  har  rejst  rundt 
over  hele  verden.  Første  gang  i  1893,  hvor  det 
sang  ved  Columbia  udstillingen  i  Chicago,  Illi- 
nois. I  de  seneste  år  har  koret  blandt  andet  været 
i  Japan,  i  1979  og  1985,  i  Europa  i  1955,  1973  og 
1982,  og  i  Brasilien  i  1980.  Koret  har  rejst  rundt  i 
De  forenede  Stater  og  Canada,  og  det  har  sunget 
ved  indsættelsen  af  tre  af  USAs  præsidenter,  til 
de  nordamerikanske  verdensudstillinger  i  Spo- 
kane,  New  York  og  Montreal,  samt  til  forskellige 
musikfestivaller  og  ved  andre  særlige  begiven- 
heder (se  i  øvrigt  artiklen:  „500  mennesker  i  be- 
vægelse"). 

Da  koret  i  1984  sang  som  indledning  til  de 
olympiske  lege,  der  blev  transmiteret  via  satellit 
til  hele  verden,  blev  det  præsenteret  som  „vor 
nationale  skat". 

Selv  om  udsendelserne  søndag  morgen  måske 
er  det  mest  velkendte  program  koret  regelmæs- 
sigt deltager  i,  så  er  det  på  ingen  måde  deres 

eneste  ugentlige  aktivitet.  Korets  dirigent  siden 
1975,  Jerold  Ottley,  fortæller  at  folk  ofte  spørger 
ham:  „Hvad  laver  du  så  resten  af  ugen,  når 
radioudsendelsen  er  forbi?" 

Bror  Ottley  svarer:  „Søndagsudsendelsen  er 
det  eneste  de  fleste  mennesker  umiddelbart  ser, 
men  vi  afholder  koncerter  og  indspiller  plader, 
og  det  kræver  en  hel  del  planlægning  før  alt  dette 
kan  løbe  af  stabelen."  Han  bruger  sædvanligvis 
mellem  60  og  65  timer  om  ugen  på  korarbejde. 
Han  tilføjer:  „Vi  har  også  en  hel  del  public  relati- 
on arbejde,  idet  vi  arbejder  med  tv,  radio,  aviser 
og  ugeblade,  foruden  en  del  arbejde  med  men- 
nesker, det  kan  ikke  undgås  når  man  arbejder 
sammen  med  en  gruppe  på  omkring  350  med- 
lemmer. Desuden  er  vi  hele  tiden  på  jagt  efter 
nye  talenter  og  prøver  eventuelle  kormedlem- 
mer. Alt  dette  tager  tid." 

Koret  kaldes  ofte  „kirkens  bedste  missionær- 
redskab". Bror  Ottley  er  enig  i  dette,  for  han  sy- 
nes at  korets  største  opgave  er  at  være  „en  re- 
præsentant for  kirken  på  alle  fronter  -  både  i  og 
udenfor  kirken.  Vores  primære  opgave  ligger  ik- 
ke i  kirken,  men  ude  i  verden. 

Vi  er  et  af  kirkens  missionerende  led.  Selv  om 
vi  ikke  gør  et  stort  nummer  ud  af  at  missionere, 
så  er  det  ikke  desto  mindre  lidt  af  en  mission.  Vi 
tænker  ofte  på,  at  selv  om  vi  ikke  skulle  gøre  no- 
get som  helst  andet  end  neutralisere  de  negative 
følelser,  som  eksisterer  mod  kirken,  så  har  vi  dog 
udrettet  noget.  Det  er  ofte  os  der  skaber  den  at- 
mosfære, som  gør  at  et  menneske  kan  se  lidt  me- 
re lidenskabsløst  på  kirken  og  få  øje  på  sandhe- 
den." 

Korets  virkning  som  missionær  for  kirken 
kunne  bevises  under  deres  tur  til  Japan  i  august 
1985.  Korets  medlemmer  havde  forpligtet  sig  til 
at  missionere  mere  personligt,  og  de  uddelte 
over  tusind  eksemplarer  af  Mormons  Bog  på  ja- 
pansk. Desuden  uddelte  de  over  3000  pjecer  om 
koret  og  ca  3200  kort  med  trosartiklerne. 

Mindre  end  2  måneder  efter  korets  besøg,  for- 
talte områdeadmistratoren  i  Japan,  ældste  Willi- 
am H.  Bradford,  os  „at  årsagen  til  adskillige  dåb 
kunne  føres  direkte  tilbage  til  de  eksemplarer  af 
Mormons  Bog,  som  korets  medlemmer  havde 
uddelt",  bror  Ottley  fortsætter:  „Vi  får  måske 
aldrig  at  vide  hvilken  indflydelse  vor  musik,  eller 
de  personlige  kontakter  vi  havde,  kom  til  at  be- 
tyde. 

Mens  jeg  var  i  Japan  mødte  jeg  en  dame  som 
jeg  talte  med.  Hun  havde  studeret  evangeliet  i 
flere  måneder,  men  på  selveste  koncertaftenen 
traf  hun  aftale  om  at  blive  døbt.  Det  er  en  af  de 
mest  tilfredsstillende  dele  af  vort  arbejde.  Selv 
om  vi  elsker  det  som  har  med  selve  musikken  at 
gøre  og  som  er  vigtigt,  så  synes  vi  først  at  vi  har 
opfyldt  vort  formål,  når  vi  kan  røre  folks  hjerter 

og  ånd  gennem  vores  musik,  og  få  dem  til  at  føle 
som  vi  selv  gør  for  Jesu  Kristi  evangelium." 

Marilyn  Smith  blev  for  eksempel  på  rejsen  i 
1985  præsenteret  for  en  japansk  dame  som  sagde 
at  hun  kunne  takke  den  ånd  hun  følte,  da  hun 
hørte  Marilyn  synge  en  solo  under  korets  tidlige- 
re rejse  til  Japan,  for  at  hun  blev  medlem  og  ud- 
førte den  mission,  som  hun  netop  har  afsluttet. 

Korets  medlemmer  er  henrykte  over  at  de  syn- 
ger med  i  „Herrens  kor".  Duffie  Hurtado,  som 
har  sunget  i  koret  de  sidste  10  år,  husker  at  „da 
koret  havde  sunget  til  indvielsen  af  besøgscent- 
ret ved  templet  i  Washington  D.C,  fik  vi  mulig- 
hed for  at  hilse  på  præsident  Spencer  W.  Kim- 
ball,  som  tog  os  hver  især  i  hånden  og  takkede  os 
for  vor  sang.  På  det  tidspunkt  i  mit  liv  var  jeg  ved 
at  træffe  nogle  meget  alvorlige  beslutninger,  og 
på  grund  af  nogle  personlige  problemer  mente 
jeg  at  det  var  bedst  at  jeg  forlod  koret.  Idet  jeg 
rakte  præsident  Kimball  hånden,  tog  han  min 
hånd  og  sagde: , Dette  er  Herrens  kor,  og  han  øn- 
sker at  du  skal  være  med  i  det.'  Jeg  havde  ikke 
fortalt  ham  at  jeg  havde  et  problem  og  heller  ikke 
bedt  ham  om  råd.  Han  vidste  det  bare.  Han  tog 
kun  de  andre  kormedlemmer  i  rækken  i  hånden 
og  sagde  goddag  eller  tak  eller  Gud  velsigne  dig. 
Men  da  jeg  stod  foran  ham  sagde  han  det,  som 
jeg  aldrig  vil  glemme.  Jeg  ved  at  den  mand  var 
Guds  profet,  og  jeg  synes  det  er  så  rørende  at 
Herren  besvarede  mine  bønner  på  denne  særlige 
måde." 

Duffie  og  Victor  Hurtado  udviklede  deres  ven- 
skab til  hinanden  i  koret,  og  til  sidst  blev  de  gift. 
Det  er  en  „vidunderlig  oplevelse"  for  dem  at 
synge  sammen  i  koret,  selv  om  det  skaber  visse 
vanskeligheder  for  familien  at  begge  forældrene 
skal  af  sted  på  en  gang.  Men  familien  Hurtado 
har  stort  set  løst  dette  problem,  idet  Victors  mor, 
der  ligesom  Victor  tilsluttede  sig  kirken  i  Peru, 
bor  hos  dem.  Hun  passer  de  to  børn  når  Victor  og 

Duffie  er  til  korøvelse  eller  synger  til  koncerter. 

Edna  Alba  stammer  fra  Mexico  og  hun  har  sun- 
get i  koret  de  sidste  12  år.  Hun  synes  at  koret  er 
som  „én  stor  familie".  Hun  elsker  at  være  sam- 
men med  de  andre  kormedlemmer.  Hun  ser  i 
bror  Ottley  „en  fuldkommen  harmoni  af  ånde- 
lighed, musikalitet  og  godt  humør" .  Bror  Ottley 
siger  om  korets  medlemmer:  „Det  bedste  koret 
ved  er  at  synge  til  generalkonferencerne  i  april 
og  oktober,  til  trods  for  alt  det  de  deltager  i,  som 
virker  så  spændende  og  strålende.  Vi  betragter 
os  som  en  del  af  forberedelserne  til  at  skabe  den 
rette  stemning  til  konferencerne,  i  form  af  den 
ånd  som  er  til  stede  ved  en  konference." 

Jerold  Ottley,  Jerry  som  hans  venner  og  be- 
kendte kalder  ham,  er  en  formidabel  leder.  Han 


Kong  Ludvigs  slot 
i  Bayern  dannede  en 
fornem  baggrund  for 

koret  under  dets 
europaturné  i  1973. 


er  meget  musikalsk  og  har  talent  for  at  omgås 
mennesker.  Han  forstår  hvilken  dynamik  der 
ligger  i  en  stor  gruppe  og  siger  at  „en  af  måder- 
ne, hvorpå  jeg  bevarer  den  personlige  kontakt, 
er  at  jeg  hele  tiden  har  kormedlemmernes  navne 
på  læben,  så  jeg  kan  kalde  dem  ved  deres  for- 
navn. Det  gør  jeg  meget  ud  af,  fordi  jeg  synes  at 
det  er  vigtigt.  Når  man  har  ansvaret  for  en  så  stor 
gruppe  er  det  meget  nemt  at  lade  en  enkelt  forsv- 
inde i  mængden,  eftersom  der  er  over  300  men- 
nesker. Men  jeg  har  opdaget  at  når  jeg  kan  pege 
på  en  af  dem,  når  jeg  stiller  et  spørgsmål,  eller 
kalde  dem  ved  navn  ude  i  forhallen,  så  føler  de 
sig  lidt  mere  personligt  ansvarlige,  ikke  bare 
overfor  mig,  men  overfor  hele  organisationen." 
Hans  interesse  for  det  enkelte  kormedlem 

bliver  gengældt  300-fold,  for  som  Marilyn  Smith 
siger:  „Bror  Ottley  er  meget  afholdt  af  sit  kor. 
Hanerallesyndling.Hanhardetyderstekendskab 
til  hver  eneste  node  vi  synger.  Hans  direktions- 
teknik  er  fuldendt.  Og  hans  kvikke  replik  er  med 
til  at  opløse  de  spændinger  som  kan  opstå." 

Han  kender  værdien  af  humor  og  kan  le,  ikke 
blot  ad  situationer,  men  også  ad  sig  selv.  Bror 
Ottley  siger:  „Vi  har  mange  dejlige  stunder,  når 
vi  synger  sammen.  Morsomhederne  er  en  dejlig 
afbrydelse  i  det  hårde  arbejde.  Og  jeg  har  opda- 
get at  det  er  vældig  godt  at  gøre  mig  selv  til  sky- 
deskive for  en  vittighed  eller  en  situation,  når 
man  arbejder  med  en  så  stor  og  dynamisk  grup- 
pe, så  jeg  ler  ad  mig  selv  mange  gange  sammen 
med  dem.  Koret  elsker  faktisk  at  ligge  på  lur  for 
at  fange  mig  i  at  sige  noget  vrøvl,  hvilket  ofte 
sker.  Og  de  lader  mig  ikke  gøre  det  ustraffet." 

Noget  af  det  som  bror  Ottley  stadig  kan  le  ad 
hændte  for  nogle  år  siden,  da  tabernakelkoret 
skulle  synge  sammen  med  Utah  Symphony  Or- 
chestra  ved  årsafslutningen  på  University  of 
Utah.  Han  mindes  hvad  der  skete  mens  han  diri- 
gerede de  to  grupper.  „På  en  eller  anden  måde 
fløj  min  taktstok  fra  mig,  hen  over  orkestret  og 
ned  foran  koret.  Vi  fortsatte  bare  musiknumme- 

ret,  og  jeg  bemærkede  hvordan  min  taktstok 
kom  henad  gulvet  efterhånden  som  orkestrets 
medlemmer  sparkede  den  hen  imod  mig.  Første- 
violinisten samlede  den  op  og  ville  give  mig  den, 
men  opdagede  at  han  skulle  falde  ind  i  samme 
øjeblik,  hvorpå  han  smed  den.  Så  tog  koncert- 
mesteren den  op  og  rakte  mig  den  lige  i  det  øje- 
blik jeg  skulle  sætte  hele  koret  ind.  Vi  kom  sådan 
til  at  le  at  vi  næsten  ikke  kunne  falde  ind. 

Men  det  blev  ikke  enden  på  den  historie.  Det 
var  kun  begyndelsen.  Den  næste  dag  fik  jeg  en 
tube  lim  af  min  bror,  som  havde  været  med  til 
årsafslutningen,  og  han  bad  mig  lime  taktstok- 
ken til  mine  fingre.  Et  par  dage  senere  kom  en  af 
korets  medlemmer  med  en  handske  hvor  pege- 
fingeren var  klippet  af,  så  jeg  kunne  stikke  takt- 
stokken ind  i  hullet.  Nogle  uger  senere  stoppede 
et  af  korets  kvindelige  medlemmer  os  midt  un- 
der en  øvelse  (og  tænk  på  at  der  som  regel  er  en 
masse  tilskuere  til  vore  prøver),  gik  hen  til  mig  og 
sagde:  ,Bror  Ottley,  der  må  gøres  noget,  før  vi 
kan  fortsætte.'  På  korets  vegne  gav  hun  mig  en 
pakke,  som  jeg  blev  tvunget  til  at  åbne  foran  dem 
allesammen.  I  pakken  lå  et  kogger  til  pile,  med  et 
helt  bundt  taktstokke,  så  hvis  jeg  mistede  en, 
kunne  jeg  hurtigt  gribe  ned  og  tage  en  anden." 

Bror  Ottley  fører  en  tradition  af  dygtige  og 
hengivne  ledere  videre.  Hans  forgænger,  Ri- 
chard P.  Condie,  virkede  som  assisterende  kor- 
dirigent i  20  år,  og  derpå  i  18  år  som  dirigent.  Bror 
Condie  efterfulgte  J.  Spencer  Cornwall,  der  var 
kordirigent  i  22  år.  Til  koret  hører  også  organi- 
ster. For  tiden  er  det  Robert  Cundick,  John  Long- 
hurst  og  Clay  Christiansen.  Den  tyskfødte  Alex- 
ander Schreiner  var  en  velkendt  organist  i  taber- 
nakelkoret i  53  år,  til  han  gik  af  i  1977. 

Mormon  tabernakelkoret  tilfører  musikken 
mere  end  veltrænede  stemmer  og  godt  gennem- 
prøvede korsange,  hvad  enten  de  synger  til  Det 
øverste  Præsidentskabs  årlige  julefireside  i  Salt 
Lake  tabernaklet,  når  en  af  USA,  s  præsidenter 
indsættes,  til  ikke-religiøse  musikfestivaller  eller 
til  deres  ugentlige  radioudsendelse.  Det  som 

rører  millioner  af  menneskers  hjerter  er  ånden  i 
de  300  vidnesbyrd  om  evangeliet,  som  forener 
sig  i  det  kor,  som  virkelig  er  „Herrens  kor".  □ 


500  mennesker  i  bevægelse 


Men  hvordan  bærer  500  mennesker  sig 
ad  med  sammen  at  bevæge  sig  fra  Salt 
Lake  City  til  Europa,  Mellemamerika 
eller  Japan? 

Det  er  ikke  let,  og  rejserne  planlægges  omhyg- 
geligt af  korets  præsident,  Wendell  M.  Smoot, 
og  Uddell  E.  Poulsen,  som  tager  sig  af  korets  for- 
retninger. Sædvanligvis  begynder  planlægnin- 
gen to  år  forud  for  en  berammet  rejse.  Men  turen 
til  Japan  i  august  1985  fik  koret  besked  på  kortere 
tid  i  forvejen,  derfor  havde  de  kun  halvandet  år 
til  at  træffe  arrangementerne.  Og  da  august  er  en 
travl  måned  for  flyselskaberne,  kunne  koret  ikke 
få  et  charterfly  fra  Salt  Lake  til  Osaka.  De  måtte 
så  i  stedet  rejse  med  fire  forskellige  flyselskaber 
til  byer,  som  ligger  på  USAs  vestkyst,  hvorpå  de 
tog  tre  forskellige  fly  til  Osaka  via  Tokyo.  Da  de 
300  kormedlemmer  -  ledsaget  af  deres  ægtefæl- 
ler som  selv  betalte  deres  tur  -  ankom  sammen 
med  arrangører  og  teknisk  personale  til  Osaka, 
stod  297  hotelværelser  parat  til  at  huse  dem.  Iføl- 
ge bror  Poulsen  er  de  1000  stykker  baggage  altid 
„det  største  problem"  på  en  rejse.  Men  ved 
hjælp  af  en  detaljeret  planlægning  og  forudgå- 
ende øvelser,  har  han  et  forunderligt  system, 
hvorved  baggagen  når  op  til  de  rette  kormedlem- 
mers værelser. 

Kormedlemmerne  nyder  disse  særlige  rejser, 
hvor  de  får  yderligere  mulighed  for  at  udsprede 
evangeliet  gennem  musik,  og  således  er  det  alle 
anstrengelserne  værd,  siger  bror  Poulsen.  □ 

STOL  PA  HERREN 

Alle  jeres  beslutninger  -  og  især  de  store  -  bliver  lettere  at  træffe, 
dersom  I  beder  i  tro  og  stoler  oprigtigt  på  Herren. 


Ældste  Gene  R.  Cook 

De  halvfjerds'  første  Kvorum 


Jeg  vil  især  henvende  mig  til  de 
unge  mennesker  i  denne  storslåede 
generation,  som  Herren  har  oprejst 
for  at  opnå  sine  hensigter.  I  står  på 
tærsklen  til  nogle  af  jeres  vigtigste  op- 
dagelser og  beslutninger  i  livet.  I  skal 
blandt  andet  finde  jer  selv  og  opdage 
jeres  muligheder,  I  skal  beslutte  jer  til 
at  udføre  en  mission,  afgøre  skoleud- 
dannelse og  karriere,  vælge  et  kom- 
mende arbejde  og  finde  en  evig  ægte- 
fælle, som  I  kan  gifte  jer  med  i  temp- 
let. Jeg  kunne  tænke  mig  at  fortælle  jer 
fire  sandfærdige  oplevelser  som  hand- 
ler direkte  om  disse  vigtige  beslutnin- 
ger og  opdagelser. 

Tro  på  jeres  guddommelige  muligheder 

Hvordan  kan  I  finde  ud  af  hvilke 
muligheder  I  har?  Menneskesindet  er 
ubegrænset.  I  er  Guds  sønner  og  døt- 
re. Vi  er  allesammen  skabt  i  vor  Faders 
billede. 

For  nogle  år  siden  gik  en  ung  mand, 
som  jeg  vil  kalde  Jim,  i  syvende  klas- 
se. Han  var  en  smule  højere  end  de 
andre  drenge  og  var  ret  god  til  at  spille 
basketball  og  til  at  løbe.  Men  efterhån- 
den som  årene  gik  begyndte  basket- 
balltræneren at  sige  til  ham:  „Jim,  du 
må  heller  blive  siddende.  Du  er  ikke 
boldspiller.  Du  er  for  klodset!"  Til  en 
af  kampene  sagde  han:  „Vi  har  ikke 
brug  for  dig.  Du  skal  bare  blive  ståen- 
de der.  Du  kan  ikke  løbe.  Du  kan  ikke 
kaste  bolden.  Du  er  ikke  hurtig  nok." 
Dette  fortsatte  gennem  flere  måneder. 
Til  sidst  begyndte  Jim  at  tro  på  hvad 
han  fik  at  vide  om  sig  selv.  Han  holdt 
op  med  at  spille  basketball,  både  i  kir- 
ken og  i  skolen.  Han  holdt  op  med  at 


løbe.  I  gymnasiet  undgik  han  så  vidt 
muligt  at  dyrke  sport.  Da  han  som  19- 
årig  læste  for  at  tage  en  forprøve  på 
universitetet,  skulle  han  dyrke  noget 
sport,  men  han  gjorde  det  så  lidt  som 
muligt. 

Kort  efter  kom  han  på  mission  til  et 
fjernt  land.  Der  opdagede  han  at  bus- 
serne ikke  standsede  for  at  lade  folk 
komme  på  og  af.  Derfor  måtte  missio- 
nærerne ofte  løbe  for  at  nå  bussen. 

En  dag  befandt  Jim  og  hans  kamme- 
rat sig  et  stykke  fra  busstoppestedet, 
da  de  så  bussen  komme.  Den  ene  sag- 
de til  den  anden:  „Løb  -  ellers  når  vi 
ikke  vores  næste  aftale."  Til  sin  store 
overraskelse  lykkedes  det  Jim  at  nå 
hen  til  busstoppestedet  før  sin  kam- 
merat. Senere  på  dagen  arrangerede 
Jim  med  vilje  nogle  løbeture  til  bus- 
sen. Han  slog  sin  kammerat  hver 
gang. 

Han  var  forbløffet  og  ville  næsten  ik- 
ke tro  på  det,  for  han  vidste  at  hans 
kammerat  havde  fået  en  masse  præmi- 
er for  at  være  den  hurtigste  løber  hvor 
han  boede.  Jim  var  overvældet.  Var 
det  virkelig  tilfældet?  De  løb  igen  og 
han  vandt  atter. 

Så  gik  det  op  for  Jim  i  al  sin  gru  at 
han  havde  forspildt  sine  atletiske  ev- 
ner. Han  kunne  være  blevet  en  fortrin- 
lig løber,  men  han  havde  troet  på  en 
andens  mening  om  ham.  Jim  begyndte 
alvorligt  at  undersøge  andre  negative 
holdninger  til  sig  selv.  Måske  var  de 
også  forkerte. 

Det  håber  jeg  også  at  I  er  i  færd  med 
lige  nu.  Er  der  nogen  som  har  overbe- 
vist jer  om  at  I  ikke  er  gode  til  at  synge 
eller  til  matematik,  eller  at  I  altid  vil 
være  overvægtige?  Vurdér  endnu 


engang  jeres  holdninger.  Vi  har  hver 
især  store  evner,  men  mange  af  os  be- 
grænser os  selv  alvorligt,  fordi  vi  har 
en  negativ  holdning  til  vore  mulig- 
heder. 

Herren  sagde:  „Som  mennesket 
tænker  i  sit  hjerte,  sådan  er  han." 
(Ordspr.  23:7.  King  James  version). 
Og  endvidere:  „Hvis  du  formår!  alt  er 
muligt  for  den,  der  tror"  (Mark.  9:23). 
Du  kan  ikke  hæve  dig  højere  end  din 
tro  og  dine  tanker  byder  dig. 

Stol  på  at  Herren  vil  hjælpe  dig  med 
at  åbne  muligheder  for  at  anvende  de 
gaver  du  netop  er  ved  at  opdage  at  du 
har  og  kan  benytte  dig  af.  Der  ligger 
bogstavelig  talt  et  geni  i  enhver  af  os. 
Lad  ikke  andre  bilde  dig  noget  andet 
ind! 

I  husker  sikkert  at  Jim  opdagede  sit 
sande  jeg,  mens  han  var  på  mission. 
Sagde  Herren  ikke  at  den  som  vil  frel- 
se sit  liv,  skal  miste  det,  og  at  den  der 
ofrer  sit  liv  i  andres  tjeneste  skal  finde 
det?  (se  Matt.  16:25).  Find  dig  selv! 
Hvis  du  endnu  ikke  har  været  på  mis- 
sion eller  er  det  lige  nu,  så  tag  af  sted. 
Når  du  prøver  at  tjene  Herren  vil  du 
også  finde  dig  selv. 

„Og  nu  giver  jeg  dig  dette  kald  og 


Jim  kunne  være 
blevet  en  dygtig 
sportsmand,  men  han 
troede  på  det 
negative  de  andre 
sagde  om  ham  og 
hans  evner. 

Bill  bekendtgjorde  at 
han  ville  tale  om 
Mormons  Bog,  i  håb 
om  at  han  ikke  kom 
til  at  støde  nogen  i 
klassen  med  sin  tale. 


denne  befaling  angående  alle  menne- 
sker ...  (I)  skal  ordineres  og  udsendes 
for  at  prædike  det  evige  evangelium 
blandt  nationerne,  og  råbe:  Omvend 
jer"  (L&P  36:4-6). 

Stol  på  Åndens  tilskyndelser.  Lad  mig 
fortælle  jer  om  en  anden  ung  mands 
oplevelse,  vi  kan  kalde  ham  Bill.  Som 
18-årig  var  han  førsteårsstuderende 
ved  universitetet.  Han  havde  fået  et 
stipendium  og  var  ivrig  efter  at  få  go- 
de karakterer.  Derfor  meldte  han  sig 
til  et  talerkursus,  som  han  mente  var 
forholdsvis  nemt. 

En  dag  sagde  læreren  til  studenter- 


ne: „Kære  venner,  i  de  sidste  25  år, 
hvor  jeg  har  undervist,  har  jeg  kun 
givet  5  topkarakterer."  Bill  blev  meget 
skuffet.  Han  forsøgte  at  melde  sig  ud 
af  kurset,  men  det  var  for  sent.  I  de 
første  måneder  fik  han  8  og  9  taller, 
men  aldrig  så  meget  som  et  11-tal. 
Han  var  skuffet.  Så  nåede  han  til  se- 
mestrets sidste  tale,  som  var  en  slags 
halvårsbedømmelse.  Opgaven  var  en 
tale  på  25  minutter,  hvor  hver  elev 
skulle  forsvare  et  omstridt  emne.  Klas- 
sen fik  lov  til  at  kritisere  talerne 
mundtligt,  og  samtidig  skulle  hver 
elev  give  en  skriftlig  kritik. 

Dagen,  hvor  Bill  skulle  tale,  nærme- 
de sig,  men  han  kunne  ikke  finde  no- 
get emne.  Han  bad  Gud  om  hjælp  til 
det.  Så  fik  han  følgende  inspiration: 
„Hvis  du  er  på  jagt  efter  et  omstridt 
emne,  så  vælg  Mormons  Bog." 

Bill  blev  nervøs,  for  han  vidste  at 
han  var  det  eneste  medlem  af  kirken  i 
sin  klasse.  Hans  lærer  var  aktivt  med- 
lem af  en  protestantisk  kirke  og  havde 
flere  gange  i  løbet  af  semestret  citeret 
fra  Bibelen.  Her  gav  han  klart  udtryk 
for  at  han  betragtede  Bibelen  som  den 


eneste  åbenbaring  Gud  har  givet  men- 
neskene. 

Den  dag  Bill  skulle  tale,  bekendt- 
gjorde han  sit  emne,  hvorpå  der  blev 
dyb  tavshed  i  klassen.  Bill  begyndte 
med  at  fortælle  om  Mormons  Bog,  ud- 
fra et  historisk  og  akademisk  syn- 
spunkt, i  håb  om  ikke  at  støde  nogen, 
specielt  sin  lærer.  Men  da  han  var  nået 
omtrent  halvvejs  igennem  kom  Ånden 
over  ham.  „Jeg  kan  ikke  nøjes  med  at 
fortælle  om  denne  bog  udfra  et  histo- 
risk synspunkt,"  tænkte  han.  „Jeg  er 
ligeglad  med  hvad  de  mener  om  mig 
eller  hvilken  karakter  jeg  får.  Mor- 
mons Bog  er  sand  og  det  bør  de  alle- 
sammen have  at  vide." 

Han  begyndte  at  undervise,  på  den 
måde  han  havde  lært  at  undervise  un- 
dersøgere da  han  var  stavsmissionær. 
Han  bar  hyppigt  sit  vidnesbyrd  og 
sluttede  oven  i  købet  i  Jesu  Kristi 
navn. 

Nu  ventede  han  blot  på  angrebet.  Til 
hans  forbløffelse  kom  der  ikke  et  ord 
fra  de  andre  studenter.  Læreren  op- 
fordrede dem  til  at  angribe,  men  de 
ville  ikke.  Der  blev  ikke  sagt  et  ord.  Til 

sidste  sagde  læreren  forvirret:  „Du 
kan  sætte  dig,  Bill." 

De  skriftlige  referater  var  alle  posi- 
tive. 4-5  af  studenterne  skrev:  „Du 
har  næsten  overbevist  mig  om  at  det 
du  sagde  var  sandt."  En  af  de  studen- 
ter, som  i  særdeleshed  havde  været 
kritisk  overfor  de  andre,  skrev:  „Jeg 
kunne  faktisk  godt  tænke  mig  at  vide 
noget  mere  om  din  kirke."  Til  Bills  sto- 
re overraskelse  fik  han  et  13-tal  til  det- 
te kursus.  Men  selv  om  han  var  dum- 
pet, så  ville  han  stadig  være  blevet  vel- 
signet fordi  han  fulgte  Andens  tilskyn- 
delser. Herren  har  bedt  os  alle  om  at 
„stå  som  Guds  vidner  til  alle  tider,  i 
alle  ting  og  på  alle  steder"  (Mosiah 
18:9).  Han  velsigner  sandelig  dem  der 
„ikke  skammer  (sig)  ved  evangeliet" 
(Rom.  1:16). 

Hvis  du  ikke  allerede  har  gjort  det, 
så  vil  du  møde  verden  på  samme  må- 
de som  denne  unge  mand  gjorde  det. 
Hvor  megen  tro  har  du  så?  Alle  dine 
beslutninger  -  især  de  store  -  såsom 
ægteskab,  mission,  skoleuddannelse, 
karriere  -  vil  være  lettere  at  tage,  hvis 
du  beder  i  tro,  stoler  på  Herren  og  der- 
på følger  Andens  tilskyndelser. 

Hold  budene 

Vi  må  altid  sørge  for  at  de  beslutnin- 
ger vi  træffer  er  i  harmoni  med  bude- 
ne. For  at  kunne  adlyde  må  vi  stole  på 
Herrens  visdom  og  hans  kærlighed  til 
os.  Dette  illustreres  i  en  beretning  om 
en  anden  ung  mand,  som  vi  vil  kalde 
Fred:  Da  Fred  var  11  år  blev  han  avis- 
bud, og  så  begyndte  det  virkelig  at  gå 
godt  for  ham.  Han  delte  stadig  aviser 
ud  da  han  var  16.  En  dag  sagde  avis- 
manden, som  var  medlem  af  kirken, 
men  ikke  aktiv:  „Fred  du  har  været  så 
trofast  og  har  tegnet  så  mange  abon- 
nementer at  jeg  vil  gøre  dig  til  min 
medhjælper.  Du  skal  hjælpe  mig  med 
at  få  aviserne  rundt.  Du  skal  føre  til- 
syn med  de  andre  avisdrenge  og  lære 
dem  hvordan  man  tegner  abonnemen- 
ter. Når  du  efter  skoletid  er  færdig 
med  din  tur,  kan  du  komme  op  på  mit 
kontor  og  arbejde  et  par  timer.  Du  kan 
sidde  og  læse  lektier  mens  du  passer 
telefonen.  Det  vil  alt  i  alt  være  alle  ti- 
ders job  for  dig.  For  resten  -  du  får  det 
tredobbelte  for  det." 

Fred  var  lykkelig.  Han  sparede  sam- 
men til  sin  mission.  Det  var  et  ideelt 
job,  på  et  tidspunkt  hvor  det  var  svært 
for  de  unge  at  få  arbejde. 

Han  sagde  til  sig  selv:  „Jeg  skal  love 


for  at  Herren  velsigner  dem  der  holder 
hans  bud."  Han  vidste  at  han  altid 
havde  betalt  sin  tiende,  holdt  sabbaten 
hellig  og  æret  sit  præstedømme. 

Da  dette  var  gået  godt  i  halvandet 
år,  kom  avismanden,  George,  og  til- 
bød Fred  en  anden  mulighed.  „Fred, 
du  ved  at  vi  om  en  uge  også  skal  til  at 
uddele  søndagsavisen.  Så  kan  du  ikke 
alene  få  en  søndagstur  om  morgenen, 
men  du  kan  også  få  lov  at  sidde  på 
kontoret  fra  klokken  7  til  klokken  14. 
Det  vil  du  få  en  trediedel  mere  for." 

Da  avismanden  så  Freds  ulykkelige 
ansigt  tilføjede  han  hurtigt:  „Jeg  ved 
godt  at  du  er  mormon,  og  du  synes 
måske  ikke  at  du  kan  sige  ja  til  det 
ekstra  job.  Men  hvis  du  ikke  gør  det 
vil  jeg  fyre  dig  både  som  omdeler  og 
på  kontoret.  Der  er  mange  af  mine  an- 
dre avisdrenge  der  vil  gøre  hvad  det 
skal  være  for  at  få  dit  job." 

Fred  var  fortvivlet  da  han  kørte  hjem 
på  sin  cykel  den  dag.  Han  bad  -  om 
og  om  igen:  „Himmelske  Fader,  hvor- 
dan kan  det  være?  Jeg  har  holdt  bude- 
ne. Jeg  har  forsøgt  at  gøre  det  rette. 
Jeg  har  betalt  min  tiende.  Jeg  prøver  at 
komme  på  mission.  Nu  mister  jeg  må- 


ske mit  job.  Skal  jeg  tage  dette  ekstra 
job  om  søndagen  eller  skal  jeg  ikke?" 

Han  forklarede  sin  far  problemet  og 
faderen  svarede  klogt:  „Jeg  kender  ik- 
ke svaret,  men  jeg  ved  at  der  er  én 
som  står  over  os,  som  gør  det."  Fred 
talte  med  sin  biskop,  som  sagde  det 
samme  som  hans  far  havde  sagt.  Fred 
kæmpede  og  bad  i  to  hele  dage.  Han 
vidste  at  han  så  måtte  gå  til  nadvermø- 
der i  et  andet  ward,  som  havde  deres 
møder  sent  om  eftermiddagen. 

Da  Freds  chef  bad  om  svar,  svarede 
Fred:  „Jeg  holder  meget  af  mit  arbej- 
de, men  jeg  kan  ikke  arbejde  om  søn- 
dagen. Det  ville  være  forkert." 

„Så  er  du  fyret,"  sagde  George  ar- 
rigt. „Du  kan  komme  på  lørdag  og 


Fred  var  avisbud  og 
sparede  sammen  til 
sin  mission  -  men  så 
blev  han  bedt  om  at 
arbejde  om 
søndagen. 

hente  din  sidste  lønudbetaling.  Du  er 
en  meget  utaknemmelig  ung  mand!" 

De  næste  mange  dage  talte  avisman- 
den næsten  ikke  til  Fred.  Men  når 
Fred  spekulerede  over  om  han  mon 
havde  truffet  den  rette  beslutning  syn- 
tes han  at  han  fik  det  samme  svar: 
„Der  er  måske  nogle  som  er  nødt  til  at 
arbejde  om  søndagen,  men  det  behøv- 
er du  ikke,  og  det  skal  du  heller  ikke." 

Da  Fred  kom  for  at  hente  sin  sidste 
løn  var  George  der  og  ventede  på 
ham.  „Fred,  kan  du  tilgive  mig?" 
spurgte  han.  „Det  var  mig  der  handle- 
de forkert.  Jeg  burde  ikke  have  forsøgt 
at  få  dig  til  at  gå  imod  din  tro.  Jeg  har 
fundet  en  anden  ung  mand,  som  er  af 
en  anden  tro,  og  han  vil  gerne  have 
det  ekstrajob  om  søndagen.  Du  kan 
godt  beholde  dit  job  -  vil  du  det?" 

Fred  svarede  -  dybt  taknemmelig: 
„Ja  tak." 

Så  tilføjede  avismanden:  „Du  vil  op- 
dage at  jeg  har  givet  dig  de  30%  ekstra 
som  jeg  ville  have  betalt  dig  for  at  ar- 
bejde om  søndagen,  og  det  vil  du  få 
fra  nu  af. " 

Fred  var  ovenud  glad  da  han  gik 
hjem  den  eftermiddag.  „Det  er  det 
værd  at  holde  Herrens  bud,"  sagde 
han  til  sig  selv.  Det  havde  naturligvis 
også  have  været  det  værd,  selv  om 
han  ikke  havde  fået  ekstra  betaling  og 
højere  løn. 

Da  Fred  året  efter  holdt  sin  sidste  ta- 
le, før  han  tog  på  mission,  blev  han 
henrykt  da  han  fik  øje  på  sin  chef  i  for- 
samlingen. Han  følte  endnu  større 
glæde,  da  han  for  et  par  måneder  si- 
den fik  at  vide  at  George,  efter  at  have 
været  passiv  i  26  år,  nu  var  en  trofast 
højpræst-gruppeleder  i  sit  ward. 

Beslutningerne  om  arbejde,  mission, 
ægteskab  og  karriere  er  meget  vanske- 
lige at  træffe.  Men  hvis  I  stoler  på  Her- 
ren og  holder  hans  bud,  så  vil  han  helt 
sikkert  sørge  for  at  alle  ting  „tjener  jer 
til  gode"  (L&P  90:24).  Pas  på  aldrig  at 
gå  på  kompromis  med  de  principper 
du  tror  på.  Husk  altid  at  stole  på 
Herren. 

Bevar  troen  trods  modgang 

Lad  mig  som  det  sidste  eksempel 
fortælle  jer  om  en  anden  ung  mand. 
Ham  kalder  vi  John.  John  blev  temme- 
lig syg,  mens  han  var  på  mission  i  et 
fjernt  land.  Han  havde  så  alvorlige 
problemer  med  sin  mave  at  hans  mis- 
sionspræsident  besluttede  sig  til  at 
sende  ham  hjem.  Så  en  dag  mens 


John  gik  på  gaden,  fik  han  så  ondt  i 
sin  fod  at  han  ikke  engang  kunne  gå 
hen  til  de  mennesker  som  han  og  hans 
kammerat  havde  en  aftale  med. 

Lægen  sagde  at  John  havde  ledbe- 
tændelse på  grund  af  det  fugtige  vejr 
og  foreslog  at  ham  at  holde  foden  i  ro 
nogle  dage. 

Det  gjorde  den  unge  missionær  så. 
Han  blev  også  salvet  af  præstedøm- 
met, men  der  skete  ingenting.  På  det 
tidspunkt  var  John  distriktsleder,  og 
missionærerne  i  hans  distrikt  var  net- 
op begyndt  at  døbe  i  en  by,  hvor  det 
var  noget  siden  at  der  sidst  var  blevet 
døbt  nogen.  Han  kunne  ikke  forstå 
hvordan  Herren  kunne  tillade  at  han 
skulle  spilde  sin  kostbare  tid,  når  det 
nu  lige  var  begyndt  at  gå  godt  i  di- 
striktet. 

Der  gik  en  uge,  to  uger,  tre  uger,  en 
måned,  uden  at  der  skete  nogen  be- 
dring. Til  sidst  måtte  han  ind  til  hov- 
edstaden hvor  der  var  bedre  læge- 
hjælp at  få.  Et  røntgenbillede  viste  at 
der  var  brækket  en  knogle  i  hans  fod, 
og  det  var  vokset  forkert  sammen.  Læ- 
gen forsøgte  at  give  elektriske  behand- 
linger, som  han  mente  kunne  sætte 
knoglen  på  plads,  men  det  hjalp  ikke. 
Dette  problem  betød,  sammenlagt 
med  hans  maveproblemer,  at  han  var 
ved  at  miste  modet,  og  man  overveje- 
de atter  at  sende  ham  hjem. 

En  morgen,  da  der  var  gået  næsten 
tre  måneder,  stod  han  ud  af  sengen  og 
opdagede  at  han  ingen  som  helst 
smerter  havde  i  foden  længere.  Han 
trådte  forsigtigt  ned  på  foden,  så  stam- 
pede han  med  den,  så  løb  han  en  kilo- 
meter sammen  med  sin  kammerat  - 
han  var  fuldstændig  helbredt.  Han 
vendte  omgående  og  glædestrålende 
tilbage  til  sit  missionærdistrikt  og  fort- 
satte sit  arbejde. 

Der  gik  endnu  to  uger.  Så  fik  han  et 
brev  hjemmefra.  Det  begyndte:  „Kære 
John."  Og  det  fortsatte  med  en  lang 
række  bebrejdelser  over  at  han  ikke 
havde  fortalt  sin  familie  spor  om  sine 
lidelser.  De  havde  fået  det  at  vide  af 
en  anden  missionær,  en  af  hans  ven- 
ner, som  havde  skrevet  hjem  om  det. 
De  skrev  med  stor  kærlighed:  „Hele 
familien  fastede  straks  og  vi  beder  hele 
tiden  for  dig.  Vi  har  også  lagt  dit  navn 
i  templet  og  håber  at  det  vil  hjælpe 
dig." 

John  læste  brevet  gennem  tårer,  og 
da  han  læste  i  sin  dagbog  opdagede 
han  at  brevet  var  skrevet  den  dag  hans 
familie  fastede  og  bad  og  udøvede  de- 


res tro  for  deres  søn,  som  var  så  langt 
borte,  og  at  det  var  den  selv  samme 
dag  som  han  rejste  sig  fra  sin  seng  og 
var  helbredt. 

Hvordan  kunne  dette  gå  til  med 
11.000  kilometers  afstand?  Det  tror  jeg 
ikke  der  er  nogen  der  ved,  men  sand- 
heden er  at  vi  ikke  kan  fornægte  tro- 
ens kraft.  Stol  på  Herren,  uanset  hvil- 
ken modgang  du  møder.  Selv  om  det 
næsten  ikke  er  til  at  holde  ud,  så  bliv 
ved  med  at  stole  på  Herren. 

Livet  er  en  kamp.  Men  Herren  vil 
holde  sine  løfter.  I  vil  alle  blive  udsat 
for  store  problemer  og  beslutninger. 
Men  det  kan  altsammen  klares,  hvis  I 
vil  stole  på  Herren. 

Herren  er  løsningen  på  det  hele. 
Han  er  den  eneste  der  kan  åbne  mu- 
ligheder og  lære  jer  hvem  I  er  og  hvad 
I  bør  gøre. 

Lad  mig  til  slut  give  nogle  få  forslag, 
som  kan  hjælpe  jer  til  at  holde  jer  nær 
Herren  og  stole  på  ham: 

1.  Bed  bestandigt  til  ham  og  søg  hele 
dagen  at  få  åbenbaring  (se  2  Nephi 
9:52). 

2.  Læs  hver  dag  i  hans  skrifter,  om 
det  så  blot  er  nogle  få  minutter.  De 
kan  vise  dig  vej  i  denne  verden  og  læ- 
re dig  om  den  kommende  verden. 

3.  Udøv  tro  og  søg  først  Ånden  og 
det  åndelige  i  dit  liv,  og  du  vil  få  alt 
det  andet  i  tilgift. 

4.  Forsøg  at  gøre  Guds  vilje  og  ikke 
din  egen,  ydmyg  dig  og  omvend  dig 
eller  læg  din  livsførelse  om,  hvis  det  er 
nødvendigt. 

5.  Elsk  dine  medmennesker  og 
hjælp  dem.  Vogt  Herrens  hjord. 

6.  Hold  budene  nøjagtigt. 

Husk  at  Herren  i  den  sidste  ende  vil 
give  dem  velstand,  som  holder  hans 
bud.  Han  sagde:  „Og  dersom  menne- 
skene holder  Guds  bud,  styrker  og  un- 
derholder han  dem  og  tilvejebringer  mid- 
ler, hvorved  de  kan  udføre  det,  som 
han  har  befalet  dem"  (1  Nephi  17:3. 
Fremhævelse  tilføjet). 

Jeg  bærer  vidnesbyrd  om  at  det  er 
en  kendsgerning  at  Gud  vil  styrke  og 
underholde  jer  og  tilvejebringe  midler, 
hvorved  I  kan  udføre  alt  det  som  er 
nødvendigt  for  trofast  at  udfylde  jeres 
guddommelige  mission  her  på  jorden, 
dersom  I  holder  budene.  Må  Herren 
velsigne  jer  i  jeres  beslutninger  på  det- 
te vigtige  tidspunkt  i  jeres  liv.  D 


(Fra  en  tale  afholdt  ved  Brigham  Young 
universitetet,  den  29.  maj  1984). 

Trøst  fra  den  anden  side  af  sløret 


Owen  C.  Bennion 


Hele  den  lange  nat  sad 
jeg  alene  og  holdt 
vagt  bag  ruden  til 
spædbørnsstuen.  Inde  på  stu- 
en lå  en  lille  bitte  dreng  og 
kæmpede  for  at  få  vejret.  Da- 
gen før  var  vi  kørt  afsted  med 
næsten  160  km  fart  ude  fra  vo- 
res landsted  og  ind  til  hospita- 
let. Barnet  blev  født  kort  efter 
vor  ankomst,  seks  uger  for  tid- 
ligt. Han  så  ud  til  at  være  en 
sund  og  velskabt  dreng,  men 
lægen  sagde  at  hans  lunger  ik- 
ke var  færdig  udviklede  og  at 
han  kæmpede  desperat  for  at 
få  vejret. 

Et  par  timer  før  havde  Mat- 
thew fået  navn  og  en  fars  vel- 
signelse. Da  jeg  velsignede 
ham,  forsikrede  Ånden  mig  at 
han  ville  komme  til  at  tilhøre 
vores  familie. 

Det  lykkedes  lille  Matthew 
at  klamre  sig  til  livet  lige  til 
hans  mor  kunne  komme  ind 
på  børneafdelingen  og  se  til 
ham.  Han  var  død  inden  vi 
tog  af  sted  igen.  Det  virkede 
for  mig  som  om  han  kun  ven- 
tede på  at  hun  skulle  komme 
og  få  et  lille  glimt  af  ham,  før 
han  vendte  tilbage  til  sit  him- 
melske hjem. 

Choket  over  vores  lille  søns 
død  gjorde  min  kone  så  for- 
tumlet at  hun  ikke  engang 
kunne  græde.  Det  var  først  da 
vi  stod  ude  ved  det  lille  grav- 
sted, efter  vi  var  kommet  hjem 
til  gården,  at  hun  omsider 


■< 


j 


\ 


Inde  på  børneafdelingen  lå  en 

lille  bitte  dreng  og  kæmpede  desperat 

for  at  få  vejret  og  bevare  livet. 


kunne  finde  udløsning  for  sin 
sorg.  Hun  græd  gennem  læn- 
gere tid. 

Tomheden  ved  at  miste  sit 
lille  barn,  efter  de  mange  må- 
neders venten,  var  meget 
svær  for  hende  at  tage.  Hun 
blev  ikke  rigtig  glad  igen  før 
hun  fik  det  næste  barn,  en 
sund  og  velskabt  dreng. 

Efterhånden  som  årene  gik 
blev  vi  velsignet  med  mange 
børn.  De  voksede  op  og  syntes 
at  Matthew  hørte  lige  så  meget 
til  vores  familie,  som  de  selv 
gjorde.  Det  ældste  af  vores 
børn  følte  i  usædvanlig  grad  at 
hun  stod  ham  nær,  og  hun 


fornemmede  til  tider  at  han 
var  i  nærheden.  Engang  da 
hun  kørte  til  arbejde  i  et  for- 
færdeligt regnvejr,  fornemme- 
de hun  at  han  var  der  og  pas- 
sede på  hende.  En  aften  våg- 
nede hun  op  og  så  en  ung 
mand  ved  siden  af  sin  seng. 
Han  så  ud  til  at  fornemme  at 
hun  kunne  se  ham  og  det  var 
som  om  han  „smeltede"  væk  i 
luften,  som  en  film  der  bræn- 
der. Det  gjorde  hende  bange, 
og  hun  bad  for  at  få  at  vide 
hvem  den  unge  mand  var.  Et 
par  år  efter  fornemmede  hun 
atter  Matthews  indflydelse  - 
det  var  da  hendes  svigerinde 


mistede  et  nyfødt  barn  og  hav- 
de brug  for  trøst  og  forståelse. 

For  kort  tid  siden  blev  en  af 
vore  sønner  viet  i  Idaho  Falls 
templet.  Mens  vi  var  samlet  i 
beseglingsværelset  til  vielsen 
bad  besegleren  mig  og  bru- 
dens mor  om  at  bære  vores 
vidnesbyrd,  før  vielsen.  Mens 
jeg  talte,  lagde  jeg  mærke  til  at 
min  ældste  datter  snøftede. 
Senere  udenfor  templet  fortal- 
te hun  os,,  at  da  jeg  talte  var 
Matthew  kommet  ind  i  værel- 
set, med  så  stor  åndelig  kraft 
at  hun  ikke  kunne  styre  sine 
følelser.  Da  hun  forlod  værel- 
set et  stykke  bag  os  andre, 
kunne  hun  mærke  noget 
varmt  der  berørte  hendes 
skulder.  En  lille,  stille  stemme 
hviskede  til  hende:  „Det  var 
din  bror  Matthew,  det  var 
ham  der  stod  ved  din  seng 
den  nat. " 

Jeg  kan  ikke  beskrive  hvil- 
ken lettelse  og  glæde  denne 
smukke  oplevelse  var  for  os. 
Det  er  en  fantastisk  trøst  at  vi- 
de at  vi  betyder  noget  for  Mat- 
thew og  at  han  er  interesseret  i 
hvad  vi  gør,  og  at  vide  at  Gud 
elsker  os  så  højt  at  han  lader 
os  fornemme  Matthews  nær- 
værelse, så  vi  kan  få  dette  vid- 
nesbyrd. □ 


Owen  C.  Bennion  virker  som 
præsident  for  Granby  grenen  i  Joplin 
stav  i  Missouri. 

Et  billede  og 
nogle  trin  mænd  og 
hustruer  kan  tage,  så 
de  kan  høste  en 
rigdom  af  kærlighed. 


DDe  havde  arbejdet  i  årevis  for 
at  få  løst  nogle  problemer  de 
havde  i  deres  ægteskab.  Som- 
me tider  gik  det  bedre,  men  inden 
længe  dukkede  de  samme  problemer 
op  -  igen  ...  og  igen. 

„Hvorfor  skal  det  være  så  svært  at 
have  et  godt  ægteskab?"  spurgte  de. 

De  var  blevet  viet  i  templet  og  var 
aktive  i  kirken.  De  havde  fire  dejlige  - 
men  krævende  -  børn.  Det  sled  endvi- 
dere hårdt  på  forholdet  at  de  gang  på 
gang  følte  stress  og  spændinger.  I  den 
sidste  tid  så  det  ud  til  at  de  oftere  blev 
uenige  og  var  mere  opfarende,  det  var 
sværere  at  finde  tilfredsstillende  løs- 
ninger, og  konflikterne  varede  ofte  i 
dagevis. 

På  et  bestemt  tidspunkt  havde  de 
søgt  professionel  hjælp  og  havde  lært 
hvordan  de  rent  teknisk  kunne  løse 
problemet.  De  havde  talt  om  hvordan 
de  kunne  blive  bedre  til  at  kommuni- 
kere, havde  øvet  sig  i  at  lytte  aktivt  og 
øvet  sig  i  forskellige  effektive  måder  at 
løse  problemet  på.  Som  følge  deraf  fik 
deres  ægteskab  den  nødvendige  ba- 
last,  og  en  tid  så  det  ud  til  at  gå  bedre. 

Men  i  løbet  af  nogle  måneder  var  de 
igen  plaget  af  de  samme  gamle  konf- 
likter som  skilte  dem,  og  skønt  de  vir- 
kelig forsøgte  at  anvende  hvad  de  hav- 
de lært  af  ægteskabskonsulenten,  var 
der  intet  der  så  ud  til  at  virke.  Samti- 
dig med  at  ægteskabet  gik  stadig  dårli- 
gere, plagedes  de  af  disse  ubesvarede 
spørgsmål:  „Hvad  er  der  i  virkelighe- 
den galt  med  os?  Hvordan  kan  vi  ge- 
nopbygge vort  forhold?  Findes  der  ik- 
ke bedre  metoder?" 

Der  fandtes  ingen  let  løsning  på  det- 
te specielle  ægtepars  indviklede  prob- 
lemer. Men  det  er  klart  at  en  del  af 
problemet  lå  i  at  de  ikke  forstod  de 
fundamentale  love  for  menneskers 
omgang  med  hinanden  -  love  som 
bygger  på  Jesu  Kristi  evangelium.  Det 
skal  siges  til  denne  mand  og  kones 
fordel  at  de  havde  brugt  megen  tid  og 


gjort  sig  store  anstrengelser  for  at  for- 
søge at  løse  deres  vanskeligheder, 
men  de  havde  aldrig  fundet  årsagen  til 
deres  problem.  Jeg  har  opdaget  at  de 
ægtepar  for  hvem  det  bedst  lykkes  at 
skabe  et  godt  ægteskab,  er  dem  der  ik- 
ke alene  har  udviklet  værdifulde  evner 
til  at  være  gift,  men  hvad  der  er  endnu 
vigtigere,  har  udviklet  forståelse  af  de 
evangelieprincipper  som  danner 
grundlaget  for  at  kunne  skabe  gode 
forhold  mennesker  imellem. 

Høstens  lov 

Apostlen  Paulus  gav  udtryk  for  en 
evig  lov  da  han  erklærede  at  „hvad  et 
menneske  sår,  det  skal  han  også  hø- 
ste" (Gal.  6:7).  Analogien  med  at  så  og 
høste  var  meget  populær  hos  de  gamle 
profeter  og  hos  Herren  selv.  (Se  for 
eksempel  Job  4:8;  Ordspr.  22:8;  L&P 
6:33).  Denne  „høstens  lov"  forbinder 
årsag  og  virkning  ubrydeligt  sammen, 
og  den  har  direkte  indvirkning  på  en- 
hver afskygning  i  livet  -  specielt  i  vort 
ægteskab. 

Vi  vokser  i  vore  „haver",  ligesom 
blomster,  frugter  og  grøntsager,  og 
vort  ægteskab  afspejler  hvilken  sæd  vi 
har  sået.  Hvis  vi  i  vort  ægteskab  for- 
søger at  så  kærlighed  og  harmoni,  vil 
vi  være  mere  tilbøjelige  til  at  få  en  rig 
høst.  Det  modsatte  kan  selvfølgelig 
også  være  tilfældet.  Men  vi  vil  på  et- 
hvert tidspunkt  være  resultatet  af  alt 
hvad  vi  sår. 

Det  er  vigtigt  at  vi  erkender  at  ægte- 
skaber trives  når  der  hele  tiden  plantes 
og  sås,  når  både  mand  og  hustru  er 
klar  over  at  man  ikke  i  begyndelsen 
kan  plante  noget,  som  man  kan  blive 
ved  med  at  høste  fra  i  flere  år.  Hver 
eneste  dag  skal  der  plantes,  kultiveres 
og  luges.  Hvis  man  forsømmer  det  en 
uge  eller  et  år  vil  haven  snart  blive 
overgroet  af  ukrudt.  Men  ligesom  en 
have  kan  lægges  om,  hvis  man  om- 
hyggeligt planter  om,  således  kan  for- 
sømte ægteskaber  også  samvittigheds- 
fuldt omlægges  med  stor  tålmo- 
dighed. 

Ensidig  høst? 

Hvad  nu  hvis  den  ene  ægtefælle  er 
uinteresseret  og  uvillig  til  at  så  den  go- 
de sæd,  eller  ikke  vil  luge  eller  kultive- 
re ægteskabet?  Hvad  nu  hvis  han  eller 


hun  af  en  eller  anden  grund  ikke  fin- 
der det  nødvendigt  at  anvende  evan- 
geliets principper  i  ægteskabet?  Jeg 
tror  der  er  meget  sandt  i  at  man  bedst 
kan  ændre  sit  ægteskab  ved  først  at  la- 
ve om  på  sig  selv.  Det  sker  måske  ikke 
så  hurtigt,  men  mange  ægtemænd  og 
hustruer  kan  vidne  om  at  det  ikke  fø- 
rer til  noget  at  gengælde  vrede  med 
vrede  -  mens  man  kan  udføre  mira- 
kler ved  at  ændre  sit  hjertes  indstil- 
ling. 

God  sæd 

Lad  os  se  på  den  megen  sæd  som 
kan  frembringe  en  god  høst: 

1.  Et  kristent  fællesskab.  Det  er  sørgeligt 
så  mange  mænd  og  kvinder  der  ligner 
de  første  astronomer,  som  med  deres 
begrænsede  viden  og  utilstrækkelige 
apparater  fejlagtigt  gættede  sig  til  at 
solen  og  alle  planeterne  gik  rundt  om 
jorden.  Senere  påviste  den  mere  oply- 
ste Copernicus  at  solen  faktisk  lå  midt 
i  jordens  kredsløbsbane. 

På  samme  måde  er  der  mange  ægte- 
par som  begår  den  fejltagelse  at  bygge 
deres  tilværelse  op  på  selviskhed,  lyst- 
følelser eller  verdslig  godkendelse.  I 
deres  forsøg  på  at  forbedre  deres  for- 
hold, glemmer  de  at  tage  Frelseren 
med  i  deres  anstrengelser.  De  tror  at 
løsningen  udelukkende  findes  i  dem 
selv.  Og  når  de  gør  det  kan  de  heller 
ikke  se  at  når  deres  ægteskab  er  byg- 
get på  et  så  løst  grundlag,  så  er  det  li- 
ge meget  hvor  tappert  de  kæmper  for 
at  stabilisere  deres  forhold,  så  vil  det 
alligevel  ikke  kunne  modstå  stormen, 
fordi  det  kun  er  bygget  på  sand. 

Heldigvis  er  det  muligt  at  finde  fred 
og  glæde  i  et  kristent  ægteskabsfor- 
hold.  Hvis  ægtefællerne  hele  tiden  ar- 
bejder på  at  anvende  Frelserens  bud- 
skab om  barmhjertighed  og  tilgivelse, 
dagligt  beder  og  studerer  skrifterne,  så 
vil  deres  „hjerter  opmuntres  .  .  .  (og) 
sammenknyttes  i  kærlighed"  (Kol. 
2:2). 

Et  ægtepar  jeg  kender  tog  denne  ud- 
fordring alvorligt.  For  det  første  gen- 
optog de  deres  vaner  med  dagligt  at 
læse  i  skriften,  hvilket  de  ikke  havde 
været  så  konsekvente  med. 

For  det  andet  genoptog  de  deres  va- 
ne med  at  bede  aftenbøn  sammen,  og 
de  begyndte  højt  at  takke  Herren, 

Ægtefæller  kan  blive 
„knyttet  sammen  i  kær- 
lighed", ved  dagligt  at 
bede  og  studere  skrifter- 
ne sammen. 


Illustreret  af  Mark  Beuhner 


fordi  de  havde  hinanden.  Når  de  knæ- 
lede ned  ved  siden  af  hinanden  og  lyt- 
tede til  hinandens  taknemmelighed, 
begyndte  de  at  opbygge  et  stærkere 
bånd  imellem  sig,  et  bånd  som  var 
sammensat  af  taknemmelighed  og  yd- 
myghed. 

For  det  tredie  begyndte  de  at  vurde- 
re hvad  de  sagde  og  gjorde  i  forhold  til 
hvad  de  mente  at  Frelseren  ønskede  af 
dem.  De  spurgte  sig  selv  -  især  når 
der  opstod  spændinger  imellem  dem: 
„Hvordan  ønsker  Frelseren  at  jeg  skal 
handle  i  denne  situation?"  Som  følge 
deraf  begyndte  de  at  blive  mere  mod- 
tagelige for  Helligåndens  guddomme- 
lige indflydelse,  hvilket  betød  at  deres 
samtaler  foregik  på  et  højere  og  mere 
udviklende  plan. 

De  ægtepar,  som  centrerer  deres  til- 
værelse omkring  Sønnen,  er  virkelig 
velsignede. 

2.  Ydmyghed.  Vellykkede  ægteskaber 
karakteriseres  ved  ydmyge  ægtefæller 
der  har  udviklet  forståelse  for  deres 
stærke  sider,  deres  svagheder  (eller 
„udviklingsområder")  og  deres  mulig- 
heder. Ydmyge  mennesker  forstår  at 
selv  om  de  lever  i  en  ufuldkommen 
verden  hvor  „det  naturlige  menneske 
er  en  fjende  af  Gud",  så  kan  de  under- 
kaste sig  Helligåndens  ledelse,  aflæg- 


ge det  naturlige  menneske  og  blive 
„en  hellig  gennem  forsoningen  ved 
den  Herre  Kristus".  De  kan  blive  som 
børn,  „underdanig,  sagtmodig,  yd- 
myg, tålmodig,  fuld  af  kærlighed,  vil- 
lig til  at  underkaste  sig  alt  det,  Herren 
finder  tjenligt  at  pålægge  det,  ligesom 
et  barn  underkaster  sig  sin  fader" 
(Mosiah  3:19). 

Disse  egenskaber  tyder  på  åndelig 
modenhed.  Hvis  dette  er  til  stede  kan 
stolthed,  selviskhed,  selvretfærdighed 
og  bedrag  ikke  eksistere. 

3.  Perspektiv.  Det  er  vigtigt  at  have  det 
rette  perspektiv  i  forholdet  til  Gud, 
ægtefællen  og  sig  selv.  Når  man  ikke 
længere  kan  se  Herrens  kærlighed  til 
os  er  der  ikke  langt  til  at  ringeagte  sin 
ægtefælle.  Selvfornedrelse  fører  til 
selvforsvar,  voldsomhed  og  en  fjendt- 
lig holdning  i  al  almindelighed. 

På  den  anden  side  er  ydmyg  op- 
mærksomhed på  at  jeg  er  barn  af  min 
himmelske  Fader  et  vigtigt  skridt  mod 
en  forening  af  ægtefællerne.  Hvis  vi 
desuden  har  lært  ærbødighed  for 
Gud,  synes  det  som  om  vi  uundgåe- 
ligt vil  vise  hans  skaberværk  ærbødig- 
hed, især  dem  som  Faderen  hævder 
bogstaveligt  at  være  åndelig  far  til.  Det 
ville  være  utænkeligt  for  de  fleste  kun- 
stelskere at  beundre  den  italienske 


maler  da  Vinci  og  samtidig  vanære 
hans  smukke  Mona  Lisa;  på  samme 
måde  er  det  helligbrøde  at  prise  Gud 
og  mishandle  sin  ægtefælle  -  som  er 
en  af  hans  sønner  eller  døtre. 

4.  En  opofrende  indstilling.  Erfaringen 
har  lært  mig  at  folk  nærmer  sig  livet 
og  ægteskabet  udfra  et  af  to  synspunk- 
ter: De  tror  at  lykken  kommer  ved  en- 
ten at  give  eller  at  modtage.  Nogle  tilhø- 
rer den  sidste  kategori  som  fejlagtigt 
tror  at  de  vil  være  lykkelige,  så  længe 
de  får  opfyldt  deres  ægteskabelige  be- 
hov. Det  er  desværre  i  de  fleste  tilfæl- 
de underforstået  at  så  længe  min  æg- 
tefælle gør  det  rette  og  lever  op  til  mit 
ideal,  så  vil  jeg  være  lykkelig.  En  mas- 
se fortvivlelse  kommer  af  at  den  ene 
eller  begge  ægtefæller  følger  en  kurs, 
hvor  de  søger  at  berige  sig  selv  uden 
at  tænke  på  den  andens  behov.  Denne 
tab-eller-vind-metode  fører  til  en  stiv- 
net og  selvisk  atmosfære  og  konkur- 
renceånd. 

Nogle  er  dog  indstillet  på  at  give  og 
forstår  at  ægteskabet  er  et  guddomme- 
ligt ledet  forhold  som,  når  det  er  evan- 
gelieorienteret  og  koncentreres  om- 
kring Kristus,  vil  være  det  eneste  mid- 
del for  os  til  at  opnå  vore  højeste,  evi- 
ge muligheder.  I  et  vellykket  ægteskab 
er  ingen  af  parterne  ovenud  bekymret 

for  om  de  nu  får  dækket  deres  behov, 
men  begge  er  parate  til  at  udarbejde 
kompromiser,  for  at  sikre  sig  det  bedst 
mulige  for  begge  parter.  De  er  begge 
to  fast  besluttet  på  at  være  „den  som 
nærer  omsorg"  i  ægteskabet,  fremfor 
at  koncentrere  sig  om  „høsten".  På 
den  måde  får  begge  parter  gavn  af  æg- 
teskabet. 

I  virkelighed  vil  „kræverne"  hver- 
ken give  eller  modtage,  mens  „giver- 
ne" vil  begge  dele. 

5.  Et  ønske  om  at  samarbejde.  Både  mand 
og  hustru  bør  have  et  ønske  om  at  be- 
vare, beskytte  og  fuldkommengøre 
ægteskabet.  Det  vil  sige  at  de  hele  ti- 
den er  opmærksomme  på  enhver 
magtindflydelse  som  kan  skade  deres 
indbyrdes  forhold  -  hvad  enten  det  er 
ydre  pres,  som  for  eksempel  økono- 
misk usikkerhed,  eller  indre  uro,  som 
for  eksempel  meningsforskelle.  De  må 
erkende  at  der  ikke  må  findes  nogen 
ægteskabelig  slagmark,  for  hvis  de  ik- 
ke står  på  samme  side  vil  ensidige  sej- 
re uundgåeligt  føre  til  at  de  gensidigt 
bekæmper  hinanden.  Man  kan  faktisk 
sige  at  de  par  som  tænker  i  „vi-baner" 
typisk  vil  udvikle  et  partnerskab, 
mens  de  der  tænker  i  „jeg-baner"  ken- 
detegner et  ægteskab  der  er  ved  at  af- 
gå ved  døden. 

Beskyldninger  er  også  en  af  de  lette 
udveje,  men  det  er  en  højst  uvirksom 
måde  at  løse  problemer  på.  Jeg  kender 
en  mand  som  har  besluttet  sig  til  at 
han  i  stress  situationer,  hvor  han  har 
en  naturlig  tendens  til  at  give  sin  kone 
skylden  for  alt,  vil  bekræfte  overfor  sig 
selv  at  han,  og  kun  han  alene,  er  an- 
svarlig for  sine  tanker  og  handlinger  - 
og  at  hans  inderste  følelser,  som  for 
eksempel  vrede,  opstår  i  hans  egne 
tanker  og  ikke  på  grund  af  hans  kones 
opførsel.  Han  har  ved  at  bevare  dette 
objektive  syn  på  tingene  opdaget  at 
han  hurtigere  finder  en  løsning,  uden 
at  hans  selviske  reaktioner,  hvorved 
han  giver  andre  skylden,  står  ham  i 
vejen. 

Et  andet  ægtepar  har  denne  regel  i 
deres  ægteskab:  „Hvad  du  end  siger 
til  din  ægtefælle,  skal  gøres  til  en  ga- 
ve." Med  dette  i  tankerne  udfordrer 
de  sig  selv  til  at  finde  på  nye  fantasi- 
fulde måder  at  kommunikere  på. 
Uden  særlige  anstrengelser  lykkedes 
det  dem  at  udvikle  nye  metoder  at  be- 


handle ømtålelige  og  følsomme  em- 
ner, hvori  de  tydeligt  tilkendegav: 
„Jeg  er  interesseret  i  dig  -  jeg  er  inte- 
resseret i  os."  De  har  i  fællesskab  er- 
klæret krig  overfor  alt  negativt  og 
hvad  som  helst  der  kan  skade  deres 
forhold. 

6.  Tjenestegerninger.  Alt  for  ofte  define- 
res kærlighed  blot  som  en  følelse,  en 
indre  varme,  noget  ubeskriveligt  men 
alligevel  virkeligt.  Jeg  tror  at  sådanne 
følelser  i  meget  høj  grad  opstår  som 
følge  af  de  kærlighedsgerninger  som 
mand  og  hustru  gør  for  hinanden.  No- 
gen siger  at  det  er  vigtigt  at  betragte 
ordet  kærlighed  som  et  udsagnsord 
fremfor  et  navneord.  Når  vi  således  si- 
ger: „Jeg  elsker  dig"  -  afspejler  det 
fortløbende  kærlighedsgerninger  og 
tjenester.  „Jeg  nærer  kærlighed  til 
dig"  -  er  ikke  nær  så  vigtigt  som  „jeg 
vil  vise  at  jeg  elsker  dig".  Måske  Her- 
ren havde  dette  i  tankerne  da  han  sag- 
de: „Hvis  I  elsker  mig,  så  hold  mine 
befalinger!"  (Johannes  14:15).  Det 
fremgår  tydeligt  af  dette  at  han  ikke 
lagde  nær  så  megen  vægt  på  at  føle 
kærlighed  som  at  udvise  kærlighed.  I 
et  ægteskab  må  kærligheden  ikke  væ- 
re mindre  end  den  her  antydede.  Tje- 
nestegerninger i  ægteskabet  viser  at 


Vort  ægteskab  afspejler 
den  sæd  vi  sår  dér,  på 
samme  måde  som  de 
blomster,  frugter  og 
grøntsager  vi  dyrker  i 
vores  haver. 


man  har  forpligtet  sig  til  at  sørge  for  at 
ægtefællen  har  det  godt  og  er  villig  til 
at  acceptere  den  tjenende  rolle.  Frelse- 
ren underviste  om  at  ægte  ledelse  går 
ud  på  at  tjene  hverandre  (se  Mattæus 
20:26-27).  Hans  hengivne  discipel, 
Paulus,  nævnte  specielt  ægtemænde- 
ne i  sine  råd  til  de  hellige  i  Efesus  om 
deres  ægteskabelige  forhold.  Han 
sammenlignede  Frelserens  store  offer 
for  kirken  med  ægtemandens  patriar- 
kalske ansvar  for  sin  hustru,  idet  han 
skrev:  „I  mænd!  elsk  jeres  hustruer,  li- 


gesom Kristus  elskede  kirken  og  gav 
sig  selv  hen  for  den"  (Efeserne  5:25). 

Både  ægtemænd  og  hustruer  har  få- 
et den  store  udfordring  at  betjene 
hverandre  og  omhyggeligt  ofre  det 
som  virkelig  er  nødvendigt  og  ikke 
kun  hvad  de  mener  de  trænger  til.  Det 
hjælper  for  eksempel  ikke  meget  at  en 
mand  køber  sin  kone  en  ny  sofa,  hvis 
det  hun  virkelig  ønsker  sig  er  nogen 
tid  alene  sammen  med  ham,  hvor  de 
kan  tale  sammen  om  hendes  hverdag. 
På  samme  måde  er  det  forkert  af  en 
kone  at  tro  at  det  altid  er  vigtigere  at 
komme  med  råd  end  at  støtte. 

Det  ægtepar  som  jeg  omtalte  i  be- 
gyndelsen af  denne  artikel  måtte 
kæmpe  nok  så  meget  før  de  fandt  ud 
af  hvad  det  vil  sige  frivilligt  at  binde 
sig.  Men  mens  de  lige  så  stille  og  be- 
vidst bevægede  sig  fremad  mod  målet, 
begyndte  de  at  erkende  noget  af  hvad 
det  vil  sige  at  påtage  sig  Kristi  navn  (se 
L&P  20:77).  Hvem  kan  bedre  demon- 
strere tjenerrollen  end  Jesus  selv?  Da 
ægteparret  fik  et  større  ønske  om  og 
bedre  evner  til  at  tjene  hinanden,  lær- 
te de  den  sødme  og  fred  at  kende,  som 
man  kun  kan  få  ved  en  stigende  inte- 
resse for  andres  behov. 

De  opdagede  faktisk  at  de  netop  be- 
gyndte at  finde  sig  selv  ved  at  glemme 
sig  selv  i  tjenesten  for  hinanden.  Det 
var  formodentlig  den  største  gave  af 
dem  alle  -  at  de  lærte  at  Jesu  Kristi 
evangeliums  principper  ikke  kunne 
anvendes  mere  relevant  end  i  deres 
eget  ægteskab. 

Det  bedste  sted  at  lære  om  evangeli- 
ets principper  og  hvordan  man  bliver 
som  Kristus  er  i  ægteskabet.  Mon  no- 
gen er  i  tvivl  om  at  vi  er  nødt  til  i  første 
omgang  at  lære  at  anvende  disse  prin- 
cipper i  vort  hjem?  Alle  Guds  skabnin- 
ger eksisterer  i  henhold  til  evige  or- 
densprincipper  -  og  vore  ægteskaber 
er  ingen  undtagelse  fra  denne  regel. 
Vor  skæbne  er  afhængig  af  at  vi  lærer 
det  evige  ægteskabs  principper  at  ken- 
de og  kan  beherske  dem,  så  vi  kan  væ- 
re forberedt  på  at  få  del  i  alt  det  som 
Faderen  har  lovet  os  -  ja,  en  evig  arv 
og  en  fortsættelse  af  slægten  -  evig 
formering  (se  L&P  132:19,  22).  □ 

